ഖുദ്‌സില് ഉമറിന്റെ രണ്ടാമൂഴം -5 | islamonlive.in\nഒടുവില് ഞങ്ങള് എന്റെ വീട്ടില് മടങ്ങിയെത്തി. ഖുദ്‌സിലെ ഒരു പഴയ ഗ്രാമത്തിലായിരുന്നു അത്. വളരെ ചെറിയ വീടാണ് എന്റേത്. ആകെ രണ്ട് മുറികളാണ് അതിലുള്ളത്. അറുപതിനോടടുത്ത് പ്രായമുള്ള ഉമ്മ മാത്രമാണ് എന്റെ കൂടെ അവിടെ താമസിക്കുന്നത്. അല്ലാഹു എന്റെ പിതാവിനോട് കരുണ ചെയ്യട്ടേ… അദ്ദേഹം വളരെ നല്ല മനുഷ്യനായിരുന്നു. മരം കൊണ്ടുള്ള ചെറിയ ഒരു പെട്ടിക്കടയുണ്ടായിരുന്നു അദ്ദേഹത്തിന്. സോഡ, നോട്ട്ബുക്കുകള്, പേന, പത്രം, കുട്ടികള്‍ക്കുള്ള മിഠായികള് തുടങ്ങിയവയായിരുന്നു അതില് വില്‍ക്കാനുണ്ടായിരുന്നത്. ഹസീറാനിലുണ്ടായ ഒരു ഭീകര സ്‌ഫോടനത്തില് ആ കടയും, അതിലുള്ളവരും കത്തിച്ചാമ്പലായി. എന്റെ ഉപ്പയും അവരില്‍പെടുന്നു. ഞാന് ഒട്ടേറെ കരഞ്ഞു. യുദ്ധക്കളത്തില് മരിച്ച സഹോദരന്മാരുടെ പേരിലും ഞാന് കുറെ കരഞ്ഞിട്ടുണ്ട്.\nവളരെ ചെറുതും, ദാരിദ്ര്യം വിളിച്ചോതുന്നതുമായിരുന്നു എന്റെ വീട്. എങ്കിലും വൃത്തിയും ശാന്തിയും പ്രകടമായിരുന്നു അവിടെ. ഒരു തരം വിലകുറഞ്ഞ എന്നാലും സുന്ദരമായ ഷീറ്റ് നിലത്ത് വിരിച്ചിട്ടുണ്ട്. വെള്ളവും വൈദ്യുതിയും ലഭ്യമാണ് അവിടെ. നീല നിറമുളള ചായം തേച്ച ചുവരുകളില് ഏതാനും ചിത്രങ്ങളുണ്ട്. അവയില് പ്രധാനപ്പെട്ടത് രക്തസാക്ഷിയായ എന്റെ ഉപ്പയുടെ ചിത്രമാണ്. അറബ്-ഫ്രഞ്ച് മാസങ്ങള് വ്യക്തമാക്കുന്ന കലണ്ടറും പഴയ ഫലസ്തീനിന്റെ മാപ്പും തൂക്കിയിട്ടിരിക്കുന്നു കൂടെ. കുറച്ചകലെയായി ഒരു ഘടികാരവും, ‘അല്ലാഹു’ എന്നെഴുതിയ ഫലകവും ഇടം പിടിച്ചിട്ടുണ്ട്.\nഖലീഫയെ എന്റെ സ്വകാര്യമുറിയിലേക്ക് ക്ഷണിച്ചിരുത്തിയ ശേഷം ഞാന് ഉമ്മയുടെ അടുത്തേക്കോടി\n-‘ഞാന് ഈ സന്തോഷവാര്‍ത്ത എങ്ങനെ അറിയിക്കും? നിങ്ങള് എന്നെ വിശ്വസിച്ചേക്കില്ല’\n-‘നല്ലത്… അറബ് സൈന്യം ഇളകിത്തുടങ്ങിയോ? എങ്കില് രക്ഷപ്പെട്ടിരിക്കുന്നു’\n-‘അല്ല, എല്ലാ മഹത്വങ്ങളേക്കാളും വലിയ ആദരവ് നമ്മുടെ വീട്ടിലിറങ്ങിയിരിക്കുന്നു’\n-‘ഞാന് നിനക്ക് ഭക്ഷണം തരട്ടെ?’ ഉമ്മയുടെ മുഖത്ത് മടുപ്പ് പ്രകടമായിരുന്നു.\n-‘നിങ്ങളെന്താ ഞാന് പറയുന്നത് ശ്രദ്ധിക്കാത്തത്?’\n-‘എനിക്കറിയാം… ഒരു ചെറുത്ത് നില്‍പ് പോരാളിയല്ലേ?’\n-ഞാന് അവരെ കെട്ടിപ്പിടിച്ച് നെറ്റിയില് ഉമ്മ വെച്ച് പറഞ്ഞു ‘ഉമര് ബിന് ഖത്താബ്’\nഅവര് എന്നെ സംശയത്തോടെ നോക്കി. അവരുടെ നോട്ടത്തില് നിന്ന് ഞാന് പരിഭ്രമം വായിച്ചെടുത്തു. കണ്ണില് നിന്നും കണ്ണുനീര് ഒഴുകാറായിരിക്കുന്നു. ഞാന് പെട്ടെന്ന് പറഞ്ഞു.\n-‘എനിക്ക് ഭ്രാന്ത് പിടിച്ചിട്ടൊന്നുമില്ല…. വാര്‍ത്ത പടര്‍ന്നാല് ലോകം ഒന്നടങ്കം എഴുന്നേറ്റ് നില്‍ക്കും….. അല്ലാഹുവിന്റെ കഴിവില് നിങ്ങള് വിശ്വസിക്കുന്നില്ലേ ഉമ്മാ…?’\nഉമ്മാക്ക് കാര്യം മനസ്സിലായിത്തുടങ്ങി. അവരുടെ മുഖത്ത് വിസ്മയം പ്രകടമാണ്.\n-‘ഈ പിശാചുക്കളുടെ ലോകത്തേക്ക് ഉമര് എങ്ങനെ വരാനാണ്?’ ഉമ്മ അശ്രദ്ധയോടെ ചോദിച്ചു.\n-‘ഞാന് കളവ് പറയുകയല്ലെന്ന് സത്യം ചെയ്യാം… അദ്ദേഹത്തെ ഞാനവിടെ കണ്ടു…. സംസാരം കേള്‍ക്കുകയും ചെയ്തു…\nപ്രവാചകത്വ ഉറവയില് നിന്ന് ഞാന് പാനം ചെയ്തത് പോലെ….. മഹത്തായ കാര്യം സംഭവിക്കുന്നു.. അല്ലാഹുവിന്റെ ശക്തിയില് സംശയിക്കുന്നത് സൂക്ഷിക്കുക… ഭക്ഷണം ഒരുക്കുകയും സന്തോഷിക്കുകയും ചെയ്യുക… എന്റെ ഉമ്മാ.’\nഞാന് ഉമ്മയെ വിട്ട് വേഗത്തില് അമീറുല് മുഅ്മിനീന്റെ അടുത്തേക്ക് മടങ്ങി… എന്റെ സ്വകാര്യമുറിയില് ഒരു ചെറിയ ലൈബ്രറിയുണ്ടായിരുന്നു. മതം, രാഷ്ട്രീയം, സാഹിത്യം, സൈക്കോളജി തുടങ്ങിയ വിഷയങ്ങളിലുള്ള ഏതാനും ഗ്രന്ഥങ്ങളായിരുന്നു അതില്. വിരിപ്പിനാല് മൂടപ്പെട്ട ഒരു മരം കൊണ്ടുള്ള സ്റ്റൂളിന് മുകളിലിരിക്കുകയാണ് ഖലീഫ. അദ്ദേഹം പുസ്തകങ്ങളുടെ നിരയിലേക്ക് ചൂണ്ടി ചോദിച്ചു.\n-‘വിവിധ വിഷയങ്ങളിലുള്ള കുറച്ച് ഗ്രന്ഥങ്ങളാണ്’\n-‘പക്ഷെ അവ ചെറുതാണല്ലോ…’\nപഴയകാല രചനകള് എല്ലിലും, മരത്തിലും, കല്ലുകളിലുമായിരുന്നല്ലോ രേഖപ്പെടുത്തിയിരുന്നത്. ഞാന് അവയില് നിന്ന് ഒരു പുസ്തകമെടുത്തു.\n-‘ഇതില് ധാരാളം വിവരങ്ങളുണ്ട്. അക്ഷരങ്ങള് വളരെ ചെറുതും വരികള് ധാരാളവുമാണ്. കടലാസും പ്രിന്റിംഗും കണ്ടുപിടിച്ചതിന്റെ നേട്ടമാണത്.’\nഈ അല്‍ഭുതകരമായ കണ്ടെത്തലിലുള്ള സന്തോഷം ഉമര് പ്രകടിപ്പിച്ചു. കുറഞ്ഞ സമയം കൊണ്ട് ആയിരക്കണക്കിന് കോപ്പി നിര്‍മിക്കാന് പ്രിന്റ്ിംഗ് മെഷീന് സാധിക്കുമെന്ന് അറിഞ്ഞപ്പോള് അദ്ദേഹത്തിന്റെ അല്‍ഭുതം ഇരട്ടിച്ചു. ഞാന് പുഞ്ചിരിച്ച് കൊണ്ട് അദ്ദേഹത്തിന് ഒരു പുസ്തകം എടുത്ത് കൊടുത്തു.\n-‘ഇത് താങ്കളെക്കുറിച്ചുള്ള ഗ്രന്ഥമാണ്’\n-‘എന്നെക്കുറിച്ചോ?’ കണ്ണുകളില് വിസ്മയം വ്യകമായിരുന്നു…\n-‘ഇക്കാലത്തുള്ളവര് എന്നെ അറിയുമോ?’\n-‘പൂര്‍വികര് താങ്കളെ അറിഞ്ഞതിനേക്കാള് ഒരുപക്ഷെ… കിഴക്കും പടിഞ്ഞാറും താങ്കള്‍ക്ക് അങ്ങേയറ്റത്തെ പ്രസിദ്ധിയാണുള്ളത്.. എല്ലാ കോണുകളിലും താങ്കളുടെ പ്രതിദ്ധ്വനി അലയടിക്കുകയാണ്… മുസ്‌ലിംകള് എഴുതിയതിനേക്കാള് കൂടുതല് താങ്കളെക്കുറിച്ച് ക്രൈസ്തവരാണ് എഴുതിയത്.. താങ്കളെ പ്രേമിക്കുന്ന, ഇഷ്ടപ്പെടുന്ന ധാരാളം പേരുണ്ട്… കൂടാതെ താങ്കള്‍ക്ക് ശത്രുക്കളും വിമര്‍ശകരുമുണ്ട്… അവര്‍ക്ക് താങ്കളുടെ ജീവിതത്തിന്റെ വിശദാംശങ്ങള് അറിയാം.. ജാഹിലിയ്യത്തില് താങ്കള് എങ്ങനെയായിരുന്നു…എങ്ങനെയാണ് താങ്കള് ഇസ്‌ലാം സ്വീകരിച്ചത്… പ്രവാചകനോട് സഹവസിച്ച വിധം… താങ്കള് പങ്കെടുത്ത യുദ്ധങ്ങള്, പേര്‍ഷ്യന്-റോമന് സാമ്രാജ്യങ്ങളിലെ താങ്കളുടെ പോരാട്ടങ്ങള്… വിവിധ വിഷയങ്ങളിലുള്ള താങ്കള് ധാരാളം അഭിപ്രായങ്ങള്… മറ്റുള്ളവരുമായുള്ള താങ്കളുടെ ബന്ധങ്ങള്.. താങ്കളുടെ കുടുംബപരമായ കാര്യങ്ങള് വരെ… ഇസ്‌ലാമിന്റെ ശത്രുക്കളുടെ കരങ്ങള് കൊണ്ട് താങ്കള് രക്തസാക്ഷിത്വം വരിച്ചതും…. താങ്കള് പരിചയപ്പെടുത്തപ്പെടേണ്ടതില്ല..’\nവിശ്വസിക്കാനാവാതെ നോക്കി നില്‍ക്കുകയാണ് ഉമര്. ഹദീസ് നിവേദകരെക്കുറിച്ച് അദ്ദേഹം സംസാരിച്ച് തുടങ്ങി. പിന്നീട് ആ പുസ്തകം എന്നില് നിന്ന് വാങ്ങി മറിച്ച് നോക്കാന് തുടങ്ങി. അതിലെ അക്ഷരങ്ങള് പ്രവാചകത്വ കാലത്തില് നിന്ന് വ്യത്യസ്തമായതിനാല് വായിക്കാന് നന്നേ പ്രയാസപ്പെടുന്നതായി തോന്നി. അതില് നിന്ന് ഒരു പേജ് എന്നോട് വായിക്കാന് നിര്‍ദ്ദേശിച്ചു. ഞാന് വായിച്ച് തുടങ്ങി.\n‘പിറ്റേദിവസം, അബൂബക്ര്(റ) പള്ളിയിലിരിക്കുകയാണ്. ഉമര് എഴുന്നേറ്റ് മുസ്‌ലിംകളോട് ക്ഷമ ചോദിച്ചു. പ്രവാചകന്റെ മരണവാര്‍ത്ത നിഷേധിച്ചതിന്റെ പേരിലായിരുന്നു അത്. അദ്ദേഹം പറഞ്ഞു ‘ഞാന് ഇന്നലെ നിങ്ങളോട് ഒരു കാര്യം പറഞ്ഞിരുന്നു. വിശുദ്ധ ഖുര്‍ആനിലോ, പ്രവാചക ചര്യയിലോ ഇല്ലാത്ത കാര്യമായിരുന്നു അത്. എന്നാലും, പ്രവാചകന്(സ) നമ്മുടെ കാര്യങ്ങള് നിയന്ത്രിച്ച് അവസാനം വരെ ഉണ്ടായിരിക്കുമെന്ന് ഞാന് വിചാരിച്ചു. അല്ലാഹു നിങ്ങളില് അവന്റെ വേദഗ്രന്ഥം അവശേഷിപ്പിച്ചിരിക്കുന്നു. അത് മുഖേനയാണ് അവന് പ്രവാചകനെ സന്മാര്‍ഗത്തിലാക്കിയത്. നിങ്ങളത് മുറുകെ പിടിക്കുന്ന പക്ഷം അല്ലാഹു അത് മുഖേനെ നിങ്ങളെയും സന്മാര്‍ഗത്തിലാക്കും. അല്ലാഹു നിങ്ങളുടെ കാര്യം നിങ്ങളില് ഏറ്റവും ഉത്തമനായവനെയാണ് ഏല്‍പിച്ചിരിക്കുന്നത്. പ്രവാചകന്റെ സഹചാരിയും, ഗുഹയില് വസിച്ച രണ്ടിലൊരാളുമായിരുന്നു അദ്ദേഹം. അതിനാല് നിങ്ങള് എഴുന്നേറ്റ് അദ്ദേഹത്തിന് ബൈഅത്ത് ചെയ്താലും.’ ജനങ്ങള് എഴുന്നേറ്റു, സഖീഫക്ക് ശേഷം നടന്ന പൊതുബൈഅത്ത് അതായിരുന്നു.’\nപിന്നീട് ഞാന് ഗ്രന്ഥം മടക്കിവെച്ചു. ഞാന് ഓരോ ഖണ്ഡിക വായിക്കുമ്പോഴും ഉമര് തലയാട്ടുന്നുണ്ടായിരുന്നു. കണ്ണുകളില് നിന്ന് കണ്ണുനീരൊഴുകാന് തുടങ്ങിയിരുന്നു. നരച്ച് വെളുത്ത താടി കണ്ണുനീരില് കുതിര്‍ന്നു. അവ തുടച്ച് കൊണ്ട് അദ്ദേഹം ഇപ്രകാരം പറഞ്ഞു. ‘ഭയാനകമായ ദിനങ്ങളായിരുന്നു അത്. പ്രവാചകവിയോഗം തുടക്കത്തില് എനിക്ക് താങ്ങാനാവാത്ത ആഘാതമായിരുന്നു. അത് സത്യം തന്നെയാണ്. എന്ത് പറയണമെന്നോ, എന്ത് ചെയ്യണമെന്നോ അപ്പോള് എനിക്കറിയില്ലായിരുന്നു. ഞങ്ങളില് ഏറ്റവും കൂടുതല് വിശ്വാസവും, ദൃഢബോധ്യവുമുണ്ടായിരുന്നത് അബൂബക്‌റിനായിരുന്നു. അദ്ദേഹം കാര്യം കൃത്യമായി ഗ്രഹിക്കുകയും ഉള്‍ക്കൊള്ളുകയും ചെയ്തു. ഞങ്ങളുടെ ജീവിതത്തെക്കുറിച്ച് നിങ്ങള്‍ക്ക് നന്നായറിയാം….’\nഞാന് എന്റെ സംശയം ഉന്നയിച്ച് കൊണ്ട് ചോദിച്ചു ‘ഖാലിദ് ബിന് വലീദുമായുള്ള താങ്കളുടെ അഭിപ്രായവ്യത്യാസത്തെക്കുറിച്ച് ഞങ്ങള്‍ക്കറിയാം… നിങ്ങളുടെ കാലത്തെ മുസ്‌ലിംകള്‍ക്ക് സംഭവിച്ചത് പോലെ ഞങ്ങള്‍ക്കിടയിലും അതേപ്പറ്റി വിവിധാഭിപ്രായങ്ങള് രൂപപ്പെട്ടിരിക്കുന്നു..’\nഉമര് തന്റെ പരിശുദ്ധമായ മുഖം എന്നിലേക്ക് തിരിച്ച് പറഞ്ഞു ‘പ്രശ്‌നം നിങ്ങള് സങ്കല്‍പിക്കുന്നതിനേക്കാള് ലളിതമായിരുന്നു. ധീരനായ വിശ്വാസിയായിരുന്നു ഖാലിദ്. പ്രഗല്‍ഭനായ നായകനും, തന്ത്രശാലിയായ പടയാളിയുമായിരുന്നു അദ്ദേഹം. അക്കാര്യത്തില് യാതൊരു സംശയവുമില്ല…. പക്ഷെ, തെറ്റുകളില് നിന്ന് മുക്തനായ ഒരു മനുഷ്യനുമില്ല… മുസ്‌ലിം ഉമ്മത്തിന്റെ സുരക്ഷിതത്വവുമായി ബന്ധപ്പെട്ട ചില കാരണങ്ങള് കണ്ടതിനെ തുടര്‍ന്ന് അദ്ദേഹത്തെ മാറ്റുകയാണ് നല്ലതെന്ന് എനിക്ക് തോന്നി… ഞാനപ്രകാരം ചെയ്തു.. ഖാലിദ് അത് സ്വീകരിക്കുകയും ചെയ്തു… അത് ദീനിന്റെ കാര്യമായിരുന്നു… വ്യക്തികള് അവര് എത്രതന്നെ ഉന്നതരായാലും, ധാരാളം വിജയങ്ങള് വരിച്ചാലും… അതിനേക്കാള് പ്രജകളുടെ നന്മയായിരുന്നു പരിഗണനീയം…’\nഞാന് പറഞ്ഞു ‘താങ്കളുടെ ധീരതയെയും, നീതിയെയും, ഭൗതിക വിരക്തിയെയും, ദീര്‍ഘവീക്ഷണത്തെയും, ഭൗതിക അലങ്കാരത്തെയും പ്രൗഢിയെയും താങ്കള് വര്‍ജ്ജിച്ചതിനെയും കുറിച്ച് പ്രതിപാദിക്കുന്ന നൂറുകണക്കിന് രചനകളുണ്ട്. ചരിത്രത്തിന്റെ താളുകളെ പ്രശോഭിതമാക്കിയവര്‍ക്കുള്ള ഉത്തമോദാഹരണമാണ് താങ്കള്.’\nഉമര് തന്റെ കൈകൊണ്ട് പ്രതിഷേധമറിയിച്ചു ‘അല്ലാഹുവാണ…ഞാന് അങ്ങേയറ്റം മഹത്വമോ, പവിത്രതയോ ഉള്ള വ്യക്തിയായിരുന്നില്ല. എല്ലാ അര്‍ത്ഥത്തിലും ഞാനൊരു സാധാരണ മനുഷ്യനായിരുന്നു.. ധീരതയിലും, നീതിയിലും, വിശ്വാസത്തിലും ഉമറിനേക്കാള് ഉയര്‍ന്നവരല്ലെങ്കില് തന്നെയും ദൈവബോധത്തിലും, സൂക്ഷ്മതയിലും ഉമറിനേക്കാള് കുറയാത്ത ആയിരക്കണക്കിന് മുസ്‌ലിംകളുണ്ടായിരുന്നു. ദീനീ വിഷയങ്ങളില് അവരില് ഏറ്റവും കുറവ് മനപാഠമുണ്ടായിരുന്നത് എനിക്കായിരുന്നു. അധികാരം ഒരുപാട് സങ്കീര്‍ണതകളിലേക്ക് വഴിവെക്കും. എന്നല്ല ചില സമയങ്ങളില് വീഴ്ചകളിലേക്ക് പോലും…’ കണ്‍പീലികള്‍ക്കിടയിലൂടെ ഊര്‍ന്ന് വീണ അശ്രുകണങ്ങള് ഉണങ്ങിത്തുടങ്ങിയിരുന്നു. ‘അല്ലാഹുവിനെ കണ്ടുമുട്ടുന്നത് എനിക്ക് വലാത്ത ഭയമായിരുന്നു… ഇറാഖില് ഒരു കഴുത കാല്‍തെന്നി വീണാല് അതിന് വഴിശരിയാക്കിയില്ല എന്ന പേരില് അല്ലാഹുവിന്റെ മുന്നില് ഞാന് ചോദ്യം ചെയ്യപ്പെട്ടേക്കും…. അധികാരം എന്നത് വലിയ ഉത്തരവാദിത്തമാണ്…വിചാരണ നാളില് എന്റെ സമ്പാദ്യത്തെ കുറക്കുന്നത് ഒരു പക്ഷെ അതായിരിക്കും…’\n-‘താങ്കളുടെ വിനയമാണത്…’ ഞാന് സംതൃപ്തിയോടെ പറഞ്ഞു.\nഅദ്ദേഹം ഉറക്കെ അലറി ‘ഔന്നത്യം നേടുന്നതിന് വേണ്ടി വിനയം കാണിക്കുന്നവനല്ല ഞാന്… കാപട്യത്തെയും, കൃത്രിമത്വത്തെയും ഞാന് വെറുക്കുന്നു.. ജീവിതത്തിലും മരണത്തിലും ഭരണത്തിന്റെ ഭാരം ചുമക്കേണ്ടവനാണ് ഞാന്… അതിനാലാണ് എന്റെ മകനെ ഖലീഫയാക്കരുതെന്ന് ഞാന് നിബന്ധന വെച്ചത്..’\nവാതിലില് മുട്ടിയ ശബ്ദം ഞങ്ങളുടെ സംസാരത്തെ മുറിച്ചു… ഉമ്മയായിരുന്നു.. അവര് ഭക്ഷണവുമായി വന്നതാണ്… ഞാനത് വാങ്ങി തീന്‍മേശക്ക് മുകളില് വെച്ചു കൊണ്ട് പറഞ്ഞു. ‘താങ്കള്‍ക്ക് വിശക്കുന്നുവെന്നതില് സംശയമില്ല..’\nഉമര് ഭക്ഷണത്തളികയിലേക്ക് നോക്കി എന്നിട്ട് ചോദിച്ചു\n-‘ഇതെന്താണ്…? കോഴി… ആട്ടിറച്ചി, വാട്ടിയതും, ശുദ്ധമായ\nപച്ചക്കറികള്, പലതരത്തിലുള്ള പഴങ്ങള്… കൂടാതെ എനിക്കറിയാത്ത മറ്റ് കുറെ സാധനങ്ങളും..’\n-‘പിന്നെന്താ നാം തിന്നുക?’\n-‘നിങ്ങളുടെ അടുത്ത് ഈത്തപ്പഴവും പച്ചക്കാരക്കയും ഇല്ലേ?’\nസ്പൂണും ഫോര്‍ക്കും കത്തിയും കയ്യിലെടുത്ത് കൊണ്ട് ചോദിച്ചു\n-‘കൈകൊണ്ട് നേരിട്ട് ഭക്ഷണം കഴിക്കാതിരിക്കാന് ഉപയോഗിക്കുന്ന ഉപകരണങ്ങളാണ്.’\n-‘എല്ലാറ്റിലും സങ്കീര്‍ണതകള്… ഞാന് വിചാരിച്ചു ചെറിയ എന്തോ ആയുധമാണതെന്ന്….’\nഅല്ലാഹുവിന്റെ നാമം ചൊല്ലി, പ്രാര്‍ത്ഥിച്ചു ‘അല്ലാഹുവെ ഞങ്ങള്‍ക്കേകിയതില് നീ അനുഗ്രഹം ചൊരിയണേ… നരക ശിക്ഷയില് നിന്ന് ഞങ്ങളെ രക്ഷിക്കേണമേ…’ അദ്ദേഹം ഒരു റൊട്ടിയും അതിലേക്ക് ഒരു ഇറച്ചിക്കഷ്ണവുമെടുത്തു… കുറച്ച് കാരക്കയും… അവധാനതയോടെയായിരുന്നു അദ്ദേഹം കഴിച്ചിരുന്നത്… നന്നായി ചവക്കുന്നുണ്ടായിരുന്ന… ഇടക്കിടെ അല്ലാഹുവിന് സ്തുതി നേരുന്നുണ്ടായിരുന്നു.. ഏതാനും മുറുക്ക് വെള്ളവും കുടിച്ചു.. എന്നിട്ട് പറഞ്ഞു ‘നിങ്ങളുടെ വെള്ളത്തിന് വല്ലാത്ത തണുപ്പാണ്…’\n-‘അല്ലാഹുവിന് നന്ദി’ തന്റെ വൃത്തിയുള്ള വായ തുടച്ച് കൊണ്ട് അദ്ദേഹം പറഞ്ഞു\nഞാന് ആര്‍ത്തിയോടെ തിന്നുന്നത് ഉമര് ശ്രദ്ധിച്ചു… ഞാന് വിശന്ന് വലഞ്ഞിരുന്നു… അദ്ദേഹം പറഞ്ഞു\n‘നിനക്ക് ദഹനക്കേട് പിടിക്കുമെന്ന് ഉറപ്പാണ്… നീ തിന്നതിന്റെ നാലിലൊന്ന് തന്നെ ധാരാളമാണ്..’\n-‘എനിക്ക് വല്ലാത്ത കൊതി തോന്നുന്നു..’\n-‘മനോദൗര്‍ബല്യം…. നിന്റെ ആമാശയത്തിന് വാര്‍ദ്ധക്യവും ബലഹീനതയും ബാധിച്ചിരിക്കുന്നു…’\n-‘അല്ലാഹു അവന്റെ അടിമകള്‍ക്ക് നല്‍കിയ ഉത്തമവിഭവങ്ങളാണിവ’ ഞാന് ന്യായീകരിച്ചു…\n-‘അല്ലാഹുവില് ശരണം… എന്റെ മകനേ.. അത് നിഷിദ്ധമാണെന്നല്ല ഞാന് പറയുന്നത്… പക്ഷെ, മിതത്വം പാലിക്കേണ്ടിയിരിക്കുന്നു… നീ മറന്നോ… ഞങ്ങള് ഭക്ഷിച്ചാല് വയറ് നിറയാറുണ്ടായിരുന്നില്ല…’\nഖലീഫ സംസാരം തുടര്‍ന്നു…’ആമാശയം നിറഞ്ഞാല് അവയവങ്ങള് പണിമുടക്കും… അതോടെ നിനക്ക് മടിപിടിക്കും… നീ ഉറക്കത്തിലേക്ക് അഭയം തേടും… നിങ്ങളാവട്ടെ യുദ്ധക്കളത്തിലാണ്…’\nവാതിലിന്റെ അടുത്ത് നിന്ന് ഭയങ്കരമായ ശബ്ദം കേട്ടു ഞങ്ങള്.. എന്റെ അന്തരാളത്തില് ഭയം നിറഞ്ഞു… സംസാരിച്ച് കൊണ്ടിരിക്കുന്ന എന്റെ വായ തന്നെ നിശ്ചലമായി… എന്റെ കൈ കല്ല് കൊണ്ടുള്ള പ്രതിമയെപ്പോലെ നിന്നു… ഉമ്മ ഉള്ളില് നിന്ന് ഇങ്ങനെ വിളിച്ച് പറഞ്ഞു ‘പിശാചുക്കള് വന്നിരിക്കുന്നു…അവരുടെ വാഹനങ്ങള് ഞാന് ജനലിലൂടെ കണ്ടു… നിങ്ങള് ഒളിച്ചോടുന്നില്ലേ….?’\nഎന്ത് ചെയ്യണമെന്നറിയില്ലായിരുന്നു എനിക്ക്…. ഇത്തവണ കാര്യം കൂടുതല് ഗുരുതരമാണ്…. അവരുടെ മടക്കം വലിയ അപകടത്തെയാണ് കുറിക്കുന്നത്… കുറ്റവാളിയെക്കിട്ടിയില്ലെങ്കില് കുറ്റം ഞങ്ങളുടെ മേല് ചുമത്തപ്പെടും.. ഇവര്‍ക്ക് മുന്നില് നിരപരാധിത്വം എങ്ങനെ സ്ഥാപിക്കാനാണ്…..? പൊടുന്നനെ വാതില് തകര്‍ക്കപ്പെട്ടു.. അവരിതാ എന്റെ മുന്നില്… വിപത്തിറങ്ങിയിരിക്കുന്നു… അതേ മുഖങ്ങള്… തോക്കിന്‍കുഴലുകള്… തീപ്പൊരി ചിതറുന്ന വിദ്വേഷമുള്ള കണ്ണുകള്..\nഉമര് സൈനികര്‍ക്കിടയിലൂടെ തലയുയര്‍ത്തി നടക്കുകയാണ്…. പുഞ്ചിരി നിറഞ്ഞ മുഖം…. ചിലപദങ്ങള് മെല്ലെ ഉച്ചരിക്കുന്നുണ്ട്…. അല്ലാഹുവിനോട് രഹസ്യഭാഷണം നടത്തുകയാണ്… ഞാന് ശരിക്കും വിറക്കുകയായിരുന്നു… ഉമറിന്റെ വാക്ക് ശരിക്ക് എനിക്കൊരു പ്രഹരമായിരുന്നു… ‘അല്ലാഹു മൂന്നാമനായിരിക്കെ രണ്ട്‌പേരെക്കുറിച്ച് താങ്കളെന്താണ് വിചാരിക്കുന്നത്?’\nശേഷം വിനയത്തോടെ ചിരിച്ചു\n-‘നീ ഇത്രയധികം ഭയപ്പെടുമെന്ന് ഞാന് കരുതിയിരുന്നില്ല…\n-‘കൂടിയാല് എന്ത് ചെയ്യും….’\n-‘മരണം… അമീറുല് മുഅ്മിനീന്..’\n-‘മരണത്തിന്റെ പിടിയില് നിന്നും രക്ഷപ്പെട്ട ആരെങ്കിലും കുറിച്ച് താങ്കള് കേട്ടിട്ടുണ്ടോ?’\nഞാന് നെഞ്ചില് കൈവെച്ച് പറഞ്ഞു ‘എന്റെ അന്തരാളത്തില് എന്തോ… എനിക്കതിനെ ചെറുത്ത് നില്‍ക്കാന് കഴിയുന്നില്ല…’\n-‘നിങ്ങളുടെ ജീവിതത്തിലെ പലകാര്യങ്ങളും അങ്ങനെത്തന്നെയാണ്… നിങ്ങള്‍ക്കവയെ ചെറുക്കാന് സാധിക്കില്ല… താങ്കളുടെ തീറ്റ കണ്ടപ്പോള് ഞാന് അല്‍ഭുതപ്പെട്ടു.. എനിക്കങ്ങനെ കഴിയില്ല…’\n-‘പ്രതികാരം നിറവേറ്റുന്നതിന് മുമ്പ് ഞാന് മരണപ്പെടുന്നത് എന്നെ ദുഖിപ്പിക്കുന്നു..’\nഎന്നെ ആക്ഷേപസ്വരത്തില് നോക്കി അദ്ദേഹം… എന്നിട്ട് പറഞ്ഞു. ‘അത് വ്യാമോഹമാണ്… എന്നെയോ, താങ്കളെപ്പോലെയോ ഉള്ള ഏതെങ്കിലും ഒരു വ്യക്തിയുമായി ബന്ധപ്പെട്ടതല്ല ലോകത്തിന്റെ അവസാനം… ആയിരക്കണക്കിന് ആണ്‍കുട്ടികള് ജനിക്കുന്നു… പോരാടുന്നു… വിജയിക്കുന്നു.. ധാരാളം പേര് മരിക്കുന്നു… ഹംസ യുദ്ധത്തില് കൊല്ലപ്പെട്ടു, ഉമര് ജീവിച്ചു… പക്ഷെ ജീവിതം മുന്നോട്ട് ഗമിച്ച് കൊണ്ടേയിരിക്കുന്നു.. പ്രഗല്‍ഭനായ പടയാളിയായിരുന്നു ഹംസ.. പ്രവാചക പിതൃവ്യന്.. യുദ്ധത്തില് മരിക്കുന്നവന് രക്തസാക്ഷിയാണ്… അവനാവട്ടെ മരണവുമില്ല… നിങ്ങള് പാരായണം ചെയ്യുന്നില്ലേ അത്… പക്ഷെ വിശ്വസിക്കുന്നില്ല… മാത്രമല്ല.. നിങ്ങള് ദൗര്‍ബല്യത്തെ തത്വവല്‍ക്കരിക്കുകയും ചെയ്യുന്നു..’


February 6, 2013 എഡിറ്റോറിയല്,പ്രധാന വാര്‍ത്തകള്\nപ്ലസ്‌വണ് ഫീസ് വര്‍ദ്ധനയില് പ്രതിഷേധിച്ച് സമരം നടത്തിയ കെ.എസ്.യു പ്രവര്‍ത്തകര് ഹയര് സെക്കന്‍ഡറി ഡയറക്ടര് കേശവേന്ദ്രകുമാറിന്റെ മേല് കരിഓയില് ഒഴിച്ച സംഭവം കേരളത്തിന് അപമാനകരമാണ്. അന്യ സംസ്ഥാനക്കാരനായ ഒരു യുവ ഐ.എ.എസ് ഓഫീസര്‍ക്കു നേരെ നടന്ന ഈ അതിക്രമം അപലപനീയം മാത്രമല്ല തനി താന്തോന്നിത്തമാണ്. സമരത്തിന്റെ പേരില് എന്ത് പേക്കൂത്തും നടത്തുന്ന വിദ്യാര്‍ത്ഥി സമൂഹം ഇന്ന് എവിടെയെത്തി നില്‍ക്കുന്നു എന്നതിന് തെളിവുകൂടിയാണ് ഈ സംഭവം.\nഹയര് സെക്കന്‍ഡറി ഡയറക്ടറുടെ ഓഫീസിലേക്ക് തള്ളിക്കയറിയ കെ.എസ്.യു ജില്ലാ സെക്രട്ടറി സിപ്പി നൂറുദ്ദീന്റെ നേതൃത്വത്തിലുള്ള സംഘമാണ് യാതൊരു പ്രകോപനവുമില്ലാതെ ഡയറക്ടര്‍ക്കുനേരെ കരിഓയില് ഒഴിച്ചത്. ഇത്രയൊക്കെ സംഭവിച്ചിട്ടും വളരെ ശാന്തനായാണ് അദ്ദേഹം ഇത് നേരിട്ടത് എന്നത് അദ്ദേഹത്തിനുമേല് കരിഓയില് ഒഴിച്ചവര് മാത്രമല്ല വിദ്യാര്‍ത്ഥി സമൂഹം ഒന്നാകെ കണ്ടുപഠിക്കേണ്ടതാണ്. ഈ ശാന്തതയാണ് അദ്ദേഹത്തിന് നാല്‍പ്പത്തി രണ്ടാം റാങ്കോടുകൂടി ഐ.എ.എസ് നേടാന് കാരണമായതെന്നതുകൂടി യുവസമൂഹം പഠിക്കുന്നതു നന്ന്.\nഅനീതിക്കെതിരെ പ്രതിതിഷേധിക്കുന്നതില് തെറ്റില്ല എന്നുമാത്രമല്ല പ്രതികരണമില്ലാത്ത സമൂഹം മൃതതുല്യമാണ്. എന്നാല് പ്രതിഷേധിക്കുന്നത് എന്തിനുവേണ്ടിയാണെന്നതും എങ്ങനെയാണെന്നതും പ്രധാനമാണ്. ഗാന്ധിജിയുടെ പിന്‍ഗാമികളെന്ന് അവകാശപ്പെടുന്ന കോണ്‍ഗ്രസിന്റെ പോഷകസംഘടനയായ കെ.എസ്.യുക്കാര് നടത്തിയ ഈ അതിക്രമത്തെ അതീവ ഗൗരവമായാണ് വീക്ഷിക്കേണ്ടത്.\nഫീസ് വര്‍ദ്ധന സംബന്ധിച്ച് സംസാരിക്കാനെത്തിയ കെ.എസ്.യു സംഘത്തിന് മാന്യതയോടെ സീറ്റ് നല്‍കി അദ്ദേഹം സംസാരിക്കാന് സന്നദ്ധനായിരുന്നു. ഫീസ് വര്‍ദ്ധന മന്ത്രിസഭാ തീരുമാനമാണെന്നു വിശദീകരിച്ച അദ്ദേഹം ഇതു സംബന്ധിച്ച ഉത്തരവിന്റെ പകര്‍പ്പും അവര്‍ക്കു നല്‍കി. മാത്രമല്ല കഴിഞ്ഞദിവസം ഫീസ് വര്‍ദ്ധന ഭാഗികമായി പിന്‍വലിക്കുന്നതു സംബന്ധിച്ച് ചില ധാരണകളിലെത്തിയതായും അദ്ദേഹം വിശദീകരിച്ചു. എന്നാല് ഇതൊന്നും ചെവിക്കൊള്ളാതെ പ്രവര്‍ത്തകരിലൊരാള് കുപ്പിയില് കരുതിയിരുന്ന കരിഓയില് ഹയര്‍സെക്കന്‍ഡറി ഡയറക്ടറുടെ മേല് ഒഴിക്കുകയായിരുന്നു. ഇതു തടയാന് ശ്രമിച്ച ഒരു യു.ഡി ക്ലാര്‍ക്കിനുനേരെ കൈയേറ്റശ്രമവും നടത്തി. പോലീസെത്തിയാണ് അദ്ദേഹത്തെ അവിടെനിന്നും മാറ്റിയത്. കരിഓയില് വീണ് ഡയറക്ടറുടെ മേശപ്പുറത്തുണ്ടായിരുന്ന ചില ഫയലുകളും നശിച്ചു.\nവിദ്യാര്‍ത്ഥി പ്രസ്ഥാനങ്ങളുടെ അപചയത്തിന്റെ തോത് എത്രയെന്ന് വ്യക്തമാക്കുന്നതാണ് കരിഓയില് സംഭവം. ഇതു സംബന്ധിച്ച് എട്ടുപേരെ തമ്പാനൂര് പോലീസ് അറസ്റ്റുചെയ്തു. ഇതില് ഭൂരിഭാഗവും ഇഞ്ചനീയറിംഗ് വിദ്യാര്‍ത്ഥികളാണ് എന്നതാണ് ഗൗരവപൂര്‍വ്വം കാണേണ്ടത്. ഈ സംഭവത്തിലുള്‍പ്പെട്ടവര് ഇഞ്ചനീയര്‍മാരായി എത്തിയാല് അവരില്‍നിന്ന് ജനങ്ങള്‍ക്ക് എന്ത് സേവനമാണ് ലഭ്യമാവുക എന്നു മാത്രമല്ല സാധാരണക്കാരോടുള്ള ഇവരുടെ മനോഭാവം എന്തായിരിക്കുമെന്നും വ്യക്തമാണ്.\nകെ.എസ്.യു ജില്ലാ സെക്രട്ടറി സിപ്പി മനോജിനെ സംഘടനയില്‍നിന്നു പുറത്താക്കിയതായി സംസ്ഥാന പ്രസിഡന്റ് വി.എസ്. ജോയി വ്യക്തമാക്കിയിട്ടുണ്ട്. കെ.എസ്.യുവിന്റെ സംസ്‌കാരത്തിനു യോജിച്ചതല്ല ഈ സമരമുറയെന്നും ജില്ലാ നേതൃത്വമറിയാതെയാണ് സമരപരിപാടി സംഘടിപ്പിച്ചതെന്നുമാണ് അദ്ദേഹത്തിന്റെ വിശദീകരണം. എന്നാല് ഇതൊന്നുംകൊണ്ട് സംഭവത്തെ ലഘൂകരിക്കാനാവില്ല. വിദ്യാര്‍ത്ഥി പ്രസ്ഥാനങ്ങളില് ഏറെനാളായി സംഭഴിച്ചുകൊണ്ടിരിക്കുന്ന മൂല്യച്യുതിയുടെ ആഴമാണ് ഇത് വ്യക്തമാക്കുന്നത്. ഗാന്ധിജിയുടെ പാതപിന്തുടരുന്ന ഒരു രാഷ്ട്രീയ പ്രസ്ഥാനത്തിന്റെ കുഞ്ഞാടുകള് ഒരു ഐ.എ.എസ് ഉദ്യോഗസ്ഥനോട് കാണിച്ച് ഈ സമരാഭാസത്തെക്കുറിച്ച് കോണ്‍ഗ്രസ് നേതൃത്വം പ്രതികരിച്ചുകണ്ടില്ല. സമരത്തിന്റെ പേരില് എന്തും കാണിക്കുന്ന ഇത്തരക്കാരെ വച്ചുപൊറുപ്പിക്കാന് ഒരു പ്രസ്ഥാനവും തയ്യാറാകരുത്. അത് സമൂഹത്തെ വിഷലിപ്തമാക്കും. ഇത്തരം പ്രവര്‍ത്തനങ്ങളെ മുളയിലേ നുള്ളാന് തയ്യാറാകണം. അതിന് മുഖംനോക്കാതെയുള്ള ശക്തമായ നടപടികളാണ് ആവശ്യം.\nദൃശ്യ മാധ്യമങ്ങളുള്‍പ്പെടെയുള്ളവരെ അറിയിച്ചിട്ടാണ് ഈ സമരാഭാസം അരങ്ങേറിയത്. മുന്‍കൂട്ടി നിശ്ചയിച്ചപ്രകാരം തന്നെയാണ് കരിഓയില് ഒഴിച്ചതെന്നാണ് ഇത് വ്യക്തമാക്കുന്നത്. മാധ്യമശ്രദ്ധ നേടാനുള്ള ഇത്തരം വിലകുറഞ്ഞ അഭാസത്തരങ്ങളെ ഒരിക്കലും മാധ്യമങ്ങള് പ്രോത്സാഹിപ്പിക്കാന് പാടില്ല. അത് മാധ്യമങ്ങളുടെ ധാര്‍മ്മികതയ്ക്ക് നിരക്കുന്നതല്ല എന്നുകൂടി ഓര്‍മ്മിപ്പിക്കുന്നു.


യിരേമ്യാവു 26 : സത്യവേദപുസ്തകം - പഴയ നിയമം.\nയിരേമ്യാവു - അദ്ധ്യായം 26\nയോശീയാവിന്റെ മകനായി യെഹൂദാരാജാവായ യെഹോയാക്കീമിന്റെ വാഴ്ചയുടെ ആരംഭത്തിങ്കൽ യഹോവയിങ്കൽനിന്നുണ്ടായ അരുളപ്പാടാവിതു;\n2 യഹോവ ഇപ്രകാരം അരുളിച്ചെയ്യുന്നു: നീ യഹോവയുടെ ആലയത്തിന്റെ പ്രാകാരത്തിൽ നിന്നുകൊണ്ടു, യഹോവയുടെ ആലയത്തിൽ നമസ്കരിപ്പാൻ വരുന്ന സകല യെഹൂദാപട്ടണങ്ങളോടും പ്രസ്താവിപ്പാൻ ഞാൻ നിന്നോടു കല്പിക്കുന്ന സകലവചനങ്ങളെയും അവരോടു പ്രസ്താവിക്ക; ഒരു വാക്കും വിട്ടുകളയരുതു.\n3 അവരുടെ ദുഷ്‌പ്രവൃത്തികൾനിമിത്തം ഞാൻ അവർക്കു വരുത്തുവാൻ വിചാരിക്കുന്ന അനർത്ഥത്തെക്കുറിച്ചു ഞാൻ അനുതപിക്കത്തക്കവണ്ണം പക്ഷേ അവർ കേട്ടു ഓരോരുത്തൻ താന്താന്റെ ദുർമ്മാർഗ്ഗം വിട്ടുതിരിയുമായിരിക്കും.\n4 എന്നാൽ നീ അവരോടു പറയേണ്ടതു: യഹോവ ഇപ്രകാരം അരുളിച്ചെയ്യുന്നു: ഞാൻ ഇടവിടാതെ നിങ്ങളുടെ അടുക്കൽ അയച്ചു പറയിച്ചിട്ടും നിങ്ങൾ കൂട്ടാക്കാതിരുന്ന എന്റെ ദാസന്മാരായ പ്രവാചകന്മാരുടെ വചനങ്ങളെ കേൾപ്പാനും\n6 ഞാൻ ഈ ആലയത്തെ ശീലോവിന്നു തുല്യമാക്കി ഈ നഗരത്തെ ഭൂമിയിലുള്ള സകല ജാതികൾക്കും ശാപവാക്യമാക്കിത്തീർക്കും.\n7 യിരെമ്യാവു ഈ വാക്കുകളെ യഹോവയുടെ ആലയത്തിൽവെച്ചു പറയുന്നതു പുരോഹിതന്മാരും പ്രവാചകന്മാരും സകല ജനവും കേട്ടു.\n8 എന്നാൽ സകലജനത്തോടും പ്രസ്താവിപ്പാൻ യഹോവ കല്പിച്ചിരുന്നതൊക്കെയും യിരെമ്യാവു പ്രസ്താവിച്ചു തീർന്നശേഷം, പുരോഹിതന്മാരും പ്രവാചകന്മാരും സകലജനവും അവനെ പിടിച്ചു: നീ മരിക്കേണം നിശ്ചയം;\n9 ഈ ആലയം ശീലോവിന്നു തുല്യമാകും, ഈ നഗരം നിവാസികൾ ഇല്ലാതെ ശൂന്യമാകും എന്നു നീ യഹോവയുടെ നാമത്തിൽ പ്രവചിച്ചിരിക്കുന്നതെന്തു എന്നു പറഞ്ഞു ജനമൊക്കെയും യഹോവയുടെ ആലയത്തിൽ യിരെമ്യാവിന്റെ അടുക്കൽ വന്നു കൂടി.\n10 ഈ കാര്യം യെഹൂദാപ്രഭുക്കന്മാർ കേട്ടാറെ, അവർ രാജാവിന്റെ അരമനയിൽ നിന്നു യഹോവയുടെ ആലയത്തിലേക്കു കയറിച്ചെന്നു, യഹോവയുടെ ആലയത്തിന്റെ പുതിയ പടിവാതിലിന്റെ പ്രവേശനത്തിങ്കൽ ഇരുന്നു.\n11 പുരോഹിതന്മാരും പ്രവാചകന്മാരും പ്രഭുക്കന്മാരോടും സകലജനത്തോടും: ഈ മനുഷ്യൻ മരണയോഗ്യൻ; അവൻ ഈ നഗരത്തിന്നു വിരോധമായി പ്രവചിച്ചിരിക്കുന്നതു നിങ്ങൾ സ്വന്തചെവികൊണ്ടു കേട്ടുവല്ലോ എന്നു പറഞ്ഞു.\n12 അതിന്നു യിരെമ്യാവു സകലപ്രഭുക്കന്മാരോടും സർവ്വജനത്തോടും പറഞ്ഞതു: നിങ്ങൾ കേട്ടിരിക്കുന്ന വാക്കുകളൊക്കെയും ഈ ആലയത്തിന്നും ഈ നഗരത്തിന്നും വിരോധമായി പ്രവചിപ്പാൻ യഹോവ എന്നെ അയച്ചിരിക്കുന്നു.\n13 ആകയാൽ നിങ്ങൾ നിങ്ങളുടെ നടപ്പും പ്രവൃത്തികളും നന്നാക്കി, നിങ്ങളുടെ ദൈവമായ യഹോവയുടെ വാക്കു കേട്ടനുസരിപ്പിൻ; എന്നാൽ യഹോവ നിങ്ങൾക്കു വിരോധമായി അരുളിച്ചെയ്തിരിക്കുന്ന അനർത്ഥത്തെക്കുറിച്ചു അനുതപിക്കും.\n14 ഞാനോ ഇതാ നിങ്ങളുടെ കയ്യിൽ ഇരിക്കുന്നു; നിങ്ങൾക്കു ഇഷ്ടവും ന്യായവും ആയി തോന്നുന്നതുപോലെ എന്നോടു ചെയ്തുകൊൾവിൻ.\n15 എങ്കിലും നിങ്ങൾ എന്നെ കൊന്നുകളഞ്ഞാൽ, നിങ്ങൾ കുറ്റമില്ലാത്ത രക്തം നിങ്ങളുടെ മേലും ഈ നഗരത്തിന്മേലും അതിലെ നിവാസികളുടെ മേലും വരുത്തും എന്നു അറിഞ്ഞുകൊൾവിൻ; നിങ്ങൾ കേൾക്കേ ഈ വാക്കുകളൊക്കെയും പ്രസ്താവിക്കേണ്ടതിന്നു യഹോവ എന്നെ നിങ്ങളുടെ അടുക്കൽ അയച്ചിരിക്കുന്നു സത്യം.\n16 അപ്പോൾ പ്രഭുക്കന്മാരും സകലജനവും പുരോഹിതന്മാരോടും പ്രവാചകന്മാരോടും: ഈ മനുഷ്യൻ മരണയോഗ്യനല്ല; അവൻ നമ്മുടെ ദൈവമായ യഹോവയുടെ നാമത്തിൽ അല്ലോ നമ്മോടു സംസാരിക്കുന്നതു എന്നു പറഞ്ഞു.\n17 അനന്തരം ദേശത്തിലെ മൂപ്പന്മാരിൽ ചിലർ എഴുന്നേറ്റു ജനത്തിന്റെ സർവ്വസംഘത്തോടും പറഞ്ഞതു:\n18 യെഹൂദാരാജാവായ ഹിസ്കീയാവിന്റെ കാലത്തു മോരഷ്ട്യനായ മീഖായാവു സകലയെഹൂദാജനത്തോടും പ്രവചിച്ചു: സീയോനേ വയൽ പോലെ ഉഴുതുകളയും; യെരൂശലേം കല്ക്കുന്നായും ഈ ആലയമുള്ള പർവ്വതം വനാന്തരഗിരികളായും തീരും എന്നിങ്ങനെ സൈന്യങ്ങളുടെ യഹോവ അരുളിച്ചെയ്യുന്നു എന്നു പറഞ്ഞു.\n19 യെഹൂദാരാജാവായ ഹിസ്കീയാവും സർവ്വയെഹൂദയും അവനെ കൊന്നുകളഞ്ഞുവോ? അവൻ യഹോവയെ ഭയപ്പെട്ടു, യഹോവയോടു ക്ഷമ യാചിക്കയും താൻ അവർക്കു വരുത്തുമെന്നു അരുളിച്ചെയ്തിരുന്ന അനർത്ഥത്തെക്കുറിച്ചു യഹോവ അനുതപിക്കയും ചെയ്തില്ലയോ? നാമോ നമ്മുടെ പ്രാണന്നു വലിയോരു അനർത്ഥം വരുത്തുവാൻ പോകുന്നു.\n20 അങ്ങനെ തന്നേ കിർയ്യത്ത്--യെയാരീമിൽനിന്നുള്ള ശെമയ്യാവിന്റെ മകനായ ഊരീയാവു എന്നൊരുത്തൻ യഹോവയുടെ നാമത്തിൽ പ്രവചിച്ചു; അവൻ യിരെമ്യാവിന്റെ സകലവാക്കുകളെയുംപോലെ ഈ നഗരത്തിന്നും ഈ ദേശത്തിന്നും വിരോധമായി പ്രവചിച്ചു.\n21 യെഹോയാക്കീംരാജാവു അവന്റെ സകലയുദ്ധവീരന്മാരും സകലപ്രഭുക്കന്മാരും അവന്റെ വാക്കുകളെ കേട്ടപ്പോൾ, രാജാവു അവനെ കൊന്നുകളവാൻ വിചാരിച്ചു; ഊരീയാവു അതു കേട്ടു ഭയപ്പെട്ടു മിസ്രയീമിലേക്കു ഓടിപ്പോയി.\n22 യെഹോയാക്കീംരാജാവു ചില ആളുകളെ, അഖ്ബോരിന്റെ മകനായ എൽനാഥാനെയും അവനോടുകൂടെ മറ്റു ചിലരെയും മിസ്രയീമിലേക്കു അയച്ചു.\n23 അവർ ഊരീയാവെ മിസ്രയീമിൽനിന്നു യെഹോയാക്കീംരാജാവിന്റെ അടുക്കൽ കൊണ്ടുവന്നു; അവൻ അവനെ വാൾകൊണ്ടു കൊന്നു അവന്റെ ശവത്തെ സാമാന്യജനത്തിന്റെ ശ്മശാനത്തിൽ ഇട്ടുകളഞ്ഞു.


First Published Jul 25, 2016, 9:48 AM IST\nപാലക്കാട്: ഹാസ്യ സാമ്രാട്ട് കുഞ്ചൻ നമ്പ്യാരുടെ ജന്മഗൃഹം അധികൃതരുടെ അവഗണനയിൽ നശിക്കുന്നു. പാലക്കാട് കിള്ളിക്കുറിശ്ശി മംഗലത്തെ സ്മാരകം സംരക്ഷിക്കാൻ ഭരണസമിതി സമർപ്പിച്ച പദ്ധതിക്ക് സർക്കാർ ഫണ്ട് അനുവദിക്കാത്തതാണ് തിരിച്ചടിയായത്.\nചിരിയിലൂടെ ചിന്തയുടെ വിശാലലോകം മലയാളികൾക്ക് മുന്നിൽ തുറന്നിട്ട മഹാകവിയുടെ ജന്മഗൃഹമാണ് അവഗണനയില് കുതിര്‍ന്ന് നശിക്കുന്നത്. മുന്നൂറോളം വർഷം പഴക്കമുള്ള വീടിന്‍റെ ചുമരുകൾ ചോർന്നൊലിക്കുന്നു. ഏത് നിമിഷവും നിലംപൊത്താറായിരിക്കുന്ന ജീർണിച്ച കെട്ടിടത്തിനു കീഴിൽ 195 കുട്ടികൾ കലാപഠനം നടത്തുന്നു.\nരണ്ട് വർഷം മുമ്പ് ആരംഭിച്ച കലാപീഠത്തിന്‍റെ നിർമ്മാണം പാതിവഴിയില് നിലച്ചു.രണ്ട് സ്ഥിരം ജീവനക്കാരും എട്ട് താത്കാലിക അധ്യാപകരും ഇവിടെ ഉണ്ട്. ഇവർക്ക് ശമ്പളവും മുടങ്ങി. കാലാവധി തീർന്ന ഭരണസമിതി രാജിവെക്കുകയും ചെയ്തു.കഴിഞ്ഞ സർക്കാർ ബജറ്റിൽ അമ്പത് ലക്ഷം പ്രഖ്യാപിച്ചെങ്കിലും തുടർനടപടി ഉണ്ടായില്ല. ഇടത് സർക്കാർ അധികാരത്തിലെത്തിയപ്പോൾ ഇരുപത്തിയഞ്ചു ലക്ഷം നൽകുമെന്ന് പറഞ്ഞെങ്കിലും ഒന്നും നടന്നില്ല\nപ്രതിമാസം ഒരു ലക്ഷത്തിലധികം രൂപയാണ് സ്മാരകത്തിനും കലാപീഠത്തിനും ചിലവ്. സര്‍ക്കാരില് നിന്നും ലഭിക്കുന്നത് പ്രതിവർഷം4ലക്ഷം രൂപയുടെ ഗ്രാൻഡ് മാത്രം.\nസ്മാരകം പുരാവസ്തു വകുപ്പിന് കൈമാറുമെന്ന പ്രഖ്യാപനവും ഇതുവരെ പാലിക്കപ്പെട്ടില്ല.


Janmabhumi| കൊവിഡ് പ്രതിസന്ധിയില് കാലിടറി ജിംനേഷ്യം നടത്തിപ്പുകാര്, സര്‍ക്കാര് അടിയന്തര പാക്കേജ് പ്രഖ്യാപിക്കണമെന്ന ആവശ്യം ഉയരുന്നു\nകൊവിഡ് പ്രതിസന്ധിയില് കാലിടറി ജിംനേഷ്യം നടത്തിപ്പുകാര്, സര്‍ക്കാര് അടിയന്തര പാക്കേജ് പ്രഖ്യാപിക്കണമെന്ന ആവശ്യം ഉയരുന്നു\nJune 19, 2021, 11:03 a.m.\nഹെല്‍ത്ത് ക്ലബ് നടത്തിപ്പുകാര്‍ക്ക് സര്‍ക്കാര് അടിയന്തര പാക്കേജ് പ്രഖ്യാപിക്കണമെന്നും കൊവിഡ് പ്രോട്ടോകോള് പാലിച്ച് വ്യായാമം ചെയ്യുന്നതിനുള്ള അനുമതി നല്‍കണമെന്നും മേഖലയിലുള്ളവര് ആവശ്യപ്പെടുന്നു.\nകൊച്ചി: കൊവിഡിന്റെ രണ്ടാം വരവില് കടുത്ത പ്രതിസന്ധിയിലാണ് ജിംനേഷ്യം ഉടമകള്. ഇക്കഴിഞ്ഞ ഏപ്രില് 19നാണ് ജിംനേഷ്യങ്ങള് അടച്ചത്. കൊവിഡ് കാലത്ത് ജില്ലയില് മാത്രം പ്രവര്‍ത്തിച്ചിരുന്ന നൂറോളം അംഗീകൃത ജിംനേഷ്യങ്ങളാണ് അടച്ചുപൂട്ടേണ്ടി വന്നത്. ഉപയോഗിക്കാത്തതിനാല് ലക്ഷങ്ങള് വിലമതിക്കുന്ന ഉപകരണങ്ങളും തുരുമ്പെടുത്ത് തുടങ്ങി.\nഉപജീവനമാര്‍ഗമായി തുടങ്ങിയ പലര്‍ക്കും വാടക, വൈദ്യുതി തുടങ്ങിയവ നല്‍കാന് കഴിയുന്നില്ല. കൊവിഡിന്റെ ആദ്യ ഘട്ടത്തില് 8 മാസമാണ് ജിംനേഷ്യങ്ങള് പൂട്ടിയിട്ടത്. ഫിറ്റ്‌നസ് സെന്ററുകള് സ്ഥാപിക്കാന് ചുരുങ്ങിയത് 10 ലക്ഷം മുതല് 20 ലക്ഷം രൂപ വരെയെങ്കിലും വേണം. മിക്കവരും ബാങ്ക് വായ്പയിലാണ് സ്ഥാപനങ്ങള് നടത്തി വരുന്നത്.\nനല്ലൊരു തുക കെട്ടിട വാടകയുമുണ്ട്. ലോക് ഡൗണ് കാലത്ത് വലിയ നഷ്ടം സംഭവിച്ച ഉടമകള് ജില്ലയിലുണ്ട്. യന്ത്രങ്ങളുടെ പ്രവര്‍ത്തന ക്ഷമത നോക്കാന് പോലും കഴിയാത്തവിധം ജിംനേഷ്യം തുറക്കാന് അവസരമില്ല. പ്രതിസന്ധിയില് ജിംനേഷ്യങ്ങള് അടച്ചതോടെ ശാസ്ത്രീയ കായികപരിശീലനം നടത്താന് സാധിക്കാത്ത സ്ഥിതിയിലാണ് കായികതാരങ്ങള്. ഇതിനുപുറമെ പലവിധ ആരോഗ്യ പ്രശ്‌നങ്ങള് വ്യായാമത്തിലൂടെ നിയന്ത്രിച്ച് വരുന്നവരും ബുദ്ധിമുട്ടിലാണ്.\nഇനിയും അടച്ചുപൂട്ടല് ഭയന്ന് മറ്റ് ജോലികളിലേക്ക് തിരിയേണ്ട അവസ്ഥയാണ് ഇപ്പോള് നടത്തിപ്പുകാര്‍ക്കുള്ളത്. ഹെല്‍ത്ത് ക്ലബ് നടത്തിപ്പുകാര്‍ക്ക് സര്‍ക്കാര് അടിയന്തര പാക്കേജ് പ്രഖ്യാപിക്കണമെന്നും കൊവിഡ് പ്രോട്ടോകോള് പാലിച്ച് വ്യായാമം ചെയ്യുന്നതിനുള്ള അനുമതി നല്‍കണമെന്നും മേഖലയിലുള്ളവര് ആവശ്യപ്പെടുന്നു.


എഴുതിയിരിക്കുന്നവയ്‌ക്കു നിങ്ങളുടെ ഹൃദയം ശ്രദ്ധ കൊടുക്കുമോ? | പഠനപ്പതിപ്പ്\nഎഴുതിയിരിക്കുന്നവയ്‌ക്കു നിങ്ങളുടെ ഹൃദയം ശ്രദ്ധ കൊടുക്കുമോ?\n“വ്യവസ്ഥിതികളുടെ അവസാനത്തിൽ വന്നെത്തിയിരിക്കുന്ന നമുക്ക് ഒരു മുന്നറിയിപ്പായാണ് അവ എഴുതിയിരിക്കുന്നത്.”—1 കൊരി. 10:11.\nഗീതം: 11, 61\nഈ രാജാക്കന്മാരുടെ തെറ്റുകളിൽനിന്ന് നമുക്ക് എന്തു പഠിക്കാം?\n1, 2. യഹൂദയിലെ നാലു രാജാക്കന്മാരെക്കുറിച്ച് പഠിക്കുന്നതിന്‍റെ പ്രയോജനം എന്താണ്?\nഒരാൾ വഴിയിൽ തെന്നിവീഴുന്നതു നിങ്ങൾ കണ്ടെന്നിരിക്കട്ടെ. അതിലേ പോകുമ്പോൾ തെന്നിവീഴാതിരിക്കാൻ നിങ്ങൾ ശ്രദ്ധിക്കില്ലേ? മറ്റുള്ളവർക്ക് എവിടെയാണു തെറ്റുപറ്റിയതെന്നു ചിന്തിക്കുന്നത് അതേ തെറ്റുകൾ ഒഴിവാക്കാൻ നമ്മളെ സഹായിച്ചേക്കും. നമ്മുടെ ആത്മീയതയുടെ കാര്യത്തിലും ഇതു സത്യമാണ്. ബൈബിളിൽ രേഖപ്പെടുത്തിയിരിക്കുന്ന അനുഭവങ്ങൾ ഉൾപ്പെടെ, മറ്റുള്ളവരുടെ തെറ്റുകളിൽനിന്ന് നമുക്കു വിലയേറിയ പല പാഠങ്ങളും പഠിക്കാനുണ്ട്.\n2 കഴിഞ്ഞ ലേഖനത്തിൽ നമ്മൾ പഠിച്ച ആ നാല് യഹൂദാരാജാക്കന്മാരും യഹോവയെ പൂർണഹൃദയത്തോടെ സേവിച്ചവരാണ്. എന്നിട്ടും അവർ ഗുരുതരമായ ചില തെറ്റുകൾ ചെയ്‌തു. അവയിൽനിന്ന് നമുക്ക് എന്തു പഠിക്കാൻ കഴിയും, അത്തരം തെറ്റുകൾ നമുക്ക് എങ്ങനെ ഒഴിവാക്കാം? നമ്മളെ പഠിപ്പിക്കാൻവേണ്ടിയാണു ബൈബിളിൽ ഇത്തരം അനുഭവങ്ങൾ രേഖപ്പെടുത്തിയിരിക്കുന്നത്. അവയെക്കുറിച്ച് ധ്യാനിക്കുന്നതു പ്രയോജനം ചെയ്യും.—റോമർ 15:4 വായിക്കുക.\nമനുഷ്യരുടെ ജ്ഞാനത്തിൽ ആശ്രയിക്കുന്നത് അപകടമാണ്\n3-5. (എ) ആസയുടെ ഹൃദയം യഹോവയിൽ പൂർണമായി അർപ്പിതമായിരുന്നെങ്കിലും അദ്ദേഹം എന്തു തെറ്റു ചെയ്‌തു? (ബി) ബയെശ യഹൂദയ്‌ക്കെതിരെ വന്നപ്പോൾ ആസ മനുഷ്യരിൽ ആശ്രയിച്ചത് എന്തുകൊണ്ടായിരിക്കാം?\n3 നമുക്ക് ആദ്യം ആസയുടെ അനുഭവം നോക്കാം. ദൈവവചനത്തിൽ ആശ്രയിക്കേണ്ടതിന്‍റെ പ്രാധാന്യം അതു പഠിപ്പിച്ചുതരും. പത്തു ലക്ഷം എത്യോപ്യക്കാർ യഹൂദയ്‌ക്കെതിരെ വന്നപ്പോൾ ആസ യഹോവയിൽ ആശ്രയിച്ചു. പക്ഷേ ഇസ്രായേൽരാജാവായ ബയെശയെ നേരിട്ടപ്പോൾ ആസ യഹോവയിൽ ആശ്രയിച്ചില്ല. ബയെശ യഹൂദയുടെ അതിർത്തിക്കടുത്തുള്ള ഇസ്രായേൽനഗരമായ രാമ പണിയാൻതുടങ്ങിയെന്നു കേട്ടപ്പോൾ ആസ സ്വന്തം ജ്ഞാനത്തിൽ ആശ്രയിക്കുകയും ബയെശയെ ആക്രമിക്കാനായി സിറിയയിലെ രാജാവായ ബൻ-ഹദദിനു കൈക്കൂലി കൊടുക്കുകയും ചെയ്‌തു. (2 ദിന. 16:1-3) ആസയുടെ തന്ത്രം വിജയിച്ചോ? ബൈബിൾ പറയുന്നു: ‘ഇത് അറിഞ്ഞ ഉടനെ ബയെശ രാമ പണിയുന്നതു നിറുത്തി. ബയെശ ആ പദ്ധതി ഉപേക്ഷിച്ചു.’ (2 ദിന. 16:5) ആസയുടെ തന്ത്രം വിജയിച്ചെന്ന് ഒറ്റനോട്ടത്തിൽ നമുക്കു തോന്നിയേക്കാം.\n4 എന്നാൽ യഹോവയ്‌ക്ക് ഇതെക്കുറിച്ച് എന്താണു തോന്നിയത്? തന്നിൽ ആശ്രയിക്കാത്തതിന് യഹോവ ഹനാനി പ്രവാചകനിലൂടെ ആസയ്‌ക്കു ശാസന കൊടുത്തു. (2 ദിനവൃത്താന്തം 16:7-9 വായിക്കുക.) ഹനാനി പറഞ്ഞു: “ഇനിമുതൽ നിനക്കു യുദ്ധം ഉണ്ടാകും.” അങ്ങനെതന്നെ സംഭവിച്ചു. ബയെശ പിൻവാങ്ങിയെങ്കിലും ആസയുടെ ശേഷിച്ച ഭരണകാലത്തെല്ലാം ദേശത്ത് യുദ്ധങ്ങൾ ഉണ്ടായി.\n5 കഴിഞ്ഞ ലേഖനത്തിൽ പഠിച്ചതുപോലെ, ആസയുടെ ഹൃദയം പരിശോധിച്ച ദൈവം അതു പൂർണമായി തന്നിൽ അർപ്പിതമാണെന്നു കണ്ടെത്തി. (1 രാജാ. 15:14) തികഞ്ഞ ദൈവഭക്തിയുള്ളവനും ദൈവികനിലവാരങ്ങൾ പാലിക്കുന്നവനും ആണ് ആസയെന്നു ദൈവം വിലയിരുത്തി. എങ്കിലും ചെയ്‌ത തെറ്റിന്‍റെ ഭവിഷ്യത്തുകൾ ആസ അനുഭവിക്കേണ്ടിവന്നു. ബയെശയുടെ കാര്യത്തിൽ ആസ യഹോവയിലല്ല, ബൻ-ഹദദിലും തന്നിൽത്തന്നെയും ആണ് ആശ്രയിച്ചത്. ഇങ്ങനെ മനുഷ്യരിൽ ആശ്രയിക്കാൻ ആസയെ പ്രേരിപ്പിച്ചത് എന്താണ്? ദൈവത്തോടു സഹായം ചോദിക്കുന്നതിനെക്കാൾ നല്ലതു യുദ്ധതന്ത്രങ്ങൾ മനയുന്നതാണെന്ന് ആസ ചിന്തിച്ചുകാണുമോ? അതോ അങ്ങനെ ഒരു തെറ്റായ കാര്യം ചെയ്യാൻ ആരെങ്കിലും ആസയെ ഉപദേശിച്ചതാണോ?\n6. ആസയുടെ തെറ്റിൽനിന്ന് നമുക്ക് എന്തു പഠിക്കാം? ഒരു ഉദാഹരണം പറയുക.\n6 നമ്മുടെ പ്രവൃത്തികൾ ഒന്ന് അടുത്ത് പരിശോധിക്കാൻ ആസയെക്കുറിച്ചുള്ള വിവരണം നമ്മളെ പ്രേരിപ്പിക്കുന്നില്ലേ? അങ്ങേയറ്റം ബുദ്ധിമുട്ടുള്ള പ്രശ്‌നങ്ങൾ നേരിടുമ്പോൾ യഹോവയിൽ ആശ്രയിക്കാൻ നമുക്കു സ്വാഭാവികമായി തോന്നിയേക്കാം. എന്നാൽ ജീവിതത്തിൽ ചെറിയചെറിയ പ്രശ്‌നങ്ങൾ ഉണ്ടാകുമ്പോൾ നമ്മൾ എന്തു ചെയ്യും? നമ്മുടേതായ വിധത്തിൽ അവ പരിഹരിക്കാൻ ശ്രമിച്ചുകൊണ്ട് മനുഷ്യജ്ഞാനത്തിൽ ആശ്രയിക്കുമോ? അതോ ആ സാഹചര്യത്തിൽ ബാധകമാകുന്ന ബൈബിൾതത്ത്വങ്ങൾ കണ്ടെത്തി അവയ്‌ക്കു ചേർച്ചയിൽ പ്രവർത്തിക്കാൻ ശ്രമിക്കുമോ? അങ്ങനെ, പ്രശ്‌നങ്ങൾ പരിഹരിക്കാനുള്ള യഹോവയുടെ വഴിയിൽ ആശ്രയിക്കുന്നെന്നു കാണിക്കുമോ? ഉദാഹരണത്തിന്, മീറ്റിങ്ങുകൾക്കോ സമ്മേളനങ്ങൾക്കോ പോകുന്നതിനെ നിങ്ങളുടെ വീട്ടിലുള്ളവർ എതിർത്തേക്കാം. ഈ സാഹചര്യത്തെ നന്നായി കൈകാര്യം ചെയ്യാൻവേണ്ട വിവേകത്തിനായും യഹോവയുടെ സഹായത്തിനായും പ്രാർഥിക്കുക. മറ്റൊരു സാഹചര്യം നോക്കാം. നിങ്ങളുടെ ജോലി നഷ്ടപ്പെടുന്നു. വേറെ ഒരു ജോലി എളുപ്പം കണ്ടെത്താൻ കഴിയുന്നില്ല. ഈ സാഹചര്യത്തിൽ ജോലിക്കായി ഒരു തൊഴിലുടമയെ സമീപിക്കുമ്പോൾ എല്ലാ ആഴ്‌ചയും നിങ്ങൾക്ക് ഇടദിവസത്തെ മീറ്റിങ്ങിനു പോകണമെന്നു പറയുമോ? പ്രശ്‌നം എന്തുതന്നെയായാലും സങ്കീർത്തനക്കാരന്‍റെ ഈ വാക്കുകൾക്കു ചേർച്ചയിലായിരിക്കട്ടെ നമ്മുടെ പ്രവർത്തനം: “നിന്‍റെ വഴികൾ യഹോവയെ ഏൽപ്പിക്കൂ; ദൈവത്തിൽ ആശ്രയിക്കൂ! ദൈവം നിനക്കുവേണ്ടി പ്രവർത്തിക്കും.”—സങ്കീ. 37:5.\nചീത്ത കൂട്ടുകെട്ടു നിങ്ങളെ എങ്ങനെ ബാധിക്കും?\n7, 8. യഹോശാഫാത്ത് എന്തൊക്കെ തെറ്റുകൾ ചെയ്‌തു, അതിന്‍റെ ഫലം എന്തായിരുന്നു? (ലേഖനാരംഭത്തിലെ ചിത്രം കാണുക.)\n7 നമുക്ക് ഇനി ആസയുടെ മകനായ യഹോശാഫാത്തിനെക്കുറിച്ച് ചിന്തിക്കാം. അദ്ദേഹത്തിന് ഒരുപാടു നല്ല ഗുണങ്ങളുണ്ടായിരുന്നു. യഹോവയിൽ ആശ്രയിച്ചപ്പോഴൊക്കെ യഹോശാഫാത്ത് പല നല്ല കാര്യങ്ങളും ചെയ്‌തു. എന്നാൽ ചില അവസരങ്ങളിൽ അദ്ദേഹം തെറ്റായ തീരുമാനങ്ങളെടുത്തു. ഉദാഹരണത്തിന്, വടക്കേ രാജ്യത്തെ ദുഷ്ടരാജാവായ ആഹാബിന്‍റെ മകളെ അദ്ദേഹം മകനു വിവാഹം ചെയ്‌തുകൊടുത്തു. പിന്നീട് ഒരിക്കൽ മീഖായ പ്രവാചകൻ മുന്നറിയിപ്പു കൊടുത്തിട്ടും യഹോശാഫാത്ത് സിറിയയ്‌ക്കെതിരെ ആഹാബ് നടത്തിയ യുദ്ധത്തിൽ പങ്കു ചേർന്നു. ആ യുദ്ധത്തിൽ കൊല്ലപ്പെടാതെ തലനാരിഴയ്‌ക്കാണ് യഹോശാഫാത്ത് രക്ഷപ്പെട്ടത്. (2 ദിന. 18:1-32) അദ്ദേഹം യരുശലേമിൽ മടങ്ങിയെത്തിയപ്പോൾ യേഹു പ്രവാചകൻ അദ്ദേഹത്തോട് ഇങ്ങനെ ചോദിച്ചു: “ദുഷ്ടനെയാണോ അങ്ങ് സഹായിക്കേണ്ടത്? യഹോവയെ വെറുക്കുന്നവരെയാണോ അങ്ങ് സ്‌നേഹിക്കേണ്ടത്?”—2 ദിനവൃത്താന്തം 19:1-3 വായിക്കുക.\n8 ആ മോശം അനുഭവത്തിൽനിന്ന് യഹോശാഫാത്ത് പാഠം പഠിച്ചോ? യേഹുവിന്‍റെ മുന്നറിയിപ്പിന് അദ്ദേഹം ചെവി കൊടുത്തോ? തുടർന്നും അദ്ദേഹം യഹോവയെ പ്രീതിപ്പെടുത്താൻ ഉത്സാഹം കാണിച്ചെന്നതു ശരിയാണ്. എങ്കിലും യഹോശാഫാത്ത് വീണ്ടും യഹോവയുടെ ഒരു ശത്രുവുമായി സൗഹൃദം സ്ഥാപിച്ചു. അദ്ദേഹം ആഹാബിന്‍റെ മകനും ദുഷ്ടരാജാവും ആയ അഹസ്യയുമായി കൂട്ടുചേർന്ന് കപ്പലുകൾ പണിതു. പക്ഷേ അവർക്ക് അവ ഉപയോഗപ്പെടുത്താൻ കഴിഞ്ഞില്ല, അവയെല്ലാം തകർന്നുപോയി.—2 ദിന. 20:35-37.\n9. മോശം ആളുകളുമായി കൂട്ടുകൂടുന്നെങ്കിൽ എന്തു സംഭവിച്ചേക്കാം?\n9 യഹോശാഫാത്തിനെക്കുറിച്ചുള്ള വിവരണങ്ങൾ വായിക്കുന്നതു നമ്മുടെ ജീവിതം വിലയിരുത്താൻ നമ്മളെ പ്രേരിപ്പിക്കും. യഹോശാഫാത്ത് ഒരു നല്ല രാജാവായിരുന്നു. അദ്ദേഹം ശരിയായ കാര്യങ്ങൾ ചെയ്യുകയും ‘പൂർണഹൃദയത്തോടെ യഹോവയെ അന്വേഷിക്കുകയും’ ചെയ്‌തു. (2 ദിന. 22:9) എന്നാൽ മോശമായ ആളുകളുമായി കൂട്ടുകൂടിയതിന്‍റെ ഭവിഷ്യത്തുകൾ അദ്ദേഹത്തിന് അനുഭവിക്കേണ്ടിവന്നു. അതു നമ്മളെ ഈ സുഭാഷിതം ഓർമിപ്പിക്കുന്നു: “ജ്ഞാനികളുടെകൂടെ നടക്കുന്നവൻ ജ്ഞാനിയാകും; എന്നാൽ വിഡ്‌ഢികളോടു കൂട്ടുകൂടുന്നവൻ ദുഃഖിക്കേണ്ടിവരും.” (സുഭാ. 13:20) താത്‌പര്യമുള്ള ആളുകളെ സത്യം പഠിക്കാൻ നമ്മൾ തീർച്ചയായും സഹായിക്കണം. എന്നാൽ യഹോവയെ സേവിക്കാത്ത ആളുകളുമായി അതിരുകടന്ന ബന്ധങ്ങൾ സ്ഥാപിക്കുന്നെങ്കിൽ അത് അപകടങ്ങൾ വിളിച്ചുവരുത്തിയേക്കാം. ആഹാബുമായുള്ള കൂട്ടുകെട്ടു കാരണം യഹോശാഫാത്തിന്‍റെ ജീവൻ നഷ്ടപ്പെടേണ്ടതായിരുന്നു, കഷ്ടിച്ചാണ് അദ്ദേഹം രക്ഷപ്പെട്ടത്.\n10. (എ) വിവാഹത്തിന്‍റെ കാര്യത്തിൽ യഹോശാഫാത്തിൽനിന്ന് എന്തു പഠിക്കാനാകും? (ബി) തെറ്റായ ബന്ധങ്ങൾ സ്ഥാപിക്കാനുള്ള പ്രലോഭനമുണ്ടാകുന്നെങ്കിൽ ഏതു കാര്യം ഓർക്കണം?\n10 യഹോശാഫാത്തിന്‍റെ അനുഭവത്തിൽനിന്ന് നമുക്ക് എന്തു പഠിക്കാം? ഒരു ക്രിസ്‌ത്യാനിക്ക് യഹോവയെ സേവിക്കാത്ത ഒരാളോടു പ്രണയം തോന്നിത്തുടങ്ങിയേക്കാം. ക്രിസ്‌ത്യാനികൾക്കിടയിൽനിന്ന് തനിക്കു യോജിച്ച ഒരാളെ കണ്ടെത്താൻ കഴിയില്ലെന്ന് ആ വ്യക്തി ചിന്തിക്കുന്നുണ്ടായിരിക്കും. അല്ലെങ്കിൽ പ്രായം കടന്നുപോകുന്നതിനു മുമ്പ് ആരെയെങ്കിലും വിവാഹം കഴിക്കാൻ അവിശ്വാസികളായ ബന്ധുക്കൾ നിർബന്ധിക്കുന്നുണ്ടാകും. മാത്രമല്ല, സ്‌നേഹിക്കാനും സ്‌നേഹിക്കപ്പെടാനും ഉള്ള ആഗ്രഹത്തോടെയാണ് യഹോവ നമ്മളെ സൃഷ്ടിച്ചത്. എന്നാൽ മനസ്സിന് ഇണങ്ങിയ ഒരാളെ ക്രിസ്‌ത്യാനികൾക്കിടയിൽനിന്ന് കിട്ടിയില്ലെങ്കിൽ എന്തു ചെയ്യണം? യഹോശാഫാത്തിനു സംഭവിച്ചതിനെക്കുറിച്ച് ധ്യാനിക്കുക. മിക്ക സാഹചര്യങ്ങളിലും മാർഗനിർദേശത്തിനായി ദൈവത്തിലേക്കു നോക്കിയ വ്യക്തിയാണ് അദ്ദേഹം. (2 ദിന. 18:4-6) പക്ഷേ യഹോവയെ സ്‌നേഹിക്കാത്ത ആഹാബുമായി കൂട്ടുകൂടിയപ്പോൾ യഹോശാഫാത്തിന് എന്തൊക്കെയാണു സംഭവിച്ചതെന്ന് ഓർത്തുനോക്കൂ! പൂർണഹൃദയത്തോടെ തന്നിൽ ആശ്രയിക്കുന്നവരെയാണ് യഹോവയുടെ കണ്ണുകൾ അന്വേഷിക്കുന്നതെന്ന കാര്യം യഹോശാഫാത്ത് മറക്കരുതായിരുന്നു. ഇക്കാലത്തും ദൈവത്തിന്‍റെ കണ്ണുകൾ ‘ഭൂമിയിലെങ്ങും ചുറ്റിസഞ്ചരിക്കുന്നു.’ നമുക്കുവേണ്ടി “തന്‍റെ ശക്തി പ്രകടിപ്പിക്കാൻ” യഹോവ തയ്യാറാണ്. (2 ദിന. 16:9) യഹോവയ്‌ക്കു നമ്മുടെ സാഹചര്യം നന്നായി അറിയാം. യഹോവ നമ്മളെ സ്‌നേഹിക്കുകയും ചെയ്യുന്നു. ആ സ്ഥിതിക്ക്, സ്‌നേഹിക്കാനും സ്‌നേഹിക്കപ്പെടാനും ഉള്ള നിങ്ങളുടെ ആഗ്രഹം ദൈവം സാധിച്ചുതരാതിരിക്കുമോ? ദൈവം നിങ്ങൾക്കുവേണ്ടി പ്രവർത്തിക്കുമെന്നു നിങ്ങൾ വിശ്വസിക്കുന്നുണ്ടോ? യഹോവ അങ്ങനെ ചെയ്യുമെന്ന ഉറപ്പോടെ കാത്തിരിക്കുക.\nഅവിശ്വാസിയായ ഒരാളോട് അടുക്കുന്നതിന്‍റെ അപകടങ്ങളെക്കുറിച്ച് ജാഗ്രതയുള്ളവരായിരിക്കുക (10-ാ‍ം ഖണ്ഡിക കാണുക)\nനിങ്ങളുടെ ഹൃദയം അഹങ്കരിക്കാൻ അനുവദിക്കരുത്\n11, 12. (എ) ഹൃദയത്തിൽ എന്താണുള്ളതെന്നു ഹിസ്‌കിയ വെളിപ്പെടുത്തിയത് എങ്ങനെ? (ബി) യഹോവ എന്തുകൊണ്ടാണു ഹിസ്‌കിയയോടു ക്ഷമിച്ചത്?\n11 ഹൃദയവുമായി ബന്ധപ്പെട്ട ഒരു പാഠമാണു ഹിസ്‌കിയയിൽനിന്ന് നമുക്കു പഠിക്കാനുള്ളത്. ഹൃദയങ്ങളെ പരിശോധിക്കുന്ന യഹോവ ഹിസ്‌കിയയുടെ ഹൃദയത്തിൽ എന്താണുള്ളതെന്നു തുറന്നുകാട്ടി. (2 ദിനവൃത്താന്തം 32:31 വായിക്കുക.) ഒരിക്കൽ ഹിസ്‌കിയയ്‌ക്കു മാരകമായ ഒരു രോഗം ബാധിച്ചപ്പോൾ, അതു മാറുമെന്നതിന്‍റെ ഉറപ്പായി ദൈവം ഒരു അടയാളം കൊടുത്തു. പടവുകളിൽ വീണിരുന്ന നിഴൽ പിന്നോട്ടു പോകാൻ യഹോവ ഇടയാക്കി. ഇതെക്കുറിച്ച് അന്വേഷിക്കാനായിരിക്കാം, ബാബിലോൺപ്രഭുക്കന്മാർ ചിലരെ ഹിസ്‌കിയയുടെ അടുത്തേക്ക് അയച്ചത്. (2 രാജാ. 20:8-13;2ദിന. 32:24) ഈ സാഹചര്യത്തിൽ ഹിസ്‌കിയ എന്തു ചെയ്യുമെന്നു കാണാൻ യഹോവ ഹിസ്‌കിയയെ “തനിച്ചുവിട്ടു” എന്നു ബൈബിൾ പറയുന്നു. ആ ബാബിലോൺകാരെ ഹിസ്‌കിയ “ഖജനാവിലുള്ളതെല്ലാം” കാണിച്ചു. ആ വിഡ്‌ഢിത്തം “ഹിസ്‌കിയയുടെ ഹൃദയത്തിലുള്ളത് എന്താണെന്നു” വെളിപ്പെടുത്തി.\n12 ഹിസ്‌കിയയുടെ ഹൃദയം അഹങ്കരിക്കാൻ എന്തായിരുന്നു കാരണം? അസീറിയയ്‌ക്കെതിരെ നേടിയ ജയമായിരുന്നോ? ദൈവം ഹിസ്‌കിയയുടെ രോഗം അത്ഭുതകരമായി സുഖപ്പെടുത്തിയതാണോ? അതോ ഹിസ്‌കിയയുടെ “സമ്പത്തും പ്രതാപവും” ആയിരുന്നോ? എന്താണെന്നു ബൈബിൾ പറയുന്നില്ല. പക്ഷേ ഹിസ്‌കിയയുടെ ഹൃദയം അഹങ്കരിച്ചതുകൊണ്ട്, “ദൈവം ചെയ്‌തുകൊടുത്ത നല്ല കാര്യങ്ങൾക്കു ഹിസ്‌കിയ നന്ദി കാണിച്ചില്ല.” എത്ര സങ്കടകരം! താൻ ദൈവത്തെ സേവിച്ചതു പൂർണഹൃദയത്തോടെയാണെന്നു ഹിസ്‌കിയ ദൈവത്തോടു പറഞ്ഞെങ്കിലും ഈ ഘട്ടത്തിൽ ഹിസ്‌കിയ യഹോവയെ അപ്രീതിപ്പെടുത്തി. എന്നാൽ പിന്നീടു “താഴ്‌മ കാണിച്ചതുകൊണ്ട്” ദൈവം ഹിസ്‌കിയയോടു ക്ഷമിച്ചു.—2 ദിന. 32:25-27; സങ്കീ. 138:6.\n13, 14. (എ) ‘നമ്മളെ പരീക്ഷിക്കാൻവേണ്ടി’ യഹോവ എപ്പോൾ നമ്മളെ ‘തനിച്ചുവിട്ടേക്കാം?’ (ബി) പ്രശംസ ലഭിക്കുമ്പോൾ നമ്മൾ എന്തു ചെയ്യണം?\n13 ഹിസ്‌കിയയെക്കുറിച്ചുള്ള വിവരണം വായിക്കുകയും അതെപ്പറ്റി ധ്യാനിക്കുകയും ചെയ്യുന്നതിന്‍റെ പ്രയോജനം എന്താണ്? യഹോവ സൻഹെരീബിനെ പരാജയപ്പെടുത്തുകയും ഹിസ്‌കിയയുടെ രോഗം മാറ്റിക്കൊടുക്കുകയും ചെയ്‌ത ഉടനെയാണു ഹിസ്‌കിയയുടെ അഹങ്കാരം വെളിപ്പെട്ടതെന്ന് ഓർക്കുക. അതുപോലെ, നമ്മൾ എന്തെങ്കിലും നേട്ടം കൈവരിച്ചെന്നിരിക്കട്ടെ. ഇങ്ങനെയുള്ള സാഹചര്യങ്ങളിൽ നമ്മുടെ ഹൃദയത്തിലുള്ളത് എന്താണെന്ന് അറിയാനും നമ്മളെ പരീക്ഷിക്കാനും വേണ്ടി യഹോവ ഒരർഥത്തിൽ നമ്മളെ ‘തനിച്ചുവിട്ടേക്കാം.’ ഉദാഹരണത്തിന്, ഒരു സഹോദരൻ നന്നായി തയ്യാറായി ഒരു വലിയ സദസ്സിനു മുന്നിൽ പ്രസംഗം നടത്തുന്നു. പ്രസംഗം നന്നായി നടത്തിയതിനു പലരും പ്രശംസിക്കുമ്പോൾ സഹോദരന്‍റെ മനോഭാവം എന്തായിരിക്കും?\n14 പ്രശംസ ലഭിക്കുമ്പോൾ യേശുവിന്‍റെ ഈ വാക്കുകൾ ഓർക്കുക: “അങ്ങനെ നിങ്ങളും, നിങ്ങളെ ഏൽപ്പിച്ച കാര്യങ്ങളെല്ലാം ചെയ്‌തശേഷം ഇങ്ങനെ പറയുക: ‘ഞങ്ങൾ ഒന്നിനും കൊള്ളാത്ത അടിമകളാണ്. ചെയ്യേണ്ടതു ഞങ്ങൾ ചെയ്‌തു, അത്രയേ ഉള്ളൂ.’” (ലൂക്കോ. 17:10) ഹൃദയത്തിൽ അഹങ്കാരമുണ്ടായപ്പോൾ, യഹോവ “ചെയ്‌തുകൊടുത്ത നല്ല കാര്യങ്ങൾക്കു ഹിസ്‌കിയ നന്ദി കാണിച്ചില്ല.” അഹങ്കാരം എന്ന ദുർഗുണം ഒഴിവാക്കാൻ നമുക്ക് എങ്ങനെ കഴിയും? പ്രശംസ ലഭിക്കുമ്പോൾ, യഹോവ നമുക്കുവേണ്ടി ചെയ്‌ത കാര്യങ്ങളെക്കുറിച്ച് ധ്യാനിക്കുകയും യഹോവയെക്കുറിച്ച് വിലമതിപ്പോടെ സംസാരിക്കുകയും ചെയ്യുക. ഉദാഹരണത്തിന്, യഹോവയാണു നമുക്കു വിശുദ്ധതിരുവെഴുത്തുകളും നമ്മളെ സഹായിക്കുന്നതിനു പരിശുദ്ധാത്മാവും തന്നത്.\n15, 16. യോശിയയ്‌ക്ക് എന്തുകൊണ്ടാണു ദൈവത്തിന്‍റെ സംരക്ഷണവും സ്വന്തം ജീവനും നഷ്ടമായത്?\n15 നമുക്ക് അവസാനമായി, നല്ല രാജാവായിരുന്ന യോശിയയിൽനിന്ന് എന്തു പഠിക്കാമെന്നു നോക്കാം. യോശിയയുടെ പരാജയത്തിലേക്കും മരണത്തിലേക്കും നയിച്ചത് എന്താണ്? (2 ദിനവൃത്താന്തം 35:20-22 വായിക്കുക.) യോശിയ ഈജിപ്‌തുരാജാവായ നെഖോയുമായി യുദ്ധം ചെയ്യാൻ പുറപ്പെട്ടു. യഥാർഥത്തിൽ നെഖോയ്‌ക്കു യോശിയയുമായി യുദ്ധം ചെയ്യാൻ ഉദ്ദേശ്യമില്ലായിരുന്നു. നെഖോ അതു യോശിയയോടു പറയുകയും ചെയ്‌തു. ബൈബിൾ പറയുന്നതനുസരിച്ച്, നെഖോയുടേതു “ദൈവം പറഞ്ഞ വാക്കുകൾ” ആയിരുന്നു. പിന്നെ എന്തിനാണു യോശിയ യുദ്ധത്തിനു പോയത്? ബൈബിൾ അതെക്കുറിച്ച് ഒന്നും പറയുന്നില്ല.\n16 നെഖോയുടെ വാക്കുകൾ യഹോവയുടേതാണെന്നു യോശിയയ്‌ക്ക് എങ്ങനെ ഉറപ്പാക്കാൻ കഴിയുമായിരുന്നു? വേണമെങ്കിൽ അദ്ദേഹത്തിനു വിശ്വസ്‌തപ്രവാചകനായിരുന്ന യിരെമ്യയോടു ചോദിക്കാമായിരുന്നു. (2 ദിന. 35:23, 25) അതു മാത്രമല്ല, നെഖോ “മറ്റൊരു ഭവനത്തോടു യുദ്ധം” ചെയ്യാൻ കർക്കെമീശിലേക്കു പോകുകയായിരുന്നു, യരുശലേമിനോടു യുദ്ധം ചെയ്യാൻ വരുകയല്ലായിരുന്നു. ഇനി, ഇതു ദൈവനാമം ഉൾപ്പെട്ട ഒരു വിഷയമായിരുന്നോ? അല്ല, കാരണം നെഖോ ദൈവത്തെയോ ദൈവജനത്തെയോ നിന്ദിച്ചിട്ടില്ലായിരുന്നു. അതുകൊണ്ട് നെഖോയ്‌ക്കെതിരെ യുദ്ധം ചെയ്യാനുള്ള തീരുമാനം തികച്ചും തെറ്റായിപ്പോയി. ഇവിടെ നമുക്കൊരു പാഠമുണ്ട്: ജീവിതത്തിൽ ഒരു തീരുമാനമെടുക്കേണ്ടിവരുമ്പോൾ ആ വിഷയത്തെപ്പറ്റിയുള്ള യഹോവയുടെ ഇഷ്ടം എന്താണെന്നു നമ്മൾ ചിന്തിക്കണം.\n17. പ്രശ്‌നങ്ങൾ കൈകാര്യം ചെയ്യുമ്പോൾ യോശിയ വരുത്തിയതുപോലുള്ള തെറ്റുകൾ ഒഴിവാക്കാൻ നമുക്ക് എങ്ങനെ കഴിയും?\n17 ഒരു പ്രശ്‌നം ഉണ്ടാകുമ്പോൾ, അതിനോടു ബന്ധപ്പെട്ട എല്ലാ ബൈബിൾതത്ത്വങ്ങളെക്കുറിച്ചും ചിന്തിക്കുക. ആ സാഹചര്യത്തിൽ അതിൽ ഏതിനാണു പ്രാധാന്യം കൊടുക്കേണ്ടതെന്നു തീരുമാനിക്കുക. ചില അവസരങ്ങളിൽ മൂപ്പന്മാരോട് അഭിപ്രായം ചോദിക്കുന്നതു നന്നായിരിക്കും. അതിനോടകംതന്നെ നമ്മൾ ആ വിഷയത്തെക്കുറിച്ച് ചിന്തിക്കുകയും നമ്മുടെ പ്രസിദ്ധീകരണങ്ങൾ ഉപയോഗിച്ച് അതെക്കുറിച്ച് നന്നായി പഠിക്കുകയും ചെയ്‌തിട്ടുണ്ടാകാമെങ്കിലും നമ്മൾ ശ്രദ്ധിച്ചിട്ടില്ലാത്ത ചില ബൈബിൾതത്ത്വങ്ങൾ കാണിച്ചുതരാൻ ഒരു മൂപ്പനു കഴിഞ്ഞേക്കും. ഉദാഹരണത്തിന്, അവിശ്വാസിയായ ഭർത്താവുള്ള ഒരു സഹോദരിയുടെ കാര്യമെടുക്കാം. ദൈവരാജ്യത്തെക്കുറിച്ചുള്ള സന്തോഷവാർത്ത പ്രസംഗിക്കാനുള്ള ഉത്തരവാദിത്വം തനിക്കുണ്ടെന്ന് ആ സഹോദരിക്ക് അറിയാം. (പ്രവൃ. 4:20) എന്നാൽ വയൽസേവനത്തിനു പോകാൻ സഹോദരി തീരുമാനിച്ചിരുന്ന ഒരു ദിവസം, വയൽസേവനത്തിനു പോകേണ്ടെന്ന് അവിശ്വാസിയായ ഭർത്താവ് പറയുന്നു. ഒന്നിച്ച് സമയം ചെലവഴിച്ചിട്ട് കുറെ നാളായെന്നും അതുകൊണ്ട് ഒരുമിച്ച് എവിടെയെങ്കിലും പോകാമെന്നും അദ്ദേഹം അഭിപ്രായപ്പെടുന്നു. സഹോദരി എന്തു ചെയ്യും? ദൈവത്തെയാണ് അനുസരിക്കേണ്ടത്, ആളുകളെ ശിഷ്യരാക്കണം എന്നിവപോലെ തനിക്കു ബാധകമാകുന്ന ചില ബൈബിൾഭാഗങ്ങൾ ആ സഹോദരിയുടെ മനസ്സിലേക്കു വന്നേക്കാം. (മത്താ. 28:19, 20; പ്രവൃ. 5:29) എന്നാൽ ഭാര്യ ഭർത്താവിനു കീഴ്‌പെട്ടിരിക്കണം, ദൈവത്തിന്‍റെ ദാസരെല്ലാം വിട്ടുവീഴ്‌ച കാണിക്കാൻ സന്നദ്ധരായിരിക്കണം എന്നീ തത്ത്വങ്ങളും ആ സഹോദരി കണക്കിലെടുക്കണം. (എഫെ. 5:22-24; ഫിലി. 4:5) വയൽസേവനത്തിനു പോകാൻ ഒട്ടും അനുവദിക്കാത്ത ആളാണോ ആ ഭർത്താവ്? അതോ അന്നേ ദിവസം മാത്രം മറ്റൊരു കാര്യം ചെയ്യാൻ ആവശ്യപ്പെടുകയായിരുന്നോ? ഒരു നല്ല മനസ്സാക്ഷി കാത്തുസൂക്ഷിച്ചുകൊണ്ട് ദൈവത്തിന്‍റെ ഇഷ്ടം ചെയ്യുന്നതിനു നമ്മൾ കാര്യങ്ങളുടെ എല്ലാ വശവും കണക്കിലെടുക്കണം.\nപൂർണഹൃദയം കാത്തുസൂക്ഷിക്കുക, സന്തോഷിക്കുക\n18. നാല് യഹൂദാരാജാക്കന്മാരെക്കുറിച്ച് ഈ ലേഖനത്തിൽ പഠിച്ച കാര്യങ്ങളിൽനിന്ന് നിങ്ങൾ എന്തു പ്രയോജനം നേടി?\n18 നമ്മളും അപൂർണരായതുകൊണ്ട്, ആ നാലു രാജാക്കന്മാർ വരുത്തിയ തെറ്റുകളിൽ ചിലതു നമുക്കും സംഭവിച്ചേക്കാം. ചിലപ്പോൾ നമ്മൾ (1) ചിന്തിക്കാതെ മനുഷ്യജ്ഞാനത്തിൽ ആശ്രയിച്ചേക്കാം, (2) ചീത്ത കൂട്ടുകെട്ടുകളിലേക്കു തിരിഞ്ഞേക്കാം, (3) അഹങ്കരിച്ചേക്കാം, (4) ദൈവത്തിന്‍റെ ഇഷ്ടം എന്താണെന്നു ചിന്തിക്കാതെ തീരുമാനമെടുത്തേക്കാം. യഹോവ ദയയുള്ളവനാണ്. ആ നാലു രാജാക്കന്മാരിലെ നന്മ കണ്ടതുപോലെ യഹോവ നമ്മളിലെയും നന്മ കാണുന്നു. നമ്മൾ യഹോവയെ വളരെയധികം സ്‌നേഹിക്കുന്നെന്നും പൂർണമായി യഹോവയെ സേവിക്കാൻ ആഗ്രഹിക്കുന്നെന്നും യഹോവയ്‌ക്ക് അറിയാം. നമ്മൾ ഗുരുതരമായ തെറ്റുകളൊന്നും വരുത്തരുതെന്നാണ് യഹോവയുടെ ആഗ്രഹം. അതുകൊണ്ടാണ് യഹോവ ഇതുപോലുള്ള ബൈബിൾവിവരണങ്ങളിലൂടെ നമുക്കു മുന്നറിയിപ്പു തന്നിട്ടുള്ളത്. അവയെക്കുറിച്ച് നമുക്കു ധ്യാനിക്കാം, അതു തന്നതിന് യഹോവയോടു നന്ദിയുള്ളവരായിരിക്കാം.


Thumpoly, First Published 22, Jul 2019, 11:23 PM IST\nഭർത്താവ് മരിച്ചുപോയ മറിയാമ്മ ഒറ്റയ്ക്കാണ് താമസം. അടുത്ത ബന്ധുക്കൾ ഇടയ്ക്ക് സഹായത്തിനെത്താറുണ്ട്\nആലപ്പുഴ: തുമ്പോളിയിൽ വൃദ്ധയെ വീട്ടുമുറ്റത്ത് മരിച്ചനിലയിൽ കണ്ടെത്തി. ദേഹമാസകലം പരിക്കേറ്റ് രക്തം വാർന്നാണ് മരിച്ചത്. സംഭവത്തിൽ ദുരൂഹയില്ലെന്നും തളർന്നുവീണ സ്ത്രീയെ തെരുവുനായ്ക്കൾ കടിച്ചതാണ് മരണത്തിനിടയാക്കിയെന്നും പൊലീസ് പറയുന്നു.\nതുമ്പോളി സ്വദേശി മറിയാമ്മയാണ് മരിച്ചത്. സംഭവത്തെകുറിച്ച് പൊലീസ് പറയുന്നത് ഇങ്ങനെ - ഭർത്താവ് മരിച്ചുപോയ മറിയാമ്മ ഒറ്റയ്ക്കാണ് താമസം. അടുത്ത ബന്ധുക്കൾ ഇടയ്ക്ക് സഹായത്തിനെത്തും. രാത്രിയിൽ പതിവുപോലെ ഗേറ്റ് പൂട്ടാനായി പുറത്തിറങ്ങിയ മറിയാമ്മയ്ക്ക് ദേഹാസ്വാസ്ഥ്യം ഉണ്ടായി. താഴെവീണ് തലയ്ക്ക് പിന്നിൽ പരിക്കേറ്റു. സിറ്റൗട്ടിൽ ബോധരഹിതയായി കിടന്ന ഇവരെ തെരുവുനായ്ക്കൾ കടിച്ചുകീറി. ഇരുകാലുകളിലും കഴുത്തിലും ആഴത്തിൽ മുറിവേറ്റു. പുലർച്ചെയോട് രക്തം വാർന്ന് മരിച്ചു.\nവീട്ടിൽ നിന്ന് ആഭരണങ്ങളോ പണമോ മോഷണം പോയിട്ടില്ലെന്നും പൊലീസ് പറയുന്നു. സംശയകരമായി ഒന്നും കണ്ടില്ലെന്നാണ് നാട്ടുകാരും മൊഴി നൽകിയത്. പോസ്റ്റ്മോർട്ടം റിപ്പോർട്ട് കിട്ടിയ ശേഷം മരണകാരണം സംബന്ധിച്ച് കൂടുതൽ വ്യക്തതവരുമെന്ന് ആലപ്പുഴ നോർത്ത് പൊലീസ് അറിയിച്ചു.


വിവാദ പരാമര്‍ശം: എം.സി ജോസഫൈന് വനിതാ കമ്മിഷന് അധ്യക്ഷ സ്ഥാനം രാജിവെച്ചു | Vision News\nവിവാദ പരാമര്‍ശം: എം.സി ജോസഫൈന് വനിതാ കമ്മിഷന് അധ്യക്ഷ സ്ഥാനം രാജിവെച്ചു\nവനിതാ കമ്മീഷന് അധ്യക്ഷ എം സി ജോസഫൈന് രാജിവച്ചു . വിവാദ പരാമര്‍ശങ്ങളുടെ പശ്ചാത്തലത്തില് രാജിവെക്കാന് ജോസഫൈനോട് രാജിവെക്കാന് പാര്‍ട്ടി നേതൃത്വം നിര്‍ദേശം നല്‍കിയിരുന്നു. സംസ്ഥാന സെക്രട്ടേറിയറ്റ് യോഗത്തിലായിരുന്നു നിര്‍ദേശം. സെക്രട്ടേറിയറ്റ് യോഗത്തില് ജോസഫൈന്റെ പരാമര്‍ശങ്ങളില് രൂക്ഷവിമര്‍ശനം ഉയര്‍ന്നിരുന്നു. പരാതി പറയാന് വിളിക്കുന്നവരോട് കാരുണ്യമില്ലാതെ പെരുമാറുന്നത് ശരിയല്ലെന്നും നേതാക്കള് അഭിപ്രായപ്പെട്ടു.\nചാനൽ ചർച്ചയിൽ പരാതി പറയാൻ വിളിച്ച പെൺകുട്ടിയോട് മോശമായി പെരുമാറിയത് വലിയ വാർത്തയായിരുന്നു. ഇതിന് പിന്നാലെ ജോസഫൈനെതിരെ വലിയ രീതിയിലുള്ള പ്രതിഷേധമാണ് ഉയർന്നത്. ഇതിനിടെ വനിതാ കമ്മീഷന് അധ്യക്ഷ എം സി ജോസഫൈനെതിരെ പരാതിയുമായി മറ്റൊരു യുവതി കൂടി രംഗത്തെത്തി. വിവാഹ തട്ടിപ്പിന് ഇരയായെന്ന് പരാതി പറയാന് വിളിച്ച കൊല്ലം സ്വദേശിനിക്കാണ് ദുരനുഭവം ഉണ്ടായത്. യുവതിയോട് ജോസഫൈന് മോശമായി പെരുമാറിയെന്നാണ് പരാതി.\nനിങ്ങളെ അടിക്കുകയാണ് വേണ്ടത് എന്ന് ജോസഫൈന് പറഞ്ഞുവെന്ന് പരാതിക്കാരിയായ യുവതി പറയുന്നു. നിങ്ങള് പറയുന്ന മുഴുവന് കഥയും കേള്‍ക്കാനാകില്ല. വിവരക്കേട് പറയരുതെന്നും ജോസഫൈന് പരാതിക്കാരിയോട് പറഞ്ഞു. കഴിഞ്ഞ വര്‍ഷം ഒക്ടോബറിലായിരുന്നു സംഭവം.\nജോസഫൈന്റെ പ്രതികരണം കടുത്ത വേദനയുണ്ടാക്കിയെന്നും പരാതിക്കാരി പറഞ്ഞു. കഴിഞ്ഞദിവസം ചാനല് പരിപാടിക്ക് ഇടയില് പരാതി പറയാന് വിളിച്ച യുവതിയോട് മോശമായി പെരുമാറിയ വനിതാ കമ്മീഷന് അധ്യക്ഷ എം സി ജോസഫൈന്റെ നടപടിയില് വ്യാപക വിമര്‍ശനമാണ് ഉയരുന്നത്.


Rana Daggubati remembering Bahubali 2, tweet viral - Malayalam Filmibeat\n| Updated: Monday, April 29, 2019, 8:48 [IST]\nരാജമൗലി എന്ന സംവിധായകനെക്കുറിച്ചോര്‍ക്കുമ്പോള് മനസ്സിലേക്ക് ആദ്യം ഓടിയെത്തുന്നത് ബാഹുബലിയാണ്. രണ്ട് ഭാഗങ്ങളിലായൊരുക്കിയ സിനിമയ്ക്ക് ഗംഭീര സ്വീകരണമായിരുന്നു ലഭിച്ചത്. മേക്കിംഗില് മാത്രമല്ല ബോക്‌സോഫീസിലും തരംഗം സൃഷ്ടിച്ച സിനിമ പിറന്നിട്ട്2വര്‍ഷം പിന്നിട്ടിരിക്കുകയാണ്. എന്നെന്നും ഇന്ത്യന് സിനിമാലോകവും പ്രേക്ഷകരും ഒരുപോലെ ഓര്‍ത്തിരിക്കുന്ന സിനിമ കൂടിയാണ് ബാഹുബലി. 2017 ഏപ്രില് 28നായിരുന്നു ബാഹുബലി2തിയേറ്ററുകളിലേക്കെത്തിയത്. നായകനായ പ്രഭാസ് മാത്രമല്ല വില്ലന് വേഷത്തിലെത്തിയ റാണയ്ക്കും മികച്ച സ്വീകരണമായിരുന്നു ലഭിച്ചത്. തെലുങ്ക്, തമിഴ്, ഹിന്ദി, മലയാളം ഭാഷകളിലായൊരുക്കിയ സിനിമയ്ക്ക് ഗംഭീര സ്വീകരണമായിരുന്നു ലഭിച്ചത്.\nകാവ്യ മാധവനും ദിലീപും തകര്‍ത്തഭിനയിച്ച ആ ഹിറ്റ് ചിത്രം പിറന്നിട്ട് 15 വര്‍ഷം! രണ്ടാം ഭാഗം വരുമോ?\nറിലീസ് ചെയ്ത് ആദ്യവാരം പിന്നിടുന്നതിനിടയില്‍ത്തന്നെ 1000 കോടി ക്ലബില് ഇടംപിടിച്ചിരുന്നു ഈ ചിത്രം. പ്രഭാസ്, അനുഷ്‌ക ഷെട്ടി, സത്യരാജ് , രമ്യ കൃഷ്ണന്, റാണ ദഗ്ഗുപതി, രോഹിണി, തമന്ന ഭാട്യ തുടങ്ങി വന്‍താരനിരയായിരുന്നു ചിത്രത്തിനായി അണിനിരന്നത്. അതാത് കഥാപാത്രങ്ങളെ അങ്ങേയറ്റം മനോഹരമാക്കിയാണ് ഓരോ താരവും അവതരിപ്പിച്ചത്. നായകന് മാത്രമല്ല വില്ലനും നിറഞ്ഞുനിന്ന സിനിമയായിരുന്നു ബാഹുബലി. സിനിമയിലെ ഗാനങ്ങളും മനോഹരമായ ദൃശ്യങ്ങളും ഇന്നും പ്രേക്ഷക മനസ്സില് നിറഞ്ഞുനില്‍ക്കുന്നുണ്ട്. ബോക്‌സോഫീസില് നിന്നും നിരവധി റെക്കോര്‍ഡുകളായിരുന്നു സിനിമ സ്വന്തമാക്കിയത്.\nബാഹുബലി2റിലീസ് ചെയ്തിട്ട്2വര്‍ഷം\nആദ്യഭാഗം ഗംഭീര വിജയമായി മാറിയതിന് പിന്നാലെയായാണ് രണ്ടാം ഭാഗം ഒരുക്കുന്നതിനെക്കുറിച്ച് രാജമൗലി പ്രഖ്യാപിച്ചത്. താരങ്ങളുടെ ഡേറ്റും അദ്ദേഹം ബുക്ക് ചെയ്തിരുന്നു. ആദ്യഭാഗത്തെ നെഞ്ചേറ്റിയ ആരാധകരാവട്ടെ അക്ഷമയോടെ കാത്തിരിക്കുകയായിരുന്നു രണ്ടാം ഭാഗത്തിനായി. നീണ്ട നാളത്തെ കാത്തിരിപ്പിന് വിരാമമിട്ട് ചിത്രമെത്തിയപ്പോള് ഗംഭീര സ്വീകരണമായിരുന്നു ലഭിച്ചതും. ആദ്യഭാഗത്തിന് പിന്നാലെ രണ്ടാം ഭാഗവും ചരിത്രമായി മാറുകയായിരുന്നു പിന്നീട്.\nജീവിതവും മാറി മറിഞ്ഞു\nഇന്ത്യന് സിനിമ മാത്രമല്ല തന്റ ജീവിതവും മാറി മറിഞ്ഞത് ബാഹുബലിക്ക് ശേഷമാണെന്നാണ് റാണ ദഗ്ഗുപതി പറയുന്നത്. ട്വിറ്ററിലൂടെയായിരുന്നു അദ്ദേഹം ബാഹുബലി ഓര്‍മ്മ പങ്കുവെച്ചെത്തിയത്. രണ്ടാം ഭാഗം റിലീസ് ചെയ്ത2വര്‍ഷം പിന്നിട്ടുവെന്ന കാര്യത്തെക്കുറിച്ച് വ്യക്തമാക്കിയതും റാണയായിരുന്നു. ഇതിനകം തന്നെ റാണയുടെ ട്വീറ്റ് സോഷ്യല് മീഡിയയിലൂടെ വൈറലായി മാറിയിരുന്നു. ആരാധകരും ഈ സന്തോഷത്തെ ആഘോഷിച്ചുകൊണ്ടിരിക്കുകയാണ് ഇപ്പോള്.\nബാഹുബലിയിലൂടെയാണ് പ്രഭാസും അനുഷ്‌കയും പ്രേക്ഷകരുടെ പ്രിയപ്പെട്ട താരജോഡികളായി മാറിയത്. ഇവരുടെ സ്‌ക്രീന് കെമിസ്ട്രിക്ക് ഗംഭീര സ്വീകരണമായിരുന്നു ലഭിച്ചത്. സ്‌ക്രീനില് മാത്രമല്ല യഥാര്‍ത്ഥ ജീവിതത്തിലും ഇരുവരും ഒരുമിച്ചിരുന്നുവെങ്കിലെന്നായിരുന്നു ആഅരാധകര് ആഗ്രഹിച്ചത്. എന്നാല് അത്തരത്തിലുള്ള ഒരു സൂചനയും ഇരുവരും നല്‍കിയിരുന്നില്ല. ബാഹുബലിക്ക് ശേഷം ഇരുവരും ഒരുമിച്ചെത്തുന്ന അടുത്ത സിനിമയ്ക്കായി കാത്തിരിക്കുകയാണ് ആരാധകര്.\nബാഹുബലി ഇറങ്ങി അധികം കഴിയുന്നതിനിടയില്‍ത്തന്നെ പ്രഭാസും അനുഷ്‌കയും പാപ്പരാസികളുടെ പ്രിയപ്പെട്ട താരങ്ങളായി മാറിയിരുന്നു. ഇരുവരും തമ്മില് പ്രണയത്തിലാണെന്നും അധികം വൈകാതെ തന്നെ ആ ബന്ധം വിവാഹത്തിലേക്കെത്തുമെന്ന തരത്തിലുമൊക്കെയുള്ള കഥകളായിരുന്നു ആ സമയത്ത് പുറത്തുവന്നത്. എന്നാല് അത്തരത്തിലൊരു ബന്ധവും തങ്ങള്‍ക്കിടയിലെന്നും അടുത്ത സുഹൃത്തുക്കളാണ് തങ്ങളെന്നും ഇരുവരും വ്യക്തമാക്കിയതോടെ കുപ്രചാരണങ്ങളും അവസാനിക്കുകയായിരുന്നു.\nഇന്ത്യന് സിനിമയെ ബാഹുബലിക്ക് മുന്‍പ് -ശേഷം എന്നിങ്ങനെ വേര്‍തിരിക്കുന്നതില് തെറ്റില്ല. അത്രയും വലിയ മാറ്റങ്ങള്‍ക്കായിരുന്നു ഈ സിനിമ കാരണമായത്. കലക്ഷനിലായാലും മേക്കിംഗിലെ പ്രത്യേകതകളിലായാലും ഈ സിനിമയെ വെല്ലാന് മറ്റൊരു ചിത്രത്തിനും കഴിഞ്ഞിട്ടില്ല. പ്രദര്‍ശനത്തിലും കലക്ഷനിലുമൊക്കെ റെക്കോര്‍ഡുകളുടെ പെരുമഴയായിരുന്നു.\nരാജമൗലി എന്ന സംവിധായകന്റെ ബ്രില്യന്‍സ് തന്നെയാണ് ബാഹുബലിയുടെ വിജയത്തിന് പിന്നില്. സിനിമയുടെ ചിത്രീകരണത്തിനിടയില് തനിക്ക് നേരിടേണ്ടി വന്ന വെല്ലുവിളികളെക്കുറിച്ചൊക്കെ അദ്ദേഹം നേരത്തെ തുറന്നുപറഞ്ഞിരുന്നു. ആദ്യഭാഗം ഗംഭീര വിജയമായി മാറിയതിന് പിന്നാലെയായാണ് രണ്ടാം ഭാഗം ഒരുക്കാന് തീരുമാനിച്ചത്. ആ സമയത്ത് വന്‍വെല്ലുവിളിയും കടുത്ത മാനസിക പ്രതിസന്ധിയുമൊക്കെ നേരിടേണ്ടി വന്നിരുന്നുവെന്നും അദ്ദേഹം പറഞ്ഞിരുന്നു. ആര്‍ആര്‍ആര് എന്ന പുതിയ സിനിമയുടെ തിരക്കിലാണ് സംവിധായകനിപ്പോള്. ആലിയ ഭട്ട് ഉള്‍പ്പടെ വന്‍താരനിരയാണ് ചിത്രത്തിനായി അണിനിരക്കുന്നത്.\nറാണയുടെ ട്വീറ്റ് കാണാം.\nചൈനയിലെ ബോക്‌സ് ഓഫീസ് കീഴടക്കാന് ബാഹുബലി2എത്തുന്നു: റീലീസ് ഉടനെന്ന് അണിയറപ്രവര്‍ത്തകര്\nരാജമൗലിക്കും തെറ്റുപറ്റും, ചെറുതല്ല വലിയ തെറ്റ്... കഥയെ പോലും ചോദ്യം ചെയ്യുന്ന ആ തെറ്റ്???\nഇതിഹാസ ചിത്രം അമ്പത് ദിനം പിന്നിടുന്നു... ബാഹുബലിയുടെ പുത്തന് ടീസറും വിസ്മയം!!!\nബാഹുബലിയില് അച്ഛനെയോ മകനെയോ ഏറെ ഇഷ്ടം??? പ്രേക്ഷകര്‍ക്കും പ്രഭാസിനും ഒരേ ഉത്തരം!!!\nഇതെന്താ കലക്ക വെള്ളത്തില് മീന് പിടിക്കുന്നോ??? ബാഹുബലി ടിക്കറ്റിന് ഞെട്ടിക്കുന്ന റേറ്റ്!!!\nബാഹുബലി രണ്ട് ഈ ചോദ്യങ്ങള്‍ക്കുള്ള ഉത്തരം തരുമോ??? ഒന്നാം ഭാഗം അവശേഷിപ്പിച്ച ചോദ്യങ്ങള്!!!\nമഹിഷ്മതിയും ബാഹുബലിയും ഇവിടെ അവസാനിക്കുന്നില്ല!!! ഇത് മൂന്നാം ഭാഗത്തിനുള്ള സൂചനയോ???\nബാഹുബലിക്കും രക്ഷയില്ല!!! റിലീസിന് മണിക്കൂറുകള് മാത്രം, ദൃശ്യങ്ങള് ഓണ്‍ലൈനില്!!!\nRead more about: bahubali2prabas anushka rana daggubati റാണ ദഗ്ഗുപതി ബാഹുബലി പ്രഭാസ് അനുഷ്‌ക\nRana Daggubati remembering Bahubali 2, tweet viral


മുല്ലപ്പെരിയാര് - മഷിത്തണ്ട് ചര്‍ച്ചാവേദി.\nമുല്ലപ്പെരിയാര് വിഷയം. എന്താണ് നിങ്ങളുടെ നിര്‍ദ്ദേശം?\nഡാം തകര്‍ക്കണം.. പുതിയത് വേണ്ട......\nവെട്ടിക്കവല തമിഴ്നാടിനോട് ചേര്‍ത്തോ?\nഇല്ല.. തമിഴ് നാട് ഞങ്ങള് വെട്ടിപ്പിടിച്ച് വെട്ടിക്കവലയോട് ചേര്‍ക്കും..\nഭൂകമ്പത്തിന് പുതിയ ഡാമെന്നോ പഴയ ഡാമെന്നോ വല്ല വിചാരവുമുണ്ടോ? ഏത് കെട്ടിയാലും നല്ലൊരു കമ്പനം വന്നാല് തീര്‍ന്നില്ലേ കഥ. അതുകൊണ്ട് ഉള്ളത് ന്യൂട്രലില് പൊളിച്ചിട്ട് മിണ്ടാതിരിക്കുന്നതാ നല്ലത്.. :)\nഅപ്പോള് ഇടുക്കിയും പൊളിച്ചു കളയേണ്ടി വരുമോ?\nYes.. എല്ലാം പൊളിച്ചടുക്കുന്നതാണ് നല്ലത്.. കാരണം ആ സ്ഥലങ്ങള് ഭ്രംശമേഖലയിലാണെന്ന് കണ്ടെത്തിയിരിക്കുന്നു...\nദൈവമേ! അപ്പോള് കേരളം ഇരുട്ടിലേക്ക് പോകുന്നു എന്നര്‍ത്ഥം.\nകേരളം ഇരുട്ടിലേക്ക് പോകുന്നുവെങ്കില് അതിനു കാരണം ദീര്‍ഘവീക്ഷണമില്ലാത്ത ഭരണാധികാരികളാണ്.. ഇതുപോലെ ഭീമാകാരമായ അണക്കെട്ടുകള് നിര്‍മ്മിച്ച് ആവാസവ്യവസ്ഥയെയും ഭൂമിയ്യുടെ സന്തുലിതാവസ്ഥയെയും തകര്‍ക്കാതെ ഇതുപോലെയുള്ള പ്രശ്നമേഖലയിലെങ്കിലും ചെറിയ ചെറിയ ചെക്ക് ഡാമുകള് നിര്‍മ്മിച്ച് ആവശ്യങ്ങള് നടത്താന് ഇനിയെങ്കിലും നാം മുതിരേണ്ടതാണ്..\nഈ ‘നാം’ ആരാണ് ? ഞാന് ഒഴികെ എല്ലാവരും എന്നാണ് അധികാരപ്പെട്ടവര് പോലും വിചാരിക്കുന്നതെന്ന് തോന്നുന്നു.\nമുല്ലപ്പെരിയാര് പോലുള്ള ഗ്രാവിറ്റി ഡാമുകള് തകരനമെന്കില് റിച്ചാര് സ്കെയിലില് എട്ടോ ഒമ്പതോ രെഖപെടുത്തണം. അന്ങ്ങിനെയൊരു പ്രശ്നം അവിടെയില്ലെന്ന് തോന്നുന്നു.കൂടാതെ ഡാം തകരുകയാണെങ്കില് പിന്നെയങ്ങോട്ട് മുഴു പട്ടിണിയാണ് തമിഴ്നാടിന് വരുവാന് പോകുന്നത് എന്ന് ജയലളിതയ്ക്ക് അറിയാം. അങ്ങിനെ വരുമ്പോള് ഡാം താരതമ്യേന സുരക്ഷിതമാണോ എന്നാണു\nനാം means കേരളീയര്...\nഇടുക്കിക്കാര്‍ക്ക് ഇനി മുതല് ടി.വി യും കമ്പ്യൂട്ടറുമൊക്കെ കിട്ടും.. അണ്ണാച്ചികളാകുവല്ലേ.. ;)\nമാതൃഭൂമി ലേഖനം വായിച്ചില്ല. പക്ഷെ ഈ വിഷയവുമായി ബന്ധപ്പെട്ട് ചില വസ്തുതകള് പലരും മറച്ചു വയ്ക്കുന്നോ എന്ന് സംശയിക്കേണ്ടിയിരിക്കുന്നു. ഇപ്പോള് ഇടുക്കിയില് അനുഭവപ്പെടുന്നത് പോലുള്ള ചെറുചലനങ്ങള്, ദിവസവും ലോകത്തില് 3000 തവണയെങ്കിലും ഉണ്ടാവുന്നുണ്ടത്രേ! അപ്പോള് 'ഇതാ പൊട്ടുന്നേ' എന്ന് മുറവിളിയിടുന്നതില് വല്യ കാര്യമൊന്നുമില്ല. അഥവാ പൊട്ടിയാല് തന്നെ ഇടുക്കി ഡാം അത് താങ്ങാന് പര്യാപ്തമാണ്. ഇതിനെക്കുറിച്ച് വിദഗ്ധപഠനം നടത്തിയാല് അത് വീണ്ടും കേരളത്തിനെതിരായേ വരൂ. മുന്‍പത്തെ പഠനം നടത്തിയ സമിതിയുടെ കണ്ടെത്തലുകള് ശരിയെന്നു സമ്മതിച്ചു ഒപ്പ് വച്ചയാളാണ് നമ്മുടെ വിദഗ്ധന് ശ്രീ എം കെ പരമേശ്വരന്.അന്ന് വിയോജനക്കുറിപ്പൊന്നും എഴുതാതിരുന്ന അദ്ദേഹത്തിന് ഇനി മറിച്ചൊരു നിലപടെടുക്കാനാവുമോ?\nഇതിങ്ങനെ സജീവമാക്കി നിർത്തേണ്ടത് കേരളത്തിലെയും തമിഴ്നാട്ടിലെയും രാഷ്ട്രീയക്കാരുടെ ആവശ്യമാണ്. അത് കൊണ്ടാണ് പലപ്പോഴും പ്രകോപനപരമായ പ്രസ്ഥാവങ്ങളുമായി ഇക്കൂട്ടര് സാമാന്യജനത്തെ ഇളക്കിവിടുന്നത്. വെള്ളത്തിന്റെ വില ശരിക്കും അറിയുന്നവരാണ് തമിഴന്മാര്. അതുകൊണ്ടുതന്നെയാണ് വെള്ളം നിഷേധിക്കുന്നതായുള്ള പ്രചാരണങ്ങള് അവര് വളരെ വികാരപരമായി ഏറ്റെടുക്കുന്നതും.\n>>കേരളം ഇരുട്ടിലേക്ക് പോകുന്നുവെങ്കില് അതിനു കാരണം ദീര്‍ഘവീക്ഷണമില്ലാത്ത ഭരണാധികാരികളാണ്.. ഇതുപോലെ ഭീമാകാരമായ അണക്കെട്ടുകള് നിര്‍മ്മിച്ച് ആവാസവ്യവസ്ഥയെയും ഭൂമിയ്യുടെ സന്തുലിതാവസ്ഥയെയും തകര്‍ക്കാതെ ഇതുപോലെയുള്ള പ്രശ്നമേഖലയിലെങ്കിലും ചെറിയ ചെറിയ ചെക്ക് ഡാമുകള് നിര്‍മ്മിച്ച് ആവശ്യങ്ങള് നടത്താന് ഇനിയെങ്കിലും നാം മുതിരേണ്ടതാണ്..>>\nകേരളം മറ്റു സംസ്ഥാനങ്ങളില് നിന്ന് വ്യത്യസ്തമായി പവര്കട്ടില്ലാതെ പിടിച്ചു നില്‍ക്കുന്നുവെങ്കില് അതില് ഇടുക്കിയുടെ സംഭാവന വളരെ കൂടുതലാണ്. അത്രയും വൈദ്യുതി ലഭിക്കണമെങ്കില് എത്ര ചെക്ക് ഡാം കെട്ടേണ്ടി വരുമെന്നാലോചിക്കുക. ഇടുക്കി പോലുള്ള ജലവൈദ്യുത പദ്ധതികള്‍ക്ക് പകരം കൂടംകുള ത്തുണ്ടാക്കുന്നത് പോലുള്ള ആണവനിലയങ്ങള് വേണമോ എന്ന് കൂടി ആലോചിക്കുന്നത് നന്നായിരിക്കും.\n1. പുതിയ അണക്കെട്ടു മാത്രം മതിയോ, കരാറു വേണ്ടേ ?\n2. പുതിയ കരാറുണ്ടെങ്കില് അതിന്റെ കാലാവധി യെത്ര ?\n3. 71 കരാറു പുതുക്കിയ സര്‍ക്കാര് അതു ഉപയോഗിച്ചു വൈദ്യുതി ഉണ്ടാക്കാനനുമതിയും പുതുതായി നല്കി. ആ വൈദ്യുതിയുടെ എത്ര അംശം നമുക്കു കിട്ടുന്നുണ്ട്, അതിനു കൊടുക്കുന്ന വിലയെത്ര ? അതേപോലെ വെള്ളത്തിനു കിട്ടുന്ന വിലയെത്ര ?\n4. 71 ലെ കരാറു തെറ്റാണെന്നു കോണ്‍ഗ്രസ്സും , സി പി ഐയും ഇനിയെങ്കിലും സമ്മതിക്കുമോ ?\n5. പുതിയ അണക്കെട്ടിന്റെ ആയുസ്സെത്ര ? അതു ഭൂകമ്പങ്ങള് താങ്ങാന് ശക്തിയുള്ളതാണെന്ന് ആരു ഉറപ്പുതരും ?\n6. കേരളത്തിന്റെ കോടതികളിലിതുവരെ നല്കിയ സത്യ വാങ്ങ്മൂലങ്ങള് പബ്ളിഷ് ചെയ്യുമോ ?\n7. ഈ ഡാമിലെ വെള്ളമുപയോഗിക്കുന്ന ഇടങ്ങളില് കേരളത്തിലെ പ്രമുഖര്‍ക്ക് അനധികൃത ഭൂമിയുണ്ടെന്നു തമിഴ്നാട് ആരോപിക്കുന്നു ? ഇറ്റിലെത്ര സത്യമുണ്ടെന്നു നമ്മുടെ വാര്‍ത്താമധ്യമങ്ങള് അന്വേഷിക്കാത്തതെന്തുകൊണ്ട് ?\n8. മുല്ലപ്പെരിയാര് പൊട്ടാന്തക്കവണ്ണമുള്ള ഭൂകമ്പമുണ്ടായാല് ഇടുക്കി അണക്കെട്ടു സുരക്ഷിതമായി ഉണ്ടാകുമെന്നുറപ്പുണ്ടോ ?\n9. അതേ തീവ്രത്യിലുള്ള ഭൂകമ്പം ഇടുക്കി ഡമിനത്താണു ഉണ്ടാവുന്നതെങ്കില് ഇടുക്കി അണക്കെട്ടു സുരക്ഷിതമായി ഉണ്ടാകുമെന്നുറപ്പുണ്ടോ ?\n10. കരാറു റദ്ദാക്കാനുള്ള അധികാരം നിയമസഭക്കുണ്ടെന്നു റവന്യൂ മന്ത്രിയും / നിയമജ്ഞരും പറയുന്നു. കേന്ദ്രം ഇടപെടുന്നില്ലെങ്കില് ആ കരാര് എന്നു റദ്ദാക്കും ?\n11. പുതിയ അണക്കെട്ടുണ്ടാക്കാനുള്ള നിര്‍മ്മാണാ സമയമെത്രയാണ്.\n12. അതു വരെ മുല്ലപ്പെരിയാര് പൊട്ടില്ലാ എന്നുറപ്പുണ്ടോ ?\n13. അഥവാ പൊട്ടിയാല് (നിര്‍മ്മാണം നടക്കുന്ന സമയത്ത്) അപകടം കൂടുതലാവില്ലേ ?\n"പൊട്ടിയാല് തന്നെ ഇടുക്കി ഡാം അത് താങ്ങാന് പര്യാപ്തമാണ്"\n1. 136 അടി ഉയരത്തില് നില്ക്കുന്ന വെള്ളം, ഡാം പൊട്ടിയാല് നമ്മളുദ്ദേശിക്കുന്ന വഴിയെ തന്നെ വരുമോ? (വെള്ളം അങ്ങനെ നമ്മുടെ ഇഷ്ടാനുസരണം വരുമെങ്കില് ഡാമുകളുടെ തന്നെ ആവശ്യമെന്ത്? ചുമ്മാ പറഞ്ഞാല് പോരേ: "വാളമീന് കല്പ്പിക്കുന്നു , ഞാന് ഇച്ഛിക്കുന്നു. വെള്ളമേ നീ 150 അടി ഉയരത്തില് നില്ക്കൂ". എങ്ങനെയുണ്ട് ഐഡിയ?)\n2. ഇനി ഇടുക്കി ഡാം തടുക്കുമെന്നു തന്നെ ഇരിക്കട്ടെ. മുല്ലപ്പെരിയാര് ഡാം മുതല് ഇടുക്കി തടാകം വരെയുള്ളവരുടെ കാര്യമോ?\nലോകത്തില് എല്ലാ ദിവസവും ഉണ്ടാകുന്ന ഭൂരിഭാഗം ഭൂചലനങ്ങളും സമുദ്രത്തിനടിയിലല്ലേ? അങ്ങനെയാണോ എല്ലാ ദിവസവും ഭൂചലനമുണ്ടാകുന്ന ഒരു കരപ്രദേശം? പ്രത്യേകിച്ച് (ഉറപ്പൊന്നുമില്ലെന്ന് മിക്കവരും പറയുന്ന) ഒരു അണക്കെട്ടുള്ള സ്ഥലം?\n(ഞാനീ പോളീടെക്നിക്കിലെങ്ങും പഠിച്ചിട്ടില്ലാത്തതിനാല് ഇതൊന്നും അറിയില്ല. ഡാമും ഭൂകമ്പങ്ങളും വെള്ളവും മറ്റും പോളിടെക്നിക്കിലൊക്കെ പഠിച്ചിട്ടുണ്ടോ ആവോ?)\nതാങ്ങളുടെ അഭിപ്രായത്തോട് പൂര്‍ണ്ണമായി യോജിച്ച് മുല്ലപ്പെരിയാര് ഇനിയും ഒരു 50 വര്‍ഷം പൊട്ടാതെ നില്‍ക്കുമെന്ന് വയ്ക്കുക.. അതിനു ശേഷമോ? എന്നെങ്കിലും ആ ഡാം ഒന്ന് പൊളിക്കേണ്ടേ? അപ്പോഴോ?\nഒരു പാലം നിര്‍മ്മിക്കാന്5വര്‍ഷം പോരാ നമ്മുടെ ആള്‍ക്കാര്‍ക്ക്.. അപ്പോള് ഒരു ഡാമിന്റെ കാര്യമോ? പൊട്ടാറാകുമ്പോള് കെട്ടാന് ഇതെന്താ കല്ല്യാണമോ വല്ലോം ആണോ?\nഎന്റെ അഭിപ്രായത്തില് ഇങ്ങനെ കിടന്നു തര്‍ക്കിക്കാതെ അവരെറിഞ്ഞ കമ്പിനു ഒരു മുഴം നീളത്തില് നീട്ടിയൊരു എറി എറിയുക.. ഇപ്പോള് തമിഴ്നാടിന് ഇടുക്കി വേണം.. ഇടുക്കി മാത്രം പോരാ കേരളം മൊത്തത്തില് അങ്ങ് ഏറ്റെടുത്തോളാന് പറയുക.. അങ്ങനെയെങ്കിലും നട്ടെല്ലുള്ള ഭരണാധികാരികള് ഉണ്ടാകട്ടെ നമുക്ക്.. :)\n50 വര്‍ഷത്തെ ആയുസ്സ് മാത്രം വിധിച്ചിട്ടുള്ള ഈ ഡാം 100 വര്‍ഷത്തിലധികമായി തകരാറൊന്നും കൂടാതെ തുടരുന്നു. എന്നാലും ഒരു പുതുക്കിപ്പണിയല് ആവശ്യം തന്നെയല്ലേ?\n>>> ഇടുക്കി മാത്രം പോരാ കേരളം മൊത്തത്തില് അങ്ങ് ഏറ്റെടുത്തോളാന് പറയുക.. അങ്ങനെയെങ്കിലും നട്ടെല്ലുള്ള ഭരണാധികാരികള് ഉണ്ടാകട്ടെ നമുക്ക്.. :-)\nഅങ്ങനെയെങ്ങാന് കൊടുത്താല് വലിയ താമസമില്ലാതെ അവരു കുത്തുപാളയെടുക്കും. പിന്നെ ഡാമും വേണ്ട വേള്ളവും വേണ്ട എങ്ങനെയെങ്കിലും ഇതൊക്കെ ഒന്നു തിരിച്ചെടുത്താല് മതി എന്നും പറഞ്ഞ് നമ്മുടെ പുറകെ തന്നെ വരും. വേണമെങ്കില് കന്യാകുമാരിയും നാഗര്‍കോവിലും കോയമ്പത്തൂരും ഇങ്ങോട്ടെഴുതിത്തരും. കൂട്ടത്തില് ഒരു നാലു നദിയും പത്ത് അണക്കെട്ടും ഫ്രീ ....\nമലയാളികളെ അവര്‍ക്ക് ശരിക്കറിയില്ല.\n"50 വര്‍ഷത്തെ ആയുസ്സ് മാത്രം വിധിച്ചിട്ടുള്ള ഈ ഡാം 100 വര്‍ഷത്തിലധികമായി തകരാറൊന്നും കൂടാതെ തുടരുന്നു. എന്നാലും ഒരു പുതുക്കിപ്പണിയല് ആവശ്യം തന്നെയല്ലേ? "\nശരിക്കും നമ്മുടെ രാഷ്ട്രീയക്കാരുടെ ഭാഷ പോലെയിരിക്കുന്നു. ശരിക്കും ജലജേച്ചി ആരുടെ കൂടെയാ?\nഎന്റെ ജാതകമെഴുതിക്കാന് ചെന്നപ്പോള് എന്റെ അച്ഛന്റെ അച്ഛനോട് നാട്ടിലെ പ്രധാന ജ്യോത്സ്യന് മുഖത്തു നോക്കി പറഞ്ഞത്രെ, ഒരു മൂന്നു വയസ്സു കഴിഞ്ഞിട്ട് ജീവിച്ചിരുപ്പുണ്ടെങ്കില് എഴുതിയാല് മതിയെന്ന്.\nആ ഞാന് ഒരു പത്തിരുപത്തഞ്ച് കൊല്ലമായിട്ട് (ജാതകം പിന്നെ എഴുതിച്ചില്ല) ഒരു കുഴപ്പവുമില്ലാതെ നടക്കുന്നില്ലേ? എന്നു വെച്ച് ഇനിയും 50 കൊല്ലം ജീവിച്ചിരിക്കാമെന്ന് വല്ല ഉറപ്പുണ്ടോ? (കയ്യിലിരുപ്പ് അത്തരമാ) അത്രയേയുള്ളൂ ഈ ഡാമിന്റെയും വര്‍ഷങ്ങളുടേയും കഥ.\n(വഴിയില് പറയട്ടെ, അന്നു തുടങ്ങിയ ജ്യോത്സ്യവിരോധം ഇന്നും തീര്‍ന്നിട്ടില്ല. ഇനിയൊട്ടു തീരുമെന്ന് കരുതുന്നുമില്ല.)\nഎല്ലാ ജ്യോത്സ്യന്മാരും അങ്ങനെ പറയുന്നതാണല്ലോ... എന്റടുത്തും പറഞ്ഞു.. ബാലാരിഷ്ടതകളെല്ലാം കഴിഞ്ഞിട്ട് ജാതകമെഴുതിയാല് മതിയെന്ന്..\nഅപ്പോ കഥാകാരനും ജെനീഷും ഒരു ഡാമാണ്. :-D\ndamn ആണോ ? <):) :-D\nഒന്നായ ഞങ്ങളെയിനി മേലാല്\n"ബാലാരിഷ്ടതകളെല്ലാം കഴിഞ്ഞിട്ട് ജാതകമെഴുതിയാല് മതി" അതെന്താ അങ്ങനെ?\nകഴിഞ്ഞതിനെ പറ്റി പറഞ്ഞിട്ട് കാര്യമില്ല. രണ്ടു കൂട്ടര്‍ക്കും ഗുണകരമായ വല്ല ആശയവും ഉണ്ടോ?\n(കേരളത്തിലോട്ട് കുറച്ചു ചായ്‌വ് ഉണ്ടായാലും വേണ്ടില്ല.)\nപുതിയ അണക്കെട്ട് ഉണ്ടാക്കണം. അതില് നിന്നും തമിഴ് നാടിന് വേണമെങ്കില് വെള്ളം കൊടുക്കാം. പ്രതിഫലം കിട്ടണം\n(പാവങ്ങളല്ലേ, ജീവിച്ചു പൊക്കോട്ടെ... പട്ടിണി കിടന്നു ചാകണ്ട - അവരല്ല നമ്മള്)\nകേരളത്തിനും തമിഴ്നാടിനും കൊട്ട് കൊടുത്തുകൊണ്ട് സുപ്രീംകോടതി...\nവേറെ രാജ്യം വേണമെന്ന് ആദ്യം വാദിച്ചു.. നടന്നില്ല\nസ്വന്തം ഭാഷ ദേശീയഭാഷയാക്കണമെന്നായി അടുത്തത്.. അതും നടന്നില്ല\nതൊഴില് തേടിപ്പോയ രാജ്യം വെട്ടിപ്പിടിക്കാന് നോക്കി.. പരാജയപ്പെട്ടു\nപ്രധാനമന്ത്രിയെ കൊന്നവരെ വെറുതെ വിടണമെന്ന ആവശ്യം.. പരിഗണനയില്\nഇപ്പോള് ഇടുക്കി അവര്‍ക്കു വേണം പോലും..\nഇവന്മാരെ തളക്കാന് നട്ടെല്ലില്ലേ ഇന്ത്യന് ഭരണകൂടത്തിന്? :O\nപ്രതികരണങ്ങളൊക്കെ തണുത്ത് തുടങ്ങി.. തമിഴന്മാര് കളിച്ച് കളിച്ച് കയ്യാങ്കളിയും തുടങ്ങി.. എന്ത് ചോദിച്ചാലും അതെല്ലാം അടഞ്ഞ അദ്ധ്യായമാണെന്ന് മുഖ്യന്..\nനമ്മുടെ നദി, നമ്മുടെ സ്ഥലം, നമ്മുടെ വെള്ളം എല്ലാം നമ്മുടെ.. 116 വര്‍ഷം ആക്രിവിലയ്ക്ക് വെള്ളം കൊടുത്ത് അവന്മാരെ വളര്‍ത്തിയതും നമ്മള്.. ഇപ്പോഴോ?\nഎന്തായാലും അവിടെ മലയാളികളെ ഓടിച്ചിട്ടടിക്കുന്നു.. അത് കയ്യും കെട്ടി അവരും നമ്മുടെ ഗവണ്മെന്റും കണ്ട് നില്‍ക്കുന്നു.. ഒരു മാസത്തേക്ക് തമിഴ് രജിസ്ട്രേഷനുള്ള ഒരൊറ്റ വാഹനവും കേരളത്തിലേക്ക് കടത്തി വിടാതിരിക്കണമെന്നാണ് എന്റെ അഭിപ്രായം.. കോഴിയും മുട്ടയും പച്ചക്കറിയുമൊക്കെ കുറച്ച് നമുക്ക് നാടിനു വേണ്ടി പട്ടിണി കിടക്കാം..കൂടാതെ മറ്റെല്ലാ നദി കരാറുകളും റദ്ദാക്കുകയും വേണം.. അപ്പോള് കാണാം കളി.. അവന്മാര്‍ക്ക് കക്കാന് വരാന് പോലും സ്ഥലമില്ലാതാകും.. അല്ലാതിങ്ങനെ തമിഴന്മാരുടെ ആട്ടും തുപ്പും അടിയും ചവിട്ടും കൊണ്ട് മലായാളികളെത്രനാള് കഴിയും..\nഇത്രയുമൊക്കെ പ്രവചിച്ച സ്ഥിതിക്ക് ഉമ്മന് ചാണ്ടിയെയും ജയലളിതയേയുമൊക്കെ പറ്റി പരാമര്‍ശിക്കാമായിരുന്നു. :-D\nവിഷമിക്കരുത്. മലയാളിക്ക് മലയാളിയെന്ന സ്വത്ത ബോധമില്ല, അവനെ നയിക്കുന്നത് നായരും , ഈഴവനും , മുസ്ലീമും , ക്രൈസ്തവനും , ദളിതനും എന്നിങ്ങനെ യുള്ള വിഭാഗീയ സ്വത്ത ചിന്തകളാണ്. അതുകൊണ്ട് അവന്റെ ആവശ്യങ്ങളുടെ രോദനം വിഭജിച്ചു പോകുന്നു. തമിഴനു തമിഴന്റെ തമിഴന് എന്ന ബോധത്തിനുമേലെയല്ല മറ്റൊന്നും. ഒരു ഉദാഹരണം പറയാം. ഒരു തമിഴന് ഉന്നത ഉദ്യോഗസ്ഥന് ഒരു സാദാ തൊഴിലാളിയെ കണ്ടാലും , അതേ ഔന്നത്യമുള്ള മറ്റു ആപ്പീസര്‍മാരെ കണ്ടാലും തമിഴിലേ സംസാരിക്കൂ. മലയാളിയാകട്ടേ ഓക്സ്ഫോര്‍ഡ് ഇംഗ്ലീഷില് കുറഞ്ഞത് സംസാരിക്കുന്നത് ഒരു കുറവായിട്ടല്ലേ കാണുക ?\nചിദമ്പരം - ആഭ്യന്തര മന്ത്രി എന്നതിനപ്പുറം ഒരു തമിഴനാണെന്നതിനാണ് പ്രാധാന്യം കൊടുക്കുന്നത്, അതു കൊണ്ടാണു താനും അദ്ദേഹത്തിന്റെ പ്രസംഗം വിവാദമായതും. വോട്ടു തരുന്നവരോടുള്ള പ്രതിബദ്ധതയുമാണത്. ആന്റണിക്കും , അഹമ്മദിനും ഇല്ലാതെ പോയതും അതാണ്. കേരളത്തിന്റെ മന്ത്രിയല്ല ഇന്ത്യയുടെ മന്ത്രിയാണെന്നു പറയുമ്പോള് , നമ്മള് അദ്ദേഹത്തിന്റെ ദേശീയതയെ ക്കുറിച്ചഭിമാനം കൊള്ളും , മറിച്ച് അടുത്ത തവണ വോട്ടു ചോദിച്ച് വാ അന്നേരം ഒരു പണിതരാം എന്നു ചിന്തിക്കുന്നില്ല.\nനമ്മളോട് ഇങ്ങോട്ടില്ലാത്ത ദേശീയത നമുക്കുവേണോ. ഒരു ട്രെയിന് ആണെങ്കിലും , റെയില് സോണ് ആണെങ്കിലും തമിഴന്റെ കാലു പിടിക്കണം. നമ്മുടെ രാഷ്ട്രീയക്കാരന്റെ കഴിവുകേടുകളേക്കള് നമ്മള്‍ക്കു തന്നെ നമ്മുടെ ആവശ്യങ്ങളോട് ശരിയായ രീതിയില് പ്രതികരിക്കാത്തവരെ ജനാധിപത്യരീതിയില് തന്നെ കൈകാര്യം ചെയ്യാനുള്ള മനസ്സുറപ്പുണ്ടാകുമ്പോള് ഒരു നല്ല മാറ്റം വരുമെന്നാശിക്കാം .\nഅങ്ങനെ വരുമ്പോള്, ഇന്ത്യയുടെ പ്രധാനമന്ത്രിയെ കൊന്നവരെ വെറുതെ വിടണമെന്ന് തമിഴര് വാദിക്കുമ്പോള് നമ്മള് അവരുടെ സ്വത്ത ബോധത്തെ അഭിനന്ദിച്ച് അവരുടെ ആവശ്യം അംഗീകരിക്കുകയാണ് വേണ്ടത്.. എത്ര പേര് നമ്മുടെ കൂടെയുണ്ടെന്നതല്ല കാര്യം, സത്യവും ധര്‍മ്മവും എവിടെയാണെന്നുള്ളതാണ്.. തമിഴര്‍ക്ക് അവരുടെ ആള്‍ക്കാര് മാത്രമാണ് ഉത്തമര് എന്ന ഒരു ബോധമാണ് ഉള്ളത്.. ഇത് തന്നെയായിരുന്നു ഹിറ്റ്ലറുടെയും ചിന്തകള്.. അതിനെ അഭിനന്ദിക്കുകയല്ല.. മുളയിലേ നുള്ളിക്കളയുകയാണ് വേണ്ടത്..\n>>>മലയാളിക്ക് മലയാളിയെന്ന സ്വത്ത ബോധമില്ല>>>\nമലയാളിക്ക് സ്വത്വ ബോധമില്ലെങ്കിലെന്താ, 'സ്വത്ത്' ബോധം ആവശ്യത്തില് കൂടുതല് ഉണ്ടല്ലോ. തമിഴനെ പിണക്കിയാല് നഷ്ടമാവുന്ന സ്വത്തിനെപ്പറ്റി ബോധമുള്ളത് കൊണ്ടാണല്ലോ നമ്മുടെ താരങ്ങളുള്‍പ്പടെ പലരും ഈ വിഷയത്തില് പ്രതികരിക്കാത്തത്.\nവേറെ ചിലരാവട്ടെ, ഈ വിഷയം തീവ്രമായി കൊണ്ടാടുന്നതും ഇതേ സ്വത്ത് വിചാരം കാരണം തന്നെ. വോട്ടുബാങ്കും ജനകീയ നാട്യങ്ങളും തങ്ങളുടെ മൈലേജ് കൂട്ടുമെന്ന് രാഷ്ട്രീയത്തിന്റെ എബിസിഡി അറിയുന്ന ആര്‍ക്കും അറിയാവുന്നതല്ലേ? അതിനുള്ള ചില അഭ്യാസങ്ങള് എന്നതില് കവിഞ്ഞ് നമ്മുടെ എത്ര നേതാക്കന്മാര്‍ക്ക് ഈ വിഷയത്തില് യഥാര്‍ത്ഥമായ താത്പര്യമുണ്ട്? തമിഴ്നാട്ടില് പലയിടത്തും മലയാളികള് ആക്രമിക്കപ്പെട്ടിട്ടും ഇവിടുത്തെ ഭരണനേതൃത്വത്തിന് ചെറുവിരലനക്കാന് കഴിയാത്തതെന്തുകൊണ്ട്?\nഒരു ജനതയ്ക്ക് അവരര്‍ഹിക്കുന്ന ഭരണാധികാരികളെ മാത്രമേ ലഭിക്കൂ എന്ന് പണ്ടാരാണ്ട് പറഞ്ഞത് കൂടി ഇതിനൊപ്പം ചേര്‍ത്ത് വായിക്കാവുന്നതാണ്.\nഅവന്മാര് പണി തുടങ്ങി. നമ്മള് പച്ചക്കറി ബഹിഷ്കരിക്കുകയൊന്നും വേണ്ട. അവര് തരില്ലാന്ന്.\nകേരളത്തില് വില പേശാന് കഴിവുള്ള ആരും ഇല്ല. ഇവിടെ കോണ്ഗ്രസ് പാര്‍ട്ടിയെ പിരിച്ചു വിട്ടു കേന്ദ്രത്തിന് പുറത്തു നിന്ന് പിന്തുണ കൊടുക്കണം. ആര് ഭരിച്ചാലും ഇവിടെത്തെ ഭരണാധികാരികള് പുറത്തു നിന്ന് പിന്തുണയ്ക്കുക. ആവശ്യങ്ങള് അംഗീകാരിച്ചില്ലെങ്കില് പിന്തുണ പിന്‍വലിക്കും എന്ന് ഭീക്ഷിണിപ്പെടുത്തുക. അപ്പോള് കേന്ദ്രന് വരും. ഉള്ളില് ഇരുന്നിട്ട് വലിയ കാര്യമൊന്നും കാണുന്നില്ല.\nഇപ്പോഴും അങ്ങിനെ യല്ലേ അഡ്മിന്, കേരളത്തിന്റെ പുറത്തു കയറിനിന്നു തമിഴ്നാട് വില പേശുന്നു. ഇവന്മാര് നമ്മടെ മേത്തുള്ളതോണ്ട് നമ്മടെ നേതാക്കള്ടെ ശബ്ദം പുറത്തു വരാത്തതാണ്.\nപച്ചക്കറി തരില്ലെങ്കില് അത് നമ്മളേക്കാള് ഏറെ അവിടുത്തെ കര്‍ഷകരെയാണ് ബാധിക്കുക. വര്‍ഷത്തില് ഒന്നോ രണ്ടോ തവണ കടം മേടിച്ചും കഷ്ടപ്പെട്ടും വിത്തിറക്കി കിട്ടുന്ന ലാഭത്തെക്കുറിച്ച് സ്വപ്നം കാണുന്ന കര്‍ഷകര് വിപണിയില്ലാതെ കഷ്ടപ്പെടും.. പച്ചക്കറിയായതിനാല് കൂടുതല് കാലം സൂക്ഷിക്കാനും പറ്റില്ല.. മകന് മരിച്ചാലും മരുമകള് വിധവയാകുമല്ലോ എന്നായിരിക്കും ജയലളിത അമ്മച്ചി ചിന്തിക്കുക.. അത് മനസ്സിലാക്കാതെയാണ് അവിടുത്തെ സാധാരണക്കാര് ഈ കോലാഹലങ്ങളെല്ലാം ഉണ്ടാക്കുന്നത്.. വെള്ളവും കൊടുക്കാം ഒരു നയാപൈസയും തരാതെ ഡാമും ഞങ്ങള് കെട്ടിത്തരാം എന്ന് പറയുമ്പോള് അതിനെയും എതിര്‍ക്കുന്ന ഇവന്മാര്‍ക്ക് ബുദ്ധിയുടെ സ്ഥാനത്ത് മറ്റെന്തോ ആണോ പിടിപ്പിച്ചിരിക്കുന്നതെന്ന് സംശയിച്ചാല് എങ്ങനെ തെറ്റ് പറയും..\nനമ്മള് ജയിക്കണമെങ്കില് സുപ്രീം കോടതി കനിയണം. സമരമാര്‍ഗ്ഗത്തിലൂടെ നമുക്ക് വിജയിക്കാന് പ്രയാസമാണ്. തമിഴ്നാട്ടില് ജീവിക്കുന്ന മലയാളികള്‍ക്ക് സ്വസ്ഥമായി ജീവിക്കാന് പറ്റാത്ത അവസ്ഥ വരും. ഇപ്പോഴത്തെ പച്ചക്കറിയുടെ നഷ്ടം അല്ല അവര് നോക്കുന്നത്, മുല്ലപ്പെരിയാര് ഡാമിന്റെ സ്ഥിരമായ അവകാശത്തിലാണ് അവരുടെ കണ്ണ്.\n(ഉത്തരം അറിയുന്നതും അറിയാത്തതും അറിഞ്ഞിട്ടു കാര്യമില്ലാത്തതും )\nമുല്ലപ്പെരിയാര് തകരുമോ എന്ന ഭീതിയില് കഴിയുന്ന ലക്ഷക്കണക്കിന്\nജനതയ്ക്ക് പുതിയൊരു അണക്കെട്ട് വരുന്നതുവരെ\nഎന്ത് സമാധാനമാണ് ഉള്ളത് ?\nകേരളാതമിഴ്നാട് അതിര്‍ത്തിയില് കഴിയുന്ന മലയാളികള്‍ക്ക് ,\nതമിഴര്‍ക്കു സ്വസ്ഥമായ ജീവിതം എന്ന് തിരിച്ചു കിട്ടും ?\nഎല്ലാവരും കരുതും പോലെ ഇടുക്കി അണക്കെട്ടിനു\nമുല്ലപ്പെരിയാറിലെ വെള്ളം ഉള്‍ക്കൊള്ളാന് കഴിയുമോ?\nഇല്ല എന്ന് ഉത്തരം പറയാന് രണ്ടാമതൊന്നു\nഅണക്കെട്ട് പൊട്ടിയാല് വെള്ളം മാത്രമാണോ ഇടുക്കിയിലെത്തുന്നത് ?\nഅല്ല. മുല്ലപ്പെരിയാര് മുതല് ഇടുക്കി വരെയുള്ള\nപ്രദേശം തന്നെയാണ് .\nമലയും കാടും ലക്ഷക്കണക്കിന് മനുഷ്യരുള്‍പ്പെടെയുള്ള\nജീവജാലങ്ങളും ഒന്നാകെ ആ വെള്ളത്തോടൊപ്പം ഇടുക്കിയിലെത്തും .\nഇടുക്കിയില് മുല്ലപ്പെരിയാര് തകര്‍ക്കാന് ശക്തമായ ഒരു ഭൂചലനം\nഉണ്ടാവുകയില്ല എന്ന് പറയാന് ആര്‍ക്കു കഴിയും ?\nഇനിയാണ് യഥാര്‍ത്ഥ ചോദ്യം.\nമുല്ലപ്പെരിയാര് ഒരു ആറ്റം ബോംബ് ആയി\nനെറുകയില് ഇരിക്കുമ്പോഴും നമുക്കെന്തു ചെയ്യാന് കഴിയും ?\nജയളിതയുടെ കോലം കത്തിച്ചും ഉമ്മന്‍ചാണ്ടിയെ തെറിവിളിച്ചും\nമുല്ലപ്പെരിയാര് പ്രശ്നം പരിഹരിക്കാന് കഴിയുമോ?\nഇവിടെ ഖത്തറില് ജീവനില് പേടിയില്ലാതെ കഴിയുമ്പോള് പോലും\nഇടുക്കിയില് നേരിയ ഭൂചലനം എന്ന് കേള്‍ക്കുന്ന ദിവസം രാത്രികളില്\nമുല്ലപ്പെരിയാര് തകര്‍ത്ത് എറിയുന്ന ജീവിതങ്ങള്\nസ്വപ്നങ്ങളില് വന്നു വേട്ടയാടുന്നു . അതില് ബന്ധുക്കളെ അന്വേഷിച്ചു\nഞെട്ടിയുണരുന്നു . തകര്‍ന്നടിഞ്ഞ ഭൂമിയില് സ്വപ്‌നങ്ങള്\nകൂട്ടിവച്ചുണ്ടാക്കിയ വീടിന്റെ അവശിഷ്ടങ്ങള്\nതെരഞ്ഞായിരിക്കുമോ ഇനി നാട്ടിലേക്ക് പോകേണ്ടി\nവരുന്നത് എന്ന് ഭയക്കാതെ ഉറങ്ങാനാവുമോ ?\nനാട്ടില് ജീവിക്കുന്നവരുടെ പെടിയെത്രയാവും ?\nഇടുക്കിയിലും മൂലമറ്റത്തുമെല്ലാം ഉറ്റവരുള്ള എനിക്ക്\nമുല്ലപ്പെരിയാര് ഉണ്ടാക്കുന്ന ഭീതി മനസ്സുകൊണ്ട് തൊടാം .\nപക്ഷെ എന്ത് ചെയ്യാന് കഴിയും ?\nഇവ ഉത്തരം കിട്ടാന് വേണ്ടിയുള്ള ചോദ്യമല്ല .\nഉത്തരം കിട്ടിയിട്ടും കാര്യമില്ലാത്ത ചോദ്യങ്ങളാണ് .\nവെറുതെ ചോദിച്ചു സമയം കൊല്ലാന് മാത്രമുള്ള ചോദ്യങ്ങള്\nഇനിയുമെത്രയോ ഉണ്ട് മനസ്സില് .\nഇനി മുല്ല പ്പെരിയാറ് പൊട്ടീന്നു തന്നെ ഇരിക്കട്ടെ, എല്ലം കൂടി അറബികടലിലേക്ക് തന്നെ പൊയ്ക്കോളണമെന്നില്ലാലോ ? ഇത്രയും പ്രദേശത്ത് ജീവന് നഷ്ടപ്പെടുന്ന മനുഷ്യരടക്കമുള്ള ജന്തുക്കളുടെ മൃത ശരീരങ്ങള് ചീഞ്ഞഴുകി ഉണ്ടാക്കുന്ന പാരിസ്ഥിതിക പ്രശ്നം ഈ അഞ്ചു ജില്ലയിലുള്ളവര്ക്കുമാത്രമല്ലാ എന്നോര്‍ക്കുക. ഒറീസ്സ യിലുണ്ടായ വെള്ളപൊക്കത്തിന്റെ കെടുതികല് ഇനിയും ഉണങ്ങിയിട്ടില്ലെന്നു കൂടി ഓര്‍മ്മവേണം.\n>>>>>മുല്ലപ്പെരിയാര് തകരുമോ എന്ന ഭീതിയില് കഴിയുന്ന ലക്ഷക്കണക്കിന്\nഎന്ത് സമാധാനമാണ് ഉള്ളത്\nപുതിയ അണക്കെട്ട് വന്നുകഴിഞ്ഞാലെങ്കിലും സമാധാനത്തോടെ ജീവിക്കാമല്ലോ. ഇതിപ്പോള് ഒരിക്കലും സമാധാനം കിട്ടില്ല എന്ന സ്ഥിതിയല്ലേ?\nമുല്ലപെരിയാര് ഡാം തകരോ എന്നറിയാന് വിദഗ്ദ പരിശോധന വേണം.\nതകര്‍ന്നാല് ഇടുക്കി വരെയുള്ള പ്രദേശങ്ങള് തകരും എന്നത് നൂറു ശതമാനം ഉറപ്പ്.\nഇടുക്കി ഡാം ആര്‍ച്ച് ഡാം ആയതിനാല് അതിനു മുല്ലപ്പെരിയാറിലെ ജലം താങ്ങുവാന് ശേഷിയുണ്ട് എന്നാണു അറിവ്. പക്ഷെ അപകടങ്ങള് ഒന്നും പ്രവചിക്കാന് പറ്റില്ലല്ലോ!\nവെള്ളം ഉണ്ടാക്കുന്ന പ്രശ്നങ്ങളെക്കാള് കൂടുതല് പ്രശ്നം പകര്‍ച്ച വ്യാധികള് ഉണ്ടാക്കും.\nമുല്ലപ്പെരിയാര്‍വിഷയത്തിൽ പല നിഗമനങ്ങളും അതിശയോക്തി കലർന്നതല്ലേ എന്ന് സംശയിക്കേണ്ടിയിരിക്കുന്നു.\nഈ ലിങ്ക് ഒന്നു വായിച്ചുനോക്കൂ:\nജനങ്ങളുടെ സുരക്ഷ പരമപ്രധാനമായതിനാൽ ഡാമിന്റെ ബലക്ഷയത്തെപ്പറ്റിയുള്ള നേരിയ ആശങ്കകൾ പോലും കണക്കിലെടുക്കേണ്ടതു തന്നെ.അതിനാൽ പുതിയ ഡാം വേണമെന്നുള്ള കാര്യത്തിലും എതിരഭിപ്രായമുണ്ടാവേണ്ടതില്ല. പക്ഷെ നേരത്തെ പറഞതുപൊലെ ഡാം പൊട്ടിയാൽ കേരളം രണ്ടായി പിളർന്നുപോവുമെന്നും മറ്റുമുള്ള പ്രചാരണങ്ങൾ ജനങ്ങളെ അനാവശ്യമായ ഭീതിയിലേക്ക് തള്ളി വിടുവാനേ ഉപകരിക്കൂ.\nമനസ്സിലാവാത്തത് മറ്റൊരു കാര്യമാണ്.\nനിലവിലുള്ള ഡാമിനെ ഒരു തരത്തിലും ബാധിക്കാത്ത രീതിയിൽ പുതിയ ഡാം കെട്ടുന്നതിനെ തമിഴർ ഇത്ര തീവ്രമായി എതിർക്കുന്നതെന്തുകൊണ്ടാണ്? ഇപ്പോഴുള്ള ഡാം സുരക്ഷിതമാണെൻകിൽ പോലും\nകേരളം സ്വന്തം ചെലവിൽ പുതിയ ഡാം കെട്ടുന്നതിനെ\nതമിഴർ എതിർക്കേണ്ട കാര്യമില്ലല്ലോ. അപ്പോൾ പിന്നെ എന്തിനാണ് അവർ ഇത്രമാത്രം പ്രകോപിതരാവുന്നത്? പുതിയ ഡാം വന്നാൽ തമിഴ്നാടിന് വെള്ളം നിഷേധിക്കപ്പെടും എന്ന് അന്നാട്ടിലെ രാഷ്ട്രീയക്കാർ അവിടുത്തെ സാധാരണക്കാരെ വിശ്വസിപ്പിച്ചിട്ടുണ്ടാവാം.\nഅതേ സമയം ഭരണ നേതൃത്വം ഭയക്കുന്നത് മറ്റൊന്നാണ്.\nപുതിയ അണക്കെട്ട് വന്നാൽ പുതിയ കരാറും വേണ്ടിവരും.\nഅതിൽ അവർക്കനുകൂലമായ പല വ്യവസ്ഥകളും ഇല്ലാതായേക്കും.\nഅപ്പോൾ പരമാവധി വിലപേശൽ ശേഷി ഉണ്ടാക്കിയെടുക്കാനുള്ള സമ്മർദ്ദതന്ത്രങ്ങളാണ് പുതിയ ഡാമിനെ എതിർക്കാൻ കാരണം.\nനിവൃത്തിയില്ലാതെ ഒടുവിൽ ഇപ്പോഴുള്ള അതേ വ്യവസ്ഥകൾ പാലിച്ചുകൊണ്ടുതന്നെ നമ്മൾ തുടർന്നും വെള്ളം നല്കാൻ\nതയ്യാറാവുമെന്ന് അവർ കരുതുന്നു.\nജീവനില്പ്പേടിയില്ലാതെ കഴിയാൻ പറ്റിയ\nഎതെങ്കിലും ഒരിടം ഈ ഭൂലോകത്തിലുണ്ടോ?\nനല്ലൊരു ഭൂമികുലുക്കമുണ്ടായാൽ മുല്ലപ്പെരിയാറല്ല ഇടുക്കി തന്നെ തകർന്നുപോവില്ലേ? മാത്രമോ, കേരളത്തിൽ ദിവസം തോറും പൊങ്ങിവരുന്ന അംബരചുംബികളായ എത്ര കെട്ടിടങ്ങൾക്ക് നേരിയ ഭൂചലനത്തെപ്പോലും പ്രതിരോധിക്കാനാവും?\nമുല്ലപ്പെരിയാർ പോലുള്ള വിഷയങ്ങളൊന്നും\nതങ്ങളെ ബാധിക്കുന്നതല്ലെന്ന് കരുതി ആ കെട്ടിടങ്ങളുടെ സുരക്ഷയിൽ വിശ്വാസമർപ്പിച്ച് കഴിയുന്നവരുടെ സ്ഥിതി എന്താവും?\nകുറച്ച് വർഷങ്ങൾക്ക് മുമ്പ് സുനാമി എന്ന വാക്ക് എത്ര മലയാളികൾക്കറിയാമായിരുന്നു?\nഓർക്കുക, ആദ്യയാത്രയിൽത്തന്നെ കടലിലാണ്ടുപോയ ടൈറ്റാനിക് ഒരിക്കലും അപകടത്തിൽ പെടില്ലെന്നായിരുന്നു അതിന്റെ ശില്പികൾ വിശ്വസിച്ചിരുന്നത്!\nഅതാണ് അവരുടെ വിലപേശല് തന്ത്രം\nഇന്ന് ഉന്നതാധികാര സമിതി ഇടുക്കി സന്ദര്‍ശിക്കുന്നു. അവര് ഡാമിനു ബലക്ഷയമില്ലെന്നങ്ങാനും പറയുമോ? അതോ, അവരെക്കൊണ്ടതു പറയിക്കുമോ ആവോ?\nകണ്ടറിയേണ്ട കാര്യം തന്നെ.\nഇടുക്കി എന്തിനു സന്ദര്‍ശിക്കണം... മുല്ലപ്പെരിയാറ് പൊട്ടുമോ എന്നറിയാന് ഇടുക്കിയില് നോക്കിയിട്ടെന്ത് കാര്യം..അതോ ഇനി മുല്ലപ്പെരിയാര് എന്തായാലും പൊട്ടും, ഇടുക്കിയെങ്കിലും സംരക്ഷിക്കാമെന്നാണോ? മുല്ലപ്പെരിയാര് മുതല് ഇടുക്കി വരെയുള്ള ജനങ്ങളെ ഇവരൊന്നും കാണാത്തതെന്തേ?\nsrjenish May 2012


ശബരിമലയിലെ പോലീസിന്റെ കിരാത വാഴ്ച: തെലങ്കാനയിൽ വൻ പ്രതിഷേധം – East Coast Daily Malayalam\nരൂക്ഷമായ വിമർശനമാണ് ഇവർ കേരള സർക്കാരിനും പോലീസിനുമെതിരെ നടത്തിയത്.\nNov 21, 2018, 08:17 am IST\nഹൈദരാബാദ് : ശബരിമലയിൽ ശരണം വിളിച്ച അയ്യപ്പന്മാരെ അറസ്റ്റ് ചെയ്ത സംഭവത്തിൽ പ്രതിഷേധം മറ്റു സംസ്ഥാനങ്ങളിലേക്കും. തെലങ്കാനയിൽ ശബരിമല സംരക്ഷണ സമിതിയുടെ നേതൃത്വത്തിൽ നടന്ന പ്രതിഷേധ സമരത്തിൽ നൂറുകണക്കിന് സന്യാസിമാരാണ് പങ്കെടുത്തത്. രൂക്ഷമായ വിമർശനമാണ് ഇവർ കേരള സർക്കാരിനും പോലീസിനുമെതിരെ നടത്തിയത്.\nഹൈന്ദവ ആചാരങ്ങളിലല്ലാതെ ഇതര മതസ്ഥരുടെ എന്തെങ്കിലും ആചാരങ്ങളിൽ ഇടപെടാൻ ഇവർക്ക് ധൈര്യമുണ്ടോ എന്ന് കാക്കിനാട ശ്രീപീഠം മഠാധിപതി സ്വാമി പരിപൂർണ്ണാനന്ദ ചോദിച്ചു. ഈ ഒരു നടപടി ഒരിക്കലും മാപ്പർഹിക്കാത്തതാണെന്നും തെലങ്കാനയിലെയും കേരളത്തിലെയും മറ്റെല്ലാ ക്ഷേത്രങ്ങളിലും ശബരിമലയ്ക്കായി പ്രത്യേക പൂജ നടത്തണമെന്നും അദ്ദേഹം പറഞ്ഞു.\nsabarimala women entry 2018 sabarimala protest Ayyappa Aikya Vedika Swami Paripoornanda Telangana protest sabarimala


സ്‌കൂളുകളിൽ ദേശീയ പതാക ഉയർത്താൻ അനുമതി പ്രധാന അദ്ധ്യാപകർക്ക് മാത്രം-kerala state government order on national flag hoisting\nസൗഭാഗ്യയുടേയും താരാ കല്യാണിന്റേയും തകര്‍പ്പന് ഡാന്‍സ്\n‘കിണറി’ലെ പുതിയ പാട്ടെത്തി\nആരാധകനെ കയ്യേറ്റം ചെയ്ത സെർജിയോ അഗ്വേറോ വിവാദത്തിൽ- വിഡീയോ\nഎഫ്എ കപ്പിൽ നിന്ന് മാഞ്ചസ്റ്റർ സിറ്റി പുറത്ത്\nമൽസ്യതൊഴിലാളികളുടെ സമരം തുടരുന്നു; സംസ്ഥാനത്ത് മൽസ്യക്ഷാമം\nകെഎസ്ആര്‍ടിസി പെന്‍ഷന് കുടിശ്ശിക ഇന്ന് മുതല് വിതരണം ചെയ്യും\nസ്‌കൂളുകളിൽ ദേശീയ പതാക ഉയർത്താൻ അനുമതി പ്രധാന അധ്യാപകർക്ക് മാത്രം\nപാലക്കാട് മൂത്താംതറ കർണ്ണകിയമ്മൻ സ്കൂളിൽ മോഹൻ ഭാഗവത് തന്നെ പതാക ഉയർത്തുമെന്ന് എം.ടി.രമേശ്\nതിരുവനന്തപുരം: സ്കൂളുകളിൽ ദേശീയ പതാക ഉയർത്താൻ സ്ഥാപന മേധാവികളായ പ്രധാന അധ്യാപകർക്ക് മാത്രം ചുമതലപ്പെടുത്തിക്കൊണ്ട് സർക്കാർ ഉത്തരവ്. പൊതുവിദ്യാഭ്യാസ വകുപ്പാണ് ഓർഡിനൻസ് പുറപ്പെടുവിച്ചിരിക്കുന്നത്.\nകഴിഞ്ഞ സ്വാതന്ത്ര്യ ദിനത്തിന് പാലക്കാട് മൂത്താംതറ കർണ്ണകിയമ്മൻ സ്കൂളിലാണ് ആർഎസ്എസ് മേധാവി മോഹൻ ഭാഗവത് പതാക ഉയർത്തിയത്. കെഇആർ ചട്ടങ്ങൾ മറികടന്ന് കൊണ്ടാണ് ആർഎസ്എസ് മേധാവി സ്കൂളിൽ പതാക ഉയർത്തിയത്. ചട്ടലംഘനം നടന്നതായി പാലക്കാട് ജില്ലാ കലക്ടർ സർക്കാരിന് റിപ്പോർട്ട് നൽകിയിരുന്നു. ഈ സാഹചര്യത്തിലാണ് സർക്കാർ ഉത്തരവ് പുറപ്പെടുവിച്ചിരിക്കുന്നതെന്നാണ് വിവരം.\nദേശീയ ഗാനത്തിന് പകരം സ്കൂളിൽ വന്ദേമാതരം ആണ് ആലപിച്ചതെന്നും ഈ അന്വേഷണ റിപ്പോർട്ടിൽ പറയുന്നു. ഈ സാഹചര്യത്തിലാണ് സർക്കാർ ഓർഡിനൻസ് പുറത്തിറക്കിയത്. അതേസമയം ഓർഡിനൻസിനെതിരെ കോടതിയെ സമീപിക്കുമെന്ന് ബിജെപി എം.ടി.രമേശ് പറഞ്ഞു.\nറിപ്പബ്ലിക് ദിനാഘോഷം നടക്കുന്ന സമയത്ത് ആർഎസ്എസ് നേതാവ് മോഹൻ ഭാഗവത് പാലക്കാട് ഉണ്ട്. ഇത്തവണയും പാലക്കാട് മൂത്താംതറ കർണ്ണകിയമ്മൻ സ്കൂളിൽ മോഹൻ ഭാഗവത് തന്നെ പതാക ഉയർത്തുമെന്ന് നേരത്തേ തന്നെ നേതൃത്വം അറിയിച്ചിരുന്നു. അതേസമയം, എന്ത് സർക്കാർ ഉത്തരവ് വന്നാലും മോഹൻ ഭാഗവത് തന്നെ പതാക ഉയർത്തുമെന്ന് എംടി രമേശ് മാതൃഭൂമി ന്യൂസിനോട് പറഞ്ഞു.\nഇവനാണ് ഇന്ത്യയുടെ ‘ലസിത് മലിങ്ക’\nഇഷ്ടമല്ലെങ്കിൽ കാണേണ്ട, പത്മാവത് സിനിമയ്ക്ക് വിലക്ക് ഏർപ്പെടുത്താനാവില്ല; സുപ്രീം കോടതി\nരാജകുമാരിയെപ്പോലെ പാര്‍വ്വതി: കല്യാണം കഴിഞ്ഞോ എന്ന് ആരാധകര്


ബിൽ അടയ്‌ക്കാത്തതിന്റെ പേരിൽ വൈദ്യുതി വിച്ഛേദിക്കില്ല; തവണകളായി അടച്ചാൽ മതിയാകും: മുഖ്യമന്ത്രി - Janayugom Online\nHome / News / Kerala / ബിൽ അടയ്‌ക്കാത്തതിന്റെ പേരിൽ വൈദ്യുതി വിച്ഛേദിക്കില്ല; തവണകളായി അടച്ചാൽ മതിയാകും: മുഖ്യമന്ത്രി\nബിൽ അടയ്‌ക്കാത്തതിന്റെ പേരിൽ വൈദ്യുതി വിച്ഛേദിക്കില്ല; തവണകളായി അടച്ചാൽ മതിയാകും: മുഖ്യമന്ത്രി\nPosted on June 18, 2020, 7:31 pm\nവൈദ്യുതി ബില്ലിനെക്കുറിച്ച് പരാതികൾ ഉയർന്ന സാഹചര്യത്തിൽ പിശകുകൾ വന്നിട്ടുണ്ടെങ്കിൽ അത് തിരുത്താനും അന്വേഷിക്കാനും വൈദ്യുതി ബോർഡിനോട് ആവശ്യപ്പെട്ടതായി മുഖ്യമന്ത്രി പിണറായി വിജയൻ പറഞ്ഞു. ഒന്നിച്ച് തുക അടയ്ക്കാൻ ബുദ്ധിമുട്ടുള്ളവർക്ക് തവണകളായി അടയ്ക്കാൻ അവസരം നൽകുമെന്നും മുഖ്യമന്ത്രി പിണറായി വിജയൻ വാർത്ത സമ്മേളനത്തിൽ അറിയിച്ചു. ബിൽ തുക അടയ്ക്കാത്തതിനാൽ വൈദ്യുതി വിച്ഛേദിക്കില്ലെന്നും മുഖ്യമന്ത്രി അറിയിച്ചു.\nലോക് ഡൗൺ കാരണം നാലു മാസത്തെ റീഡിങ് എടുക്കാൻ സാധിച്ചില്ല. ഈ നാലു മാസത്തെ തുക ഒന്നിച്ചാണ് ഇപ്പോൾ വന്നിരിക്കുന്നത്. പരാതികൾ വന്നിരിക്കുന്ന സാഹചര്യത്തിൽ വൈദ്യുതി ബോർഡിനോട് പരിഹാരം കണ്ടെത്താൻ നിർദേശിച്ചിട്ടുണ്ട്.\nസാധാരണനിലയില് തന്നെ വൈദ്യുതി ഉപയോഗം വര്‍ധിക്കുന്ന സമയമാണ് ഫെബ്രുവരി മുതല് മെയ് വരെയുള്ള സമയം. ഇത്തവണ ലോക്ക്ഡൗണ് കൂടിയായതിനാല് വൈദ്യുതി ഉപഭോഗം വര്‍ധിച്ചു. 40 യൂണിറ്റു വരെ ഉപയോഗിക്കുന്ന 500 വാട്ടില് താഴെ കണക്ടഡ് ലോഡ് ഉള്ളവര്‍ക്ക് വൈദ്യുതി സൗജന്യമാണ്. ഈ വിഭാഗത്തിന് ഇപ്പോള് ഉപയോഗിച്ച വൈദ്യുതിയുടെ അളവ് കണക്കിലെടുക്കാതെ തന്നെ സൗജന്യം അനുവദിക്കും.\nENGLISH SUMMARY: Pinarayi vijayan replay about the electricity bill conspiracy\npinarayi vijayan electricity bill\nസന്‍മയുടെ നേതൃത്വത്തില് വിത്തുപേന പരിശീലന പരിപാടിക്ക് തുടക്കമായി\nഅതിജീവനത്തിന്റെ വിജയഗാഥയുമായി ഉമ്മറിന്റെ ഡ്രാഗണ് പഴത്തോട്ടം


കൊൽക്കത്തയിൽ ബിജെപി ദേശീയ അധ്യക്ഷൻ അമിത് ഷായുടെ തെരഞ്ഞെടുപ്പ് റാലിക്കിടെ സാമൂഹ്യപരിഷ്‌കർത്താവ് ഈശ്വരചന്ദ്ര വിദ്യാസാഗറിന്റെ പ്രതിമ തകർക്കുന്നതിന്റെ വീഡിയോ പുറത്തുവന്നു. അമിത് ഷായുടെ അണികളാണ് പ്രതിമ തകർത്തത്. സ്വാമി വിവേകാനന്ദന്റെ ഭവനത്തിൽ നിന്നും തുടങ്ങിയ റാലി വിദ്യാസാഗർ കോളെജിനടുത്ത് എത്തിയപ്പോൾ സംഘർഷമുണ്ടാകുകയും കോളെജിൽ സ്ഥാപിച്ചിരുന്ന ഈശ്വരചന്ദ്ര വിദ്യാസാഗറിന്റെ പ്രതിമ തകർക്കുകയുമായിരുന്നു. അക്രമികൾ കോളെജിലേക്ക് കടന്നു ചെല്ലുന്നതിന്റെയും പ്രതിമ തകർക്കുന്നതിന്റെയും ദൃശ്യങ്ങളാണ് പുറത്തുവന്നിരിക്കുന്നത്.\nFor those who want video footage#Vidyasagar statue demolition by BJP’s uncultured supporters\n— Kumar Shankar Roy (@kumarsroy) May 14, 2019\nഅമിത് ഷാ നടത്തിയ വാർത്താസമ്മേളനത്തിൽ പ്രതിമ തകർത്തത് തൃണമൂൽ അണികളാണെന്ന് ആരോപണമുന്നയിച്ചിരുന്നു. തൃണമൂൽ മൽസരിക്കുന്നത് ബംഗാളിലെ 42 സീറ്റുകളിൽ മാത്രമാണെന്നും അതുകൊണ്ട് ബംഗാളിൽ നടന്ന ആക്രമണത്തിന്റെ ഉത്തരവാദിത്തം തൃണമൂലിനാണെന്നും അമിത് ഷാ വാർത്ത സമ്മേളനത്തിൽ ആരോപിച്ചിരുന്നു.\nഈശ്വരചന്ദ്ര വിദ്യാസാഗറിന്റെ പ്രതിമ തകർത്തത് സഹതാപ തരംഗമുണ്ടാക്കാൻ തൃണമൂൽ പ്രവർത്തകർ ചെയ്തതാണെന്നും അമിത് ഷാ പറഞ്ഞു. അവസാന ഘട്ട തെരഞ്ഞെടുപ്പ് കഴിയുന്നതോടെ ബിജെപി 300 ലധികം സീറ്റുകളിൽ വിജയിക്കുമെന്ന കാര്യം ഉറപ്പാണെന്നും അദ്ദേഹം അവകാശപ്പെട്ടു. തുടർന്നുള്ള ദിവസങ്ങളിൽ പ്രചാരണം നടത്തുന്നതിൽനിന്ന് മമതാ ബാനർജിയെ വിലക്കണമെന്നും അമിത് ഷാ ആവശ്യപ്പെട്ടിരുന്നു.\nRead more on: amit shah | loksabha election\n‘പൂർണ ആരോഗ്യവാൻ’; ഗുരുതരമായ ആരോഗ്യപ്രശ്‌നങ്ങൾ ഉണ്ടെന്ന വാർത്ത തള്ളി അമിത് ഷാ\nബിജെപിക്ക് അഞ്ച് വർഷം നൽകൂ; സുവർണ ബംഗാളാക്കി മാറ്റാം: അമിത് ഷാ


എന്റെ ഉത്തരം വേദനിപ്പിച്ചുവെങ്കില് അത് ഒരു മൂത്ത ചേട്ടന് പറഞ്ഞതാണ് എന്ന് കരുതി ക്ഷമിക്കുക. മോഹന്‍ലാല് | Gramajyothi News\nഎന്റെ ഉത്തരം വേദനിപ്പിച്ചുവെങ്കില് അത് ഒരു മൂത്ത ചേട്ടന് പറഞ്ഞതാണ് എന്ന് കരുതി ക്ഷമിക്കുക. മോഹന്‍ലാല്\nSeptember 16, 2018 3:38 pm Published by : Chief Editor\nആ ചോദ്യം വ്യക്തിയെ ദേനിപ്പിച്ചിട്ടുണ്ടെങ്കില് മൂത്ത ചേട്ടന് പറഞ്ഞതായി വിട്ടുകളേഞ്ഞക്കുക- താരം കുറിക്കുന്നു.\nപ്രളയദുരിതത്തില്‍പ്പെട്ടവര്‍ക്ക് വിശ്വശാന്തി ഫൗണ്ടേഷന്റെ നേതൃത്വത്തില് സഹായവും സാധന സാമഗ്രികളുമായി എത്തിയപ്പഴാണ് മാതൃഭൂമി റിപ്പോര്‍ട്ടര് മോഹന്‍ലാലിനോട് ഫ്രോങ്കോ മുളക്കല് വിഷയത്തിലെ കന്യാസ്ത്രീകളുടെ സമരത്തോടുള്ള അഭിപ്രായം ചോദിച്ചത്. ഇതില് ക്ഷുഭിതനായ താരം മാധ്യമപ്രവര്‍ത്തകനോട് ക്ഷുഭിതനാകുകയായിരുന്നു.\nനല്ലൊരു കാര്യം പറയുമ്ബോള് നിങ്ങള്‍ക്ക് നാണമുണ്ടോ ഇത്തരം കാര്യങ്ങള് ചോദിക്കാനെന്ന് മോഹന്‍ലാല് പ്രതികരിച്ചത്. ‘മോനേ, നാണമുണ്ടോ ഇതൊക്കെ ചോദിക്കാന്. ഇത്രയും വലിയൊരു പ്രോബ്ലം നടക്കുമ്ബോള് അത് പൊതുവികാരമാണോ’- എന്നും മോഹന്‍ലാല് പ്രതികരിച്ചു. പിന്നീട് താരം മാധ്യമങ്ങളോട് സംസാരിച്ചതിന് ശേഷം താങ്കള് ഏത് ചാനല് റിപ്പോര്‍ട്ടര് ആണെന്ന് മോഹന്‍ലാല് ചോദിച്ചു.\nമാധ്യമ പ്രവര്‍ത്തകന് മാതൃഭൂമി ചാനല് എന്ന് മറുപടി നല്‍കിയതോടെ ‘ ആ.. അതാണ്..’ എന്നും താരം മറുപടി നല്‍കി തിരികെ പോയി.


priyaraman parayunnu | നടന് രഞ്ജിത്തുമായി ആരംഭിച്ച സൗഹൃദം പെട്ടന്നായിരുന്നു പ്രണയമായി മാറിയത്... വീട്ടുകാർ സമ്മതിച്ചതോടെ വിവാഹവും; പക്ഷെ സംഭവിച്ചത് മറ്റൊന്നായിരുന്നു... തന്റെ വിവാഹജീവിതത്തിൽ സംഭവിച്ച മറക്കാനാകാത്ത അനുഭവുമായി നടി പ്രിയാരാമന് - Malayalivartha.com Widgets Magazine\n09 AUGUST 2020 12:00 PM IST\nമിനിസ്ക്രീൻ പ്രേക്ഷകരുടെ ഇഷ്ടതാരമായിരുന്നു നടി പ്രിയാരാമന്. നായികയായി ഒരുകാലത്ത് മലയാള സിനിമാലോകത്ത് തിളങ്ങിയ താരത്തെ സിനിമ പ്രേമികൾ ഏറ്റെടുത്തത് വളരെ പെട്ടന്നായിരുന്നു.\nനടന് രഞ്ജിത്തുമായുള്ള വിവാഹത്തോടെ അഭിനയ രംഗം വിട്ട പ്രിയ, വിവാഹമോചനത്തോടെ മിനിസ്ക്രീനില് സജീവമായി. ഇപ്പോഴിതാ വിവാഹ മോചനത്തെക്കുറിച്ച് തുറന്നു പറയുകയാണ് താരം. രഞ്ജിത്തുമായി ആരംഭിച്ച സൗഹൃദം പ്രണയമായി മാറുകയും വീട്ടുകാരുടെ അനുമതിയോടെ 2002 ല് ഇരുവരും വിവാഹിതരാകുകയും ചെയ്തിരുന്നു.\nഎന്നാല് ദാമ്ബത്യ ജീവിതത്തിന് അധികം ആയുസ്സ് ഉണ്ടായിരുന്നില്ല. അധികം വൈകാതെ തന്നെ ഈ താര ദാമ്ബത്യം അവ അവസാനിച്ചു. അതിനെക്കുറിച്ച് താരം പറയുന്നതിങ്ങനെ… 'തന്നെ മാനസികമായി ഏറെ തളര്‍ത്തിയ ഒന്നായിരുന്നു രഞ്ജിത്തുമായി ഉള്ള ബന്ധം വേര്‍പിരിഞ്ഞത്. ജീവിതത്തില് വിജയിക്കാന് കൃത്യത ഉള്ള കാര്യങ്ങളില് കൂടിയേ കഴിയുകയുള്ളൂ.\nശരിയാണെന്നുറപ്പില്ലാത്ത വ്യക്തതയില്ലാത്ത കാര്യങ്ങള് ചെയ്തപ്പോള് അതൊക്കെയും പരാജയപ്പെട്ടു. എന്റെ ജീവിതത്തില് സംഭവിച്ച എല്ലാ കാര്യങ്ങളുടെയും ഉത്തരവാദിത്തം ഞാന് ഏറ്റെടുത്തു. മറ്റുള്ളവരെ പഴി പറഞ്ഞു ജീവിച്ചിരുന്നെങ്കില് ഞാനിങ്ങനെ ചിരിച്ചു കൊണ്ടിരിക്കുമായിരുന്നോ.' 'നൂറ് ശതമാനം ആലോചിച്ച് നിയമപരമായ എല്ലാ കാര്യങ്ങള്‍ക്കും ശേഷമായിരുന്നു ഞങ്ങള് വേര്‍പിരിഞ്ഞത്. അതിലൊട്ടും നാടകീയത ഉണ്ടായിരുന്നില്ല.എന്താണ് വേണമെന്ന വ്യക്തമായ ധാരണ ഉണ്ടായിരുന്നു.\nവലിയ ചലഞ്ച് ആയിരുന്നു. മാനസികമായി, വൈകാരികമായി ഒരുപാട് പ്രയാസങ്ങള് നേരിടേണ്ടി വന്നു. കരഞ്ഞിട്ടുണ്ട് ഒരുപാട്. ഏതു റിലേഷനും മുറിഞ്ഞു മാറുമ്ബോള്, നഷ്ടപ്പെടുമ്ബോള് വേദനകള് അനുഭവിക്കേണ്ടി വരും.\nഅതൊക്കെ നേരിടാന് എനിക്ക് കഴിഞ്ഞു.ഒരുപാട് വൈകാരിക സംഘര്‍ഷങ്ങളുണ്ടാകുമെന്ന് തിരിച്ചറിഞ്ഞു. മക്കളേയും ദൈവത്തേയുമാണ് ആ ദിവസങ്ങളില് ഓര്‍ത്തത്. ആ പ്രതിസന്ധികള് മറികടക്കാന് മാതാപിതാക്കള് തന്ന പിന്തുണ വലുതാണ്' പ്രിയാ രാമന് പറഞ്ഞു.\nലൈഫ് മിഷന് തൃശൂര് ജില്ലാ കോര്‍ഡിനേറ്ററെ സിബിഐ ചോദ്യം ചെയ്യുന്നു... (17 minutes ago)\nഇന്ത്യ ഡെൻമാർക്ക് വെർച്വൽ ഉഭയകക്ഷി ഉച്ചകോടിക്കിടെ ചൈനക്കെതിരെ പരോക്ഷ വിമർശനവുമായി പ്രധാനമന്ത്രി (23 minutes ago)\nനവ്യയുടെയും പൃഥിയുടെയും പ്രണയത്തിലേയ്ക്കെത്തിയ ആ വില്ലത്തി നടി കലാരഞ്ജിനി! നന്ദനം എന്ന ചിത്രത്തിലെ ആരും അറിയാതെ പോയ വില്ലത്തിയുടെ തനി നിറം പുറത്ത്...വൈറലായ കുറിപ്പ് ഏറ്റെടുത്ത് സോഷ്യൽമീഡിയ.... (26 minutes ago)\nഅഞ്ചാം ദിവസവും ഡീസല് വിലയില് കുറവ്.... പെട്രോള് വില മാറ്റമില്ലാതെ തുടരുന്നു (33 minutes ago)\nമഞ്ഞക്കിളിയുടെ മൂളിപ്പാട്ടുണ്ടേ എന്ന ഗാനത്തിലൂടെ പ്രേക്ഷക ശ്രദ്ധ നേടിയ മുത്തശ്ശി അന്തരിച്ചു (36 minutes ago)\nജെട്ടി നിരീക്ഷണം ; സ്ത്രീകൾക്ക് നേരെ അസഭ്യം പറയൽ; യൂട്യൂബിൽ വൈറൽ ആകൽ; ഒടുവിൽ പവനായി ശവമായി; വീഡിയോയും ചാനലും ഒരൊറ്റ നിമിഷം കൊണ്ട് സ്വാഹ; വീഡിയോ മറ്റാരെങ്കിലും അപ് ലോഡ് ചെയ്യുന്നുണ്ടോയെന്ന (55 minutes ago)


പ്രകാശവർഷത്തിനപ്പുറത്തേക്കൊരു യാത്ര ! - Boolokam\nHome Boolokam പ്രകാശവർഷത്തിനപ്പുറത്തേക്കൊരു യാത്ര !\nപ്രകാശവർഷത്തിനപ്പുറത്തേക്കൊരു യാത്ര !\n4.24 പ്രകാശ വർഷം ദൂരെ ഉള്ള പ്രോക്സിമ സെന്റോറിയുടെ പേരിടാത്ത ഗ്രഹത്തിലേക്ക് ഒരു യാത്ര പോകാൻ പറ്റുമോ ?\nഅന്യ ഗ്രഹങ്ങളിലേക്കു പോകാനും, കാര്യങ്ങൾ അറിയാനും ഏറ്റവും ബുദ്ധിമുട്ട് ആവുന്നത് അവയിലേക്കുള്ള ദൂരം തന്നെ ആണ്.\nഈ ഗ്രഹം 4.24 പ്രകാശ വർഷം ദൂരെ ആണെന്ന് അറിയാമല്ലോ.\nനമുക്ക് അറിയാവുന്നതിൽ ഏറ്റവും വേഗത എറിയതു പ്രകാശത്തിനാണ്. സെക്കന്റിൽ3ലക്ഷം കിലോമീറ്റർ !.\nനാം ഇപ്പോൾ ഉണ്ടാക്കിയിരിക്കുന്ന ഏറ്റവും വേഗത ഏറിയ സാറ്റലെറ്റിനെക്കാൾ 20,000 മടങ്ങു വേഗത !\nഈ വേഗതയിൽ ആ ഗ്രഹത്തിലേക്കു പോയാൽ 80,000 വർഷം എടുക്കും അവിടെ എത്താൻ. അപ്പോൾ ആ വഴി ചിന്തിച്ചിട്ട് കാര്യം ഇല്ല. പിന്നെയോ..\nഅതിനും നമുക്ക് ഇപ്പോൾ മാർഗം ഉണ്ട്..\nപാർട്ടിക്കിൾ ആക്സില്ലറട്ടറിൽ നമുക്ക് കണികകളെ പ്രകാശത്തിന്റെ വളരെ അടുത്ത വേഗതയിൽ ചലിപ്പിക്കുവാൻ കഴിയുന്നുണ്ട്. എന്നാൽ കുറച്ചുകൂടെ വലിയ വസ്തുക്കളെ അതിന്റെ 1% വേഗതയിൽ പോലും ചലിപ്പിക്കുവാൻ കഴിഞ്ഞിട്ടില്ല. എന്നാൽ ഇപ്പോൾ ലേസർ ഉപയോഗിച്ച് പ്രകാശത്തിന്റെ നാലിൽ ഒന്ന് വേഗതയിൽ വസ്തുക്കളെ തള്ളി വിടാൻ ഒരു വഴി കണ്ടെത്തിയിട്ടുണ്ട്. ലേസർ ത്രസ്റ്റർ. അതിന്റെ പരീക്ഷണങ്ങളും നടന്നുവരുന്നു.\nലേസർ ത്രസ്റ്റർ : റോക്കറ്റ് എൻജിനു പകരം ലേസർ ഉപയോഗിച്ച് വാഹനത്തെ തള്ളി വിടുക എന്നതാണ് ഇതിന്റെ രീതി.\nപ്രകാശത്തിനു വസ്തുക്കളെ തള്ളുവാൻ ഉള്ള ശേഷി ഉണ്ട്. സൂര്യനിൽ നിന്നുള്ള പ്രകാശം ഭൂമിയെയും, സാറ്റലെറ്റുകളെയും ഒക്കെ തള്ളുന്നുണ്ട്. അതുപോലെ ലേസർ ബീം ഉപയോഗിച്ച് നാം ഒരു സാറ്റലെറ്റിനെ ഭൂമിയിൽനിന്നും തള്ളി വിടുന്നു…\nമാസ്സ് കൂടിയ വസ്തുക്കളെ തള്ളുവാൻ കൂടുതൽ ഊർജം വേണ്ടിവരും. അതുകൊണ്ടുതന്നെ മാസ്സ് എത്ര കുറയുന്നുവോ.. അത്ര കൂടുതൽ തള്ളൽ-വേഗത സാറ്റലെറ്റിന് കിട്ടുന്നു. കണക്കു പ്രകാരം ഒരു കുഞ്ഞൻ സാറ്റലെറ്റിനെ ഭൂമിയിൽ സ്ഥാപിച്ചിട്ടുള്ള ലേസർ ഗണ്ണുകൾ വഴി പ്രകാശത്തിന്റെ നാലിൽ ഒന്ന് വേഗതയിൽ തള്ളിവിടാം എന്നാണു കണക്കു കൂട്ടിയിരിക്കുന്നത്. അതിനു വളരെ ശകത്മായ ആയിരക്കണക്കിന് ലേസർ ഗണ്ണുകൾ വേണം. പക്ഷെ പ്രകാശത്തിന്റെ 20-25% വേഗത വരെ കിട്ടും എന്നാണ് കണക്കുകൂട്ടിയിരിക്കുന്നതു.\nഅങ്ങനെ ആണെങ്കിൽ ആ സാറ്റലെറ്റ് പ്രോക്സിമ സെന്റോറിയിൽ 17 വർഷം കൊണ്ട് എത്തും. അവിടെ നിന്നും സിഗ്നൽ ഭൂമിയിലേക്ക് അയച്ചു, ഇവിടെ കിട്ടാൻ വീണ്ടും 4.24 വർഷം. അങ്ങനെ 22 വർഷം കൊണ്ട് നമുക്ക് അവിടത്തെ കാര്യങ്ങൾ അറിയാം.\n* ഈ ലേസർ ത്രസ്റ്റർ ഉപയോഗിച്ച്3ദിവസംകൊണ്ട് ചൊവ്വയിൽ പോകാം എന്നാണു കണക്കു കൂട്ടിയിരിക്കുന്നത് !!\nതെറ്റിയതല്ല3ദിവസം തന്നെയാണ് ഉദ്ദേശിച്ചത്\nഭാരം കുറയ്‌ക്കേണ്ടത് കാരണവും, ഈ സാറ്റലെറ്റിന്റെ പൊടുന്നനെയുള്ള ആക്സില്ലറഷൻ കാരണവും തല്ക്കാലം മനുഷ്യർ ആരും ഈ യാത്രയിൽ പോകുന്നില്ല. ഒരു കുഞ്ഞൻ സാറ്റലെറ്റ് മാത്രം. അവൻ ആദ്യം പോയി അവിടത്തെ വിവരങ്ങൾ അറിയട്ടെ. എന്നിട്ട് നമ്മുടെ ജീവിതം ബാക്കി ഉണ്ടേൽ നമുക്ക് പോകാം\nഇതിനു ഒപ്പം നമ്മൾ മാനവരാശി അന്യ നക്ഷത്രങ്ങളിലേക്കും, പിന്നെ ഈ ഗാലക്‌സി മൊത്തമായും നമ്മുടെ സാന്നിധ്യം അറിയിക്കുവാനും പദ്ധതി ഇടുന്നുണ്ട്..\nPrevious articleതെക്കനും വടക്കനും മഹാപ്രളയവും\nNext articleപ്രളയത്തെ പ്രതിരോധിക്കാൻ തൂണുകളിൽ വീടുയർത്തുമ്പോൾ വളരെ ശ്രദ്ധിക്കേണ്ടതുണ്ട്


ഓട്ടോയിൽ വന്ന തന്നോട് പൃഥ്വിരാജ് മാത്രമാണ് ലിഫ്റ്റ് വേണോ എന്ന് ചോദിച്ചത് ; അനുഭവം പങ്കുവെച്ച് ഉണ്ണിമുകുന്ദൻ | Chanakya News\nHome CINEMA ഓട്ടോയിൽ വന്ന തന്നോട് പൃഥ്വിരാജ് മാത്രമാണ് ലിഫ്റ്റ് വേണോ എന്ന് ചോദിച്ചത് ; അനുഭവം പങ്കുവെച്ച്...\nമലയാളികളുടെ പ്രിയ താരങ്ങളാണ് പൃഥ്വിരാജു ഉം ഉണ്ണിമുകുന്ദനും. നടനായും നിർമ്മാതാവായും സംവിധായകനായും പ്ര്വിഥ്വി തിളങ്ങുമ്പോൾ നടനായും നിർമ്മാതാവായും തിളങ്ങുകയാണ് ഉണ്ണിമുകുന്ദൻ. ബ്രഹ്മ്മം എന്ന പുതിയ ചിത്രത്തിൽ ഇരുവരും ഒന്നിച്ചഭിനയിക്കുന്നുണ്ട്. ലൊക്കേഷനിൽ വെച്ച് എടുത്ത ഫോട്ടോയ്‌ക്കൊപ്പം പൃഥ്വിരാജിനെ കുറിച്ചുള്ള അനുഭവം പങ്കുവെയ്ക്കുകയാണ് ഇപ്പോൾ ഉണ്ണി മുകുന്ദൻ.\nവര്‍ഷങ്ങള്‍ക്ക് മുമ്പ്, അതായത് ഞാന് സിനിമാ അഭിനയ രംഗത്ത് എത്തിയ സമയം. ഒരു ക്രിക്കറ്റ് മത്സരത്തിന് ശേഷം ടീം അംഗങ്ങളായ ഞങ്ങളുടെ ഒരു ഒത്തുചേരലുണ്ടായിരുന്നു. അന്ന് ഒരു ഓട്ടോറിക്ഷയിലാണ് ഞാന് അവിടെ എത്തിയത്. കൂടിച്ചേരല് കഴിഞ്ഞ് രാത്രി എല്ലാവരും മടങ്ങാന് നില്‍ക്കുന്നു. അന്ന് പൃഥ്വി മാത്രമാണ് എന്നോട് വീട്ടിലേയ്ക്ക് ലിഫ്റ്റ് വേണോയെന്ന് ചോദിച്ചത്. ഒരു ജെന്റില്‍മാന്‍സ് ഗെസ്ചര് എന്ന രീതിയില് ഞാന് അത് നിരസിക്കുകയും ചെയ്തു. എങ്കിലും വളരെയധികം സന്തോഷത്തോടെ നടന്നു നീങ്ങി. പൃഥ്വി, നിങ്ങള് ഇപ്പോഴും അങ്ങനെതന്നെയാണ് അതേ പോസിറ്റിവിറ്റിയും സഹായിക്കാനുള്ള മനസ്സും ഇപ്പോഴുമുണ്ട്.’ എന്നാണ് ഉണ്ണി മുകുന്ദൻ ഇൻസ്റ്റാഗ്രാമിൽ കുറിച്ചത്.\nപൃഥ്വിയും ഇന്ദ്രജിത്തും വീണ്ടും ഒന്നിക്കുന്ന ചിത്രമാണ് ബ്രഹ്മ്മം നേരത്തെ മറ്റൊരു ചിത്രത്തിൽ ഇരുവരും ഒരുമിച്ച് അഭിനയിച്ചിരുന്നു. ഉണ്ണിമുകുന്ദന്റെ മേപ്പാടിയനാണ് ഇനി പുറത്തിറങ്ങാനുള്ള ചിത്രം. ഉണ്ണിമുകുന്ദൻ തന്നെ നിർമ്മിക്കുന്ന ചിത്രം സംവിധാനം ചെയ്യുന്നത് വിഷ്ണു മോഹനൻ ആണ്.


Emalayalee.com - വൃക്കരോഗിയായ യുവാവിനെ സഹായിക്കാന് പ്രവാസികള് രംഗത്ത്\nവൃക്കരോഗിയായ യുവാവിനെ സഹായിക്കാന് പ്രവാസികള് രംഗത്ത്\nറിയാദ്: ഇരുവൃക്കകളും തകരാറിലായ കോഴിക്കോട് പേരാമ്പ്ര കല്ലൂര് സ്വദേശി തെരുവത്ത് അബ്ദുറസാഖിനെ (23) സഹായിക്കാന് നാട്ടുകാരായ പ്രവാസികള് രംഗത്ത്. നിത്യരോഗിയും വിവാഹ മോചിതയുമായ ഏക സഹോദരിയും മാതാപിതാക്കളും അടങ്ങുന്ന കുടുംബത്തിന്റെ ഏകാശ്രയം കൂടിയായിരുന്ന അബ്ദുറസാഖ് ഏറെ നാളായി അസുഖ കിടക്കയിലാണ്.\nഒന്നിടവിട്ട ദിവസങ്ങളില് കോഴിക്കോട് മെഡിക്കല് കോളജില് ഡയാലിസിസ് നടത്തിക്കൊണ്ടിരിക്കുകയാണ്. നാട്ടുകാരുടെ സഹായത്താലാണ് കുടുംബം പട്ടിണിയില്ലാതെ കഴിയുന്നത്. അതിനിടയില് റസാഖിന്റെ ചികിത്സ ചെലവ് കുടുംബത്തിന് താങ്ങാനാവുന്നില്ല. ഇതിനിടയില് വൃക്ക മാറ്റിവെച്ചില്ലെങ്കില് ജീവന് അപകടത്തിലാവുമെന്നാണ് ഡോക്ടര്‍മാര് അഭിപ്രായപ്പെട്ടിരിക്കുന്നത്. വൃക്കമാറ്റിവെക്കല് ശസ്ത്രക്രിയക്കാവശ്യമായ തുക കണ്ടെത്താനാണ് റിയാദ് പേരാമ്പ്ര ഏരിയ വെല്‍ഫയര് അസോസിയേഷന് (പ്രവ) പ്രവര്‍ത്തകര് ഇപ്പോള് രംഗത്തിറങ്ങിയിരിക്കുന്നത്. നാട്ടില് നാട്ടുകാരുടെ കൂട്ടായ്മയില് ഒരു സഹായ കമ്മിറ്റി പ്രവര്‍ത്തിക്കുന്നുണ്ട്. അവര് അബ്ദുറസാഖ് സഹായ സമിതി എന്ന പേരില് ഫെഡറല് ബാങ്കില് അക്കൗണ്ട് (14150100106597) തുടങ്ങുകയും ചെയ്തിരിക്കുകയാണ്. സഹായിക്കാന് താല്‍പര്യപ്പെടുന്നവര് ബഷീര് ചാലിക്കര (0502967328), അശ്‌റഫ് കല്ലൂര് (0597899386), അബ്ദുസ്സലാം കല്ലൂര് (0562387083), മുഹമ്മദ് വാളൂര് (0564238114) എന്നിവരെ ബന്ധപ്പെടണമെന്ന് പ്രവ ഭാരവാഹികള് അഭ്യര്‍ഥിച്ചു.


കർണാടകയിൽ സർവ്വകലാശാലകൾ പരീക്ഷകൾ പ്രഖ്യാപിച്ചു : മലയാളി വിദ്യാർത്ഥികൾ ആശങ്കയിൽ - Janayugom Online\nHome / News / Kerala / കർണാടകയിൽ സർവ്വകലാശാലകൾ പരീക്ഷകൾ പ്രഖ്യാപിച്ചു : മലയാളി വിദ്യാർത്ഥികൾ ആശങ്കയിൽ\nPosted on August 03, 2020, 3:10 pm\nകർണാടകയിൽ വിവിധ സർവ്വകലാശാലകൾ ബിരുദ,ബിരുദാനന്തര കോഴ്‌സുകളുടെ പരീക്ഷ തീയതികൾ പ്രഖ്യാപിച്ചു. ഇത്തരം സർവകലാശാലകൾക്ക് കീഴിലുള്ള കോളേജുകളിൽ പഠിക്കുന്ന മലയാളികളായ നൂറുകണക്കിന് വിദ്യാർത്ഥികൾ ആശങ്കയിൽ. കോവിഡ് രോഗ വ്യാപനം അനുദിനം വർദ്ധിക്കുന്ന സാഹചര്യത്തിൽ കുട്ടികളെ പരീക്ഷക്ക് അയക്കുന്നതിനെക്കുറിച്ചുള്ള ഭയപ്പാടിലാണ് രക്ഷിതാക്കൾ. ആഗസ്റ്റ് അവസാനത്തെ ആഴ്ചയിലും സെപ്റ്റംബർ ആദ്യ ആഴ്ചകളിലുമായിട്ടാണ് ഒട്ടുമിക്ക പരീക്ഷകളും നിശ്ചയിച്ചിട്ടുള്ളത്. അവസാന വർഷ സെമസ്റ്റർ പരീക്ഷ എഴുതാനുള്ള വിദ്യാർത്ഥികളാണ് ഏറെ പ്രയാസത്തിലായിട്ടുള്ളത്. തുടർ വിദ്യാഭ്യാസത്തിനും ഇതേറെ പ്രതിസന്ധി സൃഷ്ഠിക്കുമെന്നാണ് വിദ്യാർത്ഥികൾ പറയുന്നത്.\nകോവിഡ് പശ്ചാത്തലത്തിൽ കഴിഞ്ഞ മാർച്ച് പകുതിയോടെയാണ് കോളേജുകൾ അടച്ച് കുട്ടികൾ കേരളത്തിലേക്ക് മടങ്ങിയത്. 2019 ആഗസ്റ്റ് മുതൽ 2020 ജൂലൈ വരെയുള്ള കഴിഞ്ഞ അധ്യയന വർഷത്തെ കോഴ്സ് ഫീസുകളും , ഹോസ്റ്റൽ ഫീസും എല്ലാ വിദ്യാർഥികളും പൂർണമായും അടച്ചിട്ടുള്ളതാണ്. എന്നാൽ മഹാമാരിയെത്തുടർന്ന് കോളേജുകൾ അടക്കുകയും മാറ്റിവെക്കപ്പെട്ട പരീക്ഷ എഴുതാൻ എത്തിച്ചേരുന്ന വിദ്യാർത്ഥികളെ പിഴിയാൻ കാത്തിരിക്കുകയാണ് പല കോളേജുകളും. കേരളത്തിൽ നിന്നും ചെല്ലുന്ന വിദ്യാർഥികൾ ക്വാറന്റൈനിൽ കഴിയണം. അതിന് ഒരു ദിവസം 400 രൂപ മുതൽ സൗകര്യം അനുസരിച്ച് കൂടുതൽ നൽകേണ്ടിവരും. മാർച്ചിൽ വീടുകളിലേക്ക് മടങ്ങിയ വിദ്യാർത്ഥികളുടെ വസ്ത്രങ്ങളും കിടക്കയും പുസ്തകങ്ങൾ ഉൾപ്പെടെയുള്ള പഠന സാമഗ്രികളും ഹോസ്റ്റൽ മുറികളിലാണ്.\nജൂലൈ മാസം വരെയുള്ള ഹോസ്റ്റൽ ഫീസാണ് കഴിഞ്ഞ വർഷം അടച്ചിട്ടുള്ളത്. അതിനാൽ ഈ ആഴ്ചയിൽ സാധന സാമഗ്രികൾ മാറ്റി റൂം ഒഴിയുന്നില്ലെങ്കിൽ ഈ മാസത്തെ ഹോസ്റ്റൽ ഫീസും പരീക്ഷക്ക് മുൻപായി അടക്കണമെന്ന നിർദേശവും ഇതിനകം അവസാന വർഷ ബിരുദ വിദ്യാർത്ഥികൾക്ക് ലഭിച്ചിട്ടുണ്ട്. കോവിഡ് പ്രതിസന്ധി കണക്കിലെടുത്ത് ഇത്തരം നിർബദ്ധ പണമീടാക്കൽ ഒഴിവാക്കണമെന്ന ആവശ്യം പല രക്ഷിതാക്കളും ഉന്നയിച്ചിട്ടുണ്ട്. മലയാളികളായ വിദ്യാർത്ഥികൾക്ക് ഇതര സംസ്ഥാനങ്ങളിൽ വേണ്ടത്ര പരിഗണന ലഭിക്കാത്തതിനെതിരെ സംസ്ഥാന സർക്കാർ ഇടപെടണമെന്ന ആവശ്യവും ഉയർന്നിട്ടുണ്ട്.\nENGLISH SUMMARY: karnataka university exam decleared\nmalayali students karnataka university exam decleared\nനാണയം വിഴുങ്ങി മരിച്ച മൂന്ന് വയസ്സുകാരന്റെ പോസ്റ്റ്മോർട്ടം റിപ്പോര്‍ട്ട് പുറത്ത്\nകൂട്ടക്കൊഴിച്ചില് ഭീതിയില് കോണ്‍ഗ്രസ് നേതൃത്വം; തന്ത്രങ്ങള് മെനഞ്ഞ് സംഘപരിവാര്


ഞാൻ ETFൽ നിക്ഷേപിക്കേണ്ടതുണ്ടോ | AMFI\nകുറഞ്ഞ ചെലവില് ഓഹരിവിപണിയിൽ ഇറങ്ങാനുള്ള മാര്‍ഗമാണ് ETFകൾ. ഒരു എക്സ്ചേഞ്ചില് ലിസ്റ്റ് ചെയ്ത് സ്റ്റോക്കുകള് പോലെ ട്രേഡ് ചെയ്യും എന്നതിനാല് അവ ലിക്വിഡിറ്റിയും റിയല് ടൈം സെറ്റിൽമെന്റും വാഗ്ദാനം ചെയ്യുന്നു. ETFകൾ ഒരു ലോ റിസ്ക് ഓപ്ഷനാണ്. കാരണം അവ ഒരു സ്റ്റോക്ക് ഇന്‍ഡെക്സ് ആണ് പ്രതിഫലിപ്പിക്കുന്നത്. നിങ്ങള് ഇഷ്ടപ്പെടുന്ന തെരഞ്ഞെടുത്ത ചില സ്റ്റോക്കുകളിൽ നിക്ഷേപിക്കുന്നതിന് വിപരീതമായി ഇത് ഡൈവേഴ്സിഫിക്കേഷന് വാഗ്ദാനം ചെയ്യുന്നു.\nഷോര്‍ട്ട് സെല്ലിങ്ങുകളും മാർജിന് വാങ്ങലുകളും പോലെ നിങ്ങള് ആഗ്രഹിക്കുന്ന രീതിയില് ട്രേഡ് ചെയ്യാനുള്ള സൗകര്യം ETFകൾ വാഗ്ദാനം ചെയ്യുന്നുണ്ട്. കമ്മോഡിറ്റികള്, ഇന്‍റര്‍നാഷണല് സെക്യൂരിറ്റികള് എന്നിങ്ങനെ ഇന്‍വെസ്റ്റ്‌മെന്‍റിനുള്ള ബദൽ നിക്ഷേപ ഓപ്ഷനുകളും ETFകൾ നല്‍കുന്നുണ്ട്. നിങ്ങളുടെ പൊസിഷന് സുരക്ഷിതമാക്കാനുള്ള ഓപ്ഷനുകളും ഫീച്ചറുകളും ഇതില് ഉണ്ട്. മ്യൂച്വൽ ഫണ്ട് ഇന്‍വെസ്റ്റ്‌മെന്‍റില് ഇവ ലഭ്യമായിക്കൊള്ളണമെന്നില്ല.\nഎന്നിരുന്നാലും, എല്ലാ നിക്ഷേപകർക്കും അനുയോജ്യമായതല്ല ETFകൾ. ലോ റിസ്ക് ഓപ്ഷനിലൂടെ ദീര്‍ഘകാലം ഇന്‍വെസ്റ്റ് ചെയ്തു കൊണ്ട് ഇക്വിറ്റിയുടെ നേട്ടങ്ങൾ ആസ്വദിക്കാന് ആഗ്രഹിക്കുന്ന പുതിയ നിക്ഷേപകർക്ക് അനുയോജ്യമായ മികച്ച ഓപ്ഷനാണ് ഇൻഡെക്സ് ഫണ്ടുകൾ. അതുപോലെ തന്നെ ഒരു വലിയ തുക കൈവശം സൂക്ഷിച്ചിരിക്കുകയും എന്നാൽ ആ പണം എങ്ങനെ നിക്ഷേപിക്കണമെന്ന് ഇതുവരെ തീരുമാനിക്കുകയും ചെയ്തിട്ടില്ലാത്തവര്‍ക്ക് അനുയോജ്യമാണ് ETFകൾ. തൽക്കാലം അവർക്ക് ആ പണം ETFൽ നിക്ഷേപിക്കുകയും അനുയോജ്യമായ നിക്ഷേപ മാര്‍ഗം കണ്ടെത്തുന്നതു വരെ അല്‍പം റിട്ടേണ് അതില് നിന്ന് നേടുകയും ചെയ്യാം. ശരിയായ ETF തെരഞ്ഞെടുക്കാന് ഫിനാന്‍ഷ്യല് മാര്‍ക്കറ്റിനെക്കുറിച്ച് മിക്ക റീട്ടെയിൽ ഇന്‍വെസ്റ്റര്‍മാര്‍ക്കും ഉള്ളതിനേക്കാള് മികച്ച ധാരണ ഉണ്ടായിരിക്കണം. അതിനാൽ തന്നെ, നിങ്ങളുടെ ETF നിക്ഷേപങ്ങൾ കൈകാര്യം ചെയ്യാന് നിങ്ങളുടേതായ നിക്ഷേപ ശൈലി നിങ്ങള്‍ക്ക് അനിവാര്യമാണ്.


Jobs for Office assistant jobs\nLatest office assistant ജോലി | യൂത്ത്4വേല\nനിലവിലെ തിരയൽ: office assistant\nതൊഴിലാളികളെക്കുറിച്ചുള്ള രസകരമായ വസ്തുതകൾ office assistant പ്രഫഷണൽസ്\nഇയ്യോബ് അവസരങ്ങൾ - മൊത്തം0(0%) ജോലി ഉണ്ട് OFFICE ASSISTANT വേണ്ടി മൊത്തം 97769 തൊഴിലവസരങ്ങൾ നിന്നു പോസ്റ്റ്. OFFICE ASSISTANT ൽ നുള്ള അവ തുറന്നുകാട്ടുന്ന0കമ്പനി കാണുക, പിന്തുടരുക.\nഎതിരാളികളെ തൊഴിലന്വേഷകരുടെ കുറിച്ച് - ഈ 7092 (0.14%) അംഗങ്ങൾ 5097966 എണ്ണം യൊഉഥ്൪വൊര്ക് ൽ 97769 ഉണ്ട്. രജിസ്റ്റർ & നിങ്ങളുടെ യുവതലമുറ4വർക്ക് പ്രൊഫൈൽ നിർമ്മിക്കുക, ശ്രദ്ധിക്കപ്പെടാൻ ശ്രദ്ധിക്കുകയും നിങ്ങളുടെ കഴിവുകൾ അറിയുകയും ചെയ്യുക.\nസാധ്യതയുള്ള 7092 സാധ്യതയുള്ള പൊരുത്തപ്പെടുന്ന ജോലി OFFICE ASSISTANT വേണ്ടി ജോലി ഓരോ വില്കാം കൂടെ. മികച്ച തൊഴിലവസരങ്ങൾ ലഭിക്കാൻ ചുവടെ വേഗത്തിൽ പ്രയോഗിക്കുക.\nCurrent Trends for office assistant Work in world\nതൊഴിലവസരങ്ങളുമായി താരതമ്യപ്പെടുത്തുമ്പോൾ തൊഴിൽ അന്വേഷിക്കുന്ന ആളുകളുടെ എണ്ണം താരതമ്യം ചെയ്യുന്ന മാർക്കറ്റിങ് പഠനമാണിത്. ഇയ്യോബ് വിശകലനം ഓരോ വിദ്യാർഥികൾ ശരാശരി 7092 ഓരോ OFFICE ASSISTANT ജോലി സാധ്യതയുള്ള തൊഴിലന്വേഷകരുടെ കുറിച്ച് ഉണ്ട് എന്നാണ്.\nലഭ്യമായ office assistant ആവശ്യം അതായത് മൊത്തം തൊഴിലവസരങ്ങൾ ഒരു പ്രധാന വിതരണ അതായത് ലഭ്യമായ കഴിവുകൾ തമ്മിലുള്ള അന്തരം ഉണ്ട്.\n0 (0%) OFFICE ASSISTANT 7092 (0%) എണ്ണം കഴിവുകൾ ഇല്ലാതെ യുവാക്കൾ 5097966 യൂത്ത് രജിസ്റ്റർ അപേക്ഷിച്ച് ലിസ്റ്റ് മൊത്തം 97769 തൊഴിലവസരങ്ങൾ നിന്നു ജോലി ഉണ്ട് പ്ലാറ്റ്ഫോം.\nവേണ്ടി office assistant ലഭ്യമായ ജോലി ശരാശരി എണ്ണം കൂടുതൽ ആണ് തൊഴിലന്വേഷകരുടെ ശരാശരി എണ്ണം. അതിനാൽ നിങ്ങൾക്കൊരു കടുത്ത മത്സരമുണ്ട്.\nഉദ്യോഗാർത്ഥികളെ office assistant ൽ world പ്രൊഫഷണലുകൾ കമ്പനികൾ\nശമ്പളത്തിനായി Office Assistant ജോലി ൽ World എന്താണ്\nOffice Assistant Jobs ജോലികൾ എന്നതിനായി തൊഴിൽ യോഗ്യതയുള്ളവരുടെ വിദ്യാഭ്യാസ യോഗ്യത എന്താണ്?\nOffice Assistant ജോലികൾ എന്നതിനുള്ള തൊഴിലുടമകളുടെ കഴിവുകളും കഴിവും?\nOffice Assistant ജോലികൾ എന്നതിനായി പ്രവർത്തിക്കുന്ന മികച്ച കമ്പനികൾ ഏതാണ്


രാജ്യത്ത് ഒന്നരലക്ഷം കടന്ന് പ്രതിദിന കോവിഡ് കേസുകള്-Coronavirus Covid-19 numbers in India\nറെമെഡിസിവിറിന്റെ എല്ലാ ആഭ്യന്തര നിർമ്മാതാക്കളും അവരുടെ സ്റ്റോക്കിസ്റ്റുകളുടെയും വിതരണക്കാരുടെയും വിവരങ്ങൾ അവരുടെ വെബ്‌സൈറ്റിൽ പ്രദർശിപ്പിക്കണമെന്ന് കേന്ദ്രസർക്കാർ\nApril 11, 2021 2:03:13 pm\nന്യൂഡൽഹി: രാജ്യത്ത് കോവിഡ്-19 രോഗബാധകളിലുണ്ടാവുന്ന കുതിച്ചുചാട്ടത്തിന്റെ പശ്ചാത്തലത്തിൽ വൈറൽ മരുന്നായ റെമെഡിസിവിറിന്റെ കയറ്റുമതി കേന്ദ്രസർക്കാർ നിരോധിച്ചതായി പിടിഐ വാർത്താ ഏജൻസി റിപ്പോർട്ട് ചെയ്തു. കോവിഡ് ചികിത്സയ്ക്കായി ഉപയോഗിക്കുന്ന ഈ മരുന്ന് എളുപ്പത്തിൽ ലഭ്യമാകുമെന്ന് ഉറപ്പുവരുത്താൻ, റെമെഡിസിവിറിന്റെ എല്ലാ ആഭ്യന്തര നിർമ്മാതാക്കളും അവരുടെ സ്റ്റോക്കിസ്റ്റുകളുടെയും വിതരണക്കാരുടെയും വിവരങ്ങൾ അവരുടെ വെബ്‌സൈറ്റിൽ പ്രദർശിപ്പിക്കണമെന്ന് അഭ്യർത്ഥിച്ചതായി കേന്ദ്ര ആരോഗ്യ മന്ത്രാലയം അറിയിച്ചു.\nരാജ്യത്ത് കോവിഡ് രോഗബാധകളുടെ എണ്ണം കുതിച്ചുയർന്നു. രാജ്യത്ത് പ്രതിദിന കോവിഡ് കേസുകള് ഒന്നരലക്ഷം കടക്കുന്ന അവസ്ഥയിലേക്ക് എത്തിച്ചേർന്നിട്ടുണ്ട്. 24 മണിക്കൂറിനിടെ 1,52,879 പേര്‍ക്ക് കൊവിഡ് സ്ഥിരീകരിച്ചു. ഒരു ദിവസം റിപ്പോര്‍ട്ട് ചെയ്യുന്ന ഏറ്റവും ഉയര്‍ന്ന കണക്കാണിത്. 839 മരണം കൂടി കോവിഡ് മൂലമാണെന്ന് സ്ഥിരീകരിച്ചു. രാജ്യത്ത് കോവിഡ് ബാധിച്ച് നിലവില് ചികിത്സയില് കഴിയുന്നവരുടെ എണ്ണം 11 ലക്ഷം കടന്നു.\nരാജ്യത്ത് ഇതുവരെ 10,15,95,147 പേര്‍ക്കാണ് കോവിഡ് വാക്‌സിന് നല്‍കിയതെന്ന് കേന്ദ്ര ആരോഗ്യമന്ത്രാലയം അറിയിച്ചു. തുടര്‍ച്ചയായി അഞ്ചാം ദിവസമാണ് രാജ്യത്ത് കോവിഡ് കേസുകള് ഒരുലക്ഷത്തിന് മുകളില് റിപ്പോര്‍ട്ട് ചെയ്യുന്നത്. രാജ്യത്തെ കോവിഡ് കേസുകളില് ഏറെയും മഹാരാഷ്ട്ര, ഛത്തീസ്ഗഡ്, കര്‍ണാടക, ഉത്തര്‍പ്രദേശ്, കേരള സംസ്ഥാനങ്ങളില് നിന്നാണ്.\nRead More: സംസ്ഥാനത്ത് കോവിഡ് വ്യാപനം രൂക്ഷം; പ്രാദേശിക നിയന്ത്രണങ്ങൾ കടുപ്പിക്കും


ഇന്ത്യയ്ക്ക് 10 ലക്ഷത്തിന്റെ 200 വെന്റിലേറ്ററുകളുമായി യുഎസ്; മോദിയ്ക്കൊപ്പമെന്ന് ട്രം‌പ്\nSunday, September 27, 2020 01:38:03 AM\nPosted By: Nri Malayalee May 16, 2020\nസ്വന്തം ലേഖകൻ: കോവിഡിനെതിരായ പോരാട്ടത്തില് ഇന്ത്യയുമായി സഹകരിക്കുമെന്ന് പ്രഖ്യാപിച്ച് അമേരിക്കന് പ്രസിഡന്റ് ഡോണള്‍ഡ് ട്രംപ്. മൂന്ന് ആഴ്ച്ചക്കകം ഒരു വെന്റിലേറ്ററിന് 10 ലക്ഷം രൂപയോളം വില വരുന്ന 200 മൊബൈല് വെന്റിലേറ്ററുകളാണ് അമേരിക്ക ഇന്ത്യക്ക് കൈമാറുക. വാക്‌സിന് നിര്‍മ്മാണത്തിലും ഇന്ത്യയുമായി സഹകരിക്കുമെന്ന് അമേരിക്കന് പ്രസിഡന്റ് ട്വീറ്റ് ചെയ്തു.\nഈ മാസം അവസാനത്തോടെയോ ജൂണ് തുടക്കത്തിലോ അമേരിക്കയില് നിന്നും വെന്റിലേറ്ററുകള് ഇന്ത്യയിലെത്തുമെന്നാണ് സര്‍ക്കാര് സ്രോതസുകളെ ഉദ്ധരിച്ച് ഹിന്ദുസ്ഥാന് ടൈംസ് റിപ്പോര്‍ട്ടു ചെയ്യുന്നത്. ഇറക്കുമതി ചിലവുകള് ഒഴികെ ഒരു വെന്റിലേറ്ററിന് 13000 ഡോളറാണ് (ഏതാണ്ട് 9.60 ലക്ഷം രൂപ) വില. 200 വെന്റിലേറ്ററിന് മൊത്തം 2.6 ദശലക്ഷം ഡോളറാണ് (19.20 കോടിരൂപ) കണക്കാക്കുന്നത്.\nട്രംപ് ട്വിറ്ററിലൂടെയാണ് ഇന്ത്യയിലേക്ക് വെന്റിലേറ്ററുകള് അക്കുന്ന വിവരം പുറത്തുവിട്ടത്. കോവിഡ് രോഗികളുടെ എണ്ണത്തില് ചൈനയെ (82933) ഇന്ത്യ (85700) മറികടന്നതിന് പിന്നാലെയാണ് ട്രംപിന്റെ സഹായം. അദൃശ്യ ശത്രുവിനെതിരായ വാക്‌സിന് നിര്‍മ്മാണത്തിലും ഇന്ത്യയും അമേരിക്കയും സഹകരിക്കുമെന്നും ട്രംപ് അറിയിച്ചു.\nപിന്നീട് നടത്തിയ വാര്‍ത്താസമ്മേളനത്തിന് പ്രധാനമന്ത്രി നരേന്ദ്രമോദിയെ എന്റെ അടുത്ത സുഹൃത്തെന്നാണ് ട്രംപ് വിശേഷിപ്പിച്ചത്. കോവിഡിനെതിരായ പോരാട്ടത്തില് ഇന്ത്യക്കൊപ്പം തോളോടു തോള് ചേര്‍ന്ന് പ്രവര്‍ത്തിക്കുമെന്നും ട്രംപ് പറഞ്ഞു. നേരത്തെ ഹൈഡ്രോക്‌സിക്ലോറോക്വിന് ഗുളികകള് ട്രംപിന്റെ ആവശ്യത്തെ തുടര്‍ന്ന് കയറ്റുമതി നിബന്ധനകളില് ഇളവു നല്‍കിക്കൊണ്ട് അമേരിക്കയിലേക്ക് ഇന്ത്യ അയച്ചുകൊടുത്തിരുന്നു.\nകൊവിഡ് പ്രതിസന്ധിയിലും യുകെയിലെ നഴ്സിംഗ് മേഖലയ്ക്ക് കരുത്താകാൻ നൂറ് കണക്കിന് മലയാളി നഴ്സുമാർ\nഇന്ത്യയിൽ നിന്ന് ഷിക്കാഗോ, സാൻഫ്രാൻസിസ്കോ സർവീസുകളുമായി യുണൈറ്റഡ് എയർലൈന്‍സ്\nമൂന്ന് വയസുകാരിയുടെ പൊലീസ് പേടി മാറ്റാൻ അവസാനത്തെ അടവെടുത്ത് ദുബായ് പൊലീസ്\nബ്രിട്ടനെ കാത്തിരിക്കുന്നത് ദീർഘകാല തൊഴിലില്ലായ്മ; കൊവിഡ് ഫർലോ സ്കീം നീട്ടണമെന്ന് ആവശ്യം\nവിമാന യാത്രയ്ക്കിടെ 65 കാരിയുടെ ജീവൻ രക്ഷിച്ച് ലണ്ടനിലെ മലയാളി നഴ്സ് ഷിന്റു\n“അയൽക്കാർ തമ്മിലുള്ള ബന്ധം വളരെ മോശം,” ഇന്ത്യ- ചൈന പ്രശ്നത്തിൽ ഇടപെടാമെന്ന് ട്രം‌പ്\nജർമ്മനിയെ ഞെട്ടിച്ച്5കുരുന്നുകളുടെ മരണം; കൊന്നത് അമ്മയെന്ന് നിഗമനം\nമാസ്ക് ധരിക്കാതെ പുറത്തിറങ്ങിയാൽ ഉടൻ പിഴ; നിയമ ഭേദഗതിക്കായി കുവൈത്ത്\nനമസ്‌തേയുമായി രാജ്‌നാഥ് സിങ് മോസ്‌കോയില്; ചൈനീസ് പ്രതിരോധ മന്ത്രിയും ഉച്ചകോടിയ്ക്ക്\nഡിജിറ്റൽ സ്ട്രൈക്ക്! പബ്ജി അടക്കം 118 ചൈനീസ് ആപ്പുകള് കൂടി നിരോധിച്ച് കേന്ദ്ര സര്‍ക്കാര്\nസൌദിയിൽ ഡിജിറ്റൽ പേയ്മെൻറ് : സാധനം തിരിച്ചു നൽകിയാൽ കാർഡ് വഴി റീഫണ്ട്\n“ഇതാണ് നുമ്മ പറഞ്ഞ ബോംബ്!” ലോകത്തെ ഏറ്റവും കരുത്തുറ്റ ബോംബ് പരീക്ഷിച്ച ദൃശ്യങ്ങളുമായി റഷ്യ\nപാസ്പോർട്ട് – എമർജൻസി സർട്ടിഫിക്കറ്റ് വേഗത്തിലാക്കും: ദുബായ് ഇന്ത്യൻ കോൺസൽ ജനറൽ\nബ്രിട്ടനിൽ ക്വാറന്റീൻ പേയ്മെന്റ് സ്കീം: സെൽഫ് ഐസോലേഷനിൽ പോകുന്നവരെ വീട്ടിലിരുത്താൻ\nഇസ്രായേലുമായി നയതന്ത്ര ബന്ധം: മുഖം തിരിച്ച് അറബ് രാജ്യങ്ങള്;


മുന്നാക്ക സംവരണം: ഭൂപരിധി മാറ്റി നിശ്ചയിച്ചതിനെതിരെ വിമര്‍ശനം\nസംവരണത്തിന്‍റെ ആനുകൂല്യം മുന്നാക്കക്കാരിലെ പിന്നാക്കക്കാര്‍ക്ക് തന്നെ ലഭിക്കുമോ എന്ന സംശയമാണ് സംവരണ വിദഗ്ധര് പങ്കുവെക്കുന്നത്.\n29 Oct, 2020 at 01:57 AM\nമുന്നാക്ക സംവരണത്തിന് അര്‍ഹരായവരുടെ ഭൂപരിധി സംസ്ഥാനത്ത് മാറ്റി നിശ്ചയിച്ചതിനെതിരെ വിമര്‍ശനം. കോര്‍പറേഷന് പരിധിയില് 50 സെന്‍റ് ഭൂമിയുള്ളവരും വീടും സ്ഥലവുമായി 20 സെന്‍റുള്ളവരും സാമ്പത്തികമായി പിന്നാക്കം നില്‍ക്കുന്നവരുടെ സംവരണത്തിന് അര്‍ഹരാണ് എന്നതാണ് വ്യവസ്ഥ. മുന്‍സിപ്പാലിറ്റിയില് രണ്ട് സെന്‍റ് സ്ഥലവും വീടുമാണ് സംവരണത്തിനുള്ള കേന്ദ്ര മാനദണ്ഡം. സംവരണത്തിന്‍റെ ആനുകൂല്യം മുന്നാക്കക്കാരിലെ പിന്നാക്കക്കാര്‍ക്ക് തന്നെ ലഭിക്കുമോ എന്ന സംശയമാണ് സംവരണ വിദഗ്ധര് പങ്കുവെക്കുന്നത്.\nമുന്‍സിപ്പാലിറ്റിയിലും കോര്‍പറേഷനിലും2സെന്‍റിലധികം ഭൂമിയും വീടും കൈവശമുള്ളവര് കേന്ദ്ര മാനദണ്ഡ പ്രകാരം മുന്നാക്ക സംവരണത്തിന് അര്‍ഹരല്ല. 1000 സ്ക്വയര് ഫീറ്റിന് മുകളില് വിസ്തീര്‍ണമുള്ള വീടുള്ളവരും സംവരണ പരിധിക്ക് പുറത്താണ്. എന്നാല് സംസ്ഥാനത്തെ മാനദണ്ഡം വ്യത്യസ്തമാണ്. കോര്‍പറേഷനില് 50 സെന്‍റ് ഭൂമി സ്വന്തമായുള്ളവരും മുന്‍സിപ്പാലിറ്റിയില് 75 സെന്‍റ് ഭൂമിയുള്ളവരും കേരളത്തില് മുന്നാക്ക സംവരണത്തിന് അര്‍ഹരാണ്. വീടും സ്ഥലവുമാണെങ്കില് 20 സെന്‍റ് ഭൂമിയും വീടും ഉള്ളവര്‍ക്ക് വരെ സംവരണം ലഭിക്കും. വീടിന്‍റെ വിസ്തീര്‍ണത്തിന് പരിധിയുമില്ല.\nകോര്‍പറേഷനിലും പഞ്ചായത്തിലും ഭൂമിയുണ്ടെങ്കില് രണ്ടും കൂടി രണ്ടര ഏക്കറില് കൂടാതിരുന്നാല് മതി. കോര്‍പറേഷനിലും മുന്‍സിപ്പാലിറ്റിയിലും ഭൂമിയുള്ളവര്‍ക്ക് 75 സെന്‍റ് വരെ ഭൂമിയാകാം. നാല് ലക്ഷം രൂപയാണ് വാര്‍ഷിക വരുമാന പരിധി നിശ്ചയിച്ചിരിക്കുന്നത്. മുന്നാക്ക വിഭാഗങ്ങളിലെ സാമ്പത്തികമായി പിന്നാക്കം നില്‍ക്കുന്നവര്‍ക്കായി വിഭാവനം ചെയ്ത സംവരണം സാമ്പത്തികമായി മുന്നാക്കം നില്‍ക്കുന്നവര് കയ്യടക്കുമോ എന്ന ആശങ്കയാണ് ഇതോടെ ഉയര്‍ന്നിരിക്കുന്നത്.


പിന്നാമ്പുറവായനകള്: December 2009\nജീന് ക്രിസ്‌റ്റഫ് - അവസാനഭാഗം\nമിസിസ് ബ്രൌണ് എന്ന അന്നയുടെ മാതാപിതാക്കള് പ്രേമിച്ച് വിവാഹിതരായവരാണ്. അവര് പിരിയുകയും മരിക്കുകയും ചെയ്‌തതുകാരണം അവള് തന്റെ മുത്തശ്ശിയ്ക്കൊപ്പമാണ് വളര്‍ന്നത്. ചെറുപ്പം മുതലുള്ള ഈ ഏകാന്തതയാണ് അവളെ വലിയ വിരക്‌തയാക്കിത്തീര്‍ത്തത്. അവള് സാവധാനം ക്രിസ്‌റ്റഫിനോട് അടുക്കുന്നു. അവര് പ്രേമബദ്ധരായിത്തീരുകയും മി. ബ്രൌണിനോടു തെറ്റുചെയ്യുന്നു എന്ന പശ്ചാത്താപത്തില് വീട്ടില് നിന്ന് മാറി മറ്റൊരിടത്ത് താമസമാവുകയും ചെയ്യുന്നു.\nഒരു ദിവസം ക്രിസ്‌റ്റഫ് യാദൃശ്ചികമായി വീണ്ടും ഗ്രേസിയയെ കണ്ടുമുട്ടുന്നു. അവളുടെ ഭര്‍ത്താവ് മരണപ്പെട്ടിരുന്നു. അവര് തങ്ങളുടെ പഴയ സ്നേഹം വീണ്ടെടുക്കുന്നു. ക്രിസ്‌റ്റഫ് വിവാഹാഭ്യര്‍ത്ഥന നടത്തിയെങ്കിലും തമ്മില് നല്ല സുഹൃത്തുക്കളായിരിക്കാം എന്നു പറഞ്ഞ് അവള് ഒഴിയുന്നു. എങ്കിലും ആരെക്കാളും ഉപരി തമ്മില് സ്നേഹിക്കുന്നു എന്ന് അവര്‍ക്ക് മാത്രം അറിയാമായിരുന്നു.\nതന്റെ കലാജീവിതത്തിന്റെ വളര്‍ച്ചയ്ക്കായി ക്രിസ്‌റ്റഫ് ഗ്രേസിയയുടെ സഹായത്തോടെ പാരീസിനു പോകുന്നു. അവിടെ ഒരു പയ്യന് ക്രിസ്‌റ്റഫിനെ കാണാനെത്തുന്നു. അത് ഒളിവറിന്റെ മകന് ജോര്‍ജസ് ആയിരുന്നു. അയാള് അവനെ സംഗീതം പഠിപ്പിക്കാമെന്നേല്ക്കുന്നു.\nഗ്രേസിയ മരിക്കുന്നു, മകനും. ഒറ്റയ്ക്കാവുന്ന മകള് ക്രിസ്‌റ്റഫിന്റെ അടുത്തെത്തുകയും അവിടെവച്ച് ജോര്‍ജ്ജസുമായി പ്രണയത്തിലാവുകയും ചെയ്യുന്നു. തന്റെ മരണത്തിന് മുന്‍പ് അവരെ ഒന്നിപ്പിക്കണമെന്ന ആഗ്രഹത്താല് ക്രിസ്‌റ്റഫ് അവരുടെ വിവാഹം നടത്തിക്കൊടുക്കുന്നു.\nജീവിതത്തിന്റെ സായംസന്ധ്യയില് അയാള്‍ക്ക് അന്നയെ കാണണം എന്ന് അതിയായ ആഗ്രഹം തോന്നുന്നു. അവര് പോകാറുള്ള പള്ളിയില് ചെന്ന് ഒളിഞ്ഞു നിന്ന് അയാള് അവളെ കാണുന്നു. അവള് ഏറെ മാറിക്കഴിഞ്ഞിരുന്നു. ഈ മുഖത്തിനെയാണോ താന് ഒരിക്കല് പ്രേമിച്ചിരുന്നത് എന്നുപോലും ക്രിസ്‌റ്റഫ് സംശയിക്കുന്നു.\nപുതിയ തലമുറയ്ക്ക് ജീവിക്കാന്. യാതന അനുഭവിക്കാന്. വിജയം നേടുവാന്. വഴിയൊരുക്കിക്കൊണ്ട് ക്രിസ്‌റ്റഫ് മരിക്കുന്നതോടെ 2103 പേജുകളിലായി പരന്നുകിടക്കുന്ന ഈ മഹാജീവിതാതിഹാസം അവസാനിക്കുന്നു.\nഅവസാനഭാഗത്തിനുള്ള മുഖവുരയില് റൊമെയ്‌ന് റോളണ്ട് ഇങ്ങനെ പറയുന്നു : യുവാക്കളേ.. ഇന്നിന്റെ യുവാക്കളേ.. ഞങ്ങളുടെ മുകളിലൂടെ നടന്നുപോകൂ... ഞങ്ങളെ നിങ്ങളുടെ കാല്‍ക്കീഴില് ചവുട്ടിഞെരിച്ച് മുന്നോട്ടു പോകൂ.. ഞങ്ങളെക്കാള് മഹത്തുക്കളും സന്തുഷ്ടരും ആവൂ..\nഎന്നെ സംബന്ധിച്ചിടത്തോളം എന്റേതായിരുന്ന ആത്മാവിനോട് ഞാന് യാത്ര പറയുന്നു. ഒഴിഞ്ഞ ചിപ്പിപോലെ ഞാനതെന്നില് നിന്നും പൊഴിച്ചുകളയുന്നു. ജീ‍വിതം മരണങ്ങളുടെയും ഉയര്‍ത്തെഴുനേല്പുകളുടെയും ഒരു തുടര്‍ച്ചയാണ്. ക്രിസ്‌റ്റഫ് വീണ്ടും പിറക്കുവാന് വേണ്ടി നാം മരിച്ചേ തീരൂ..\nPosted by ബെന്യാമിന് at 2:20 AM6comments:\nLabels: ജീന് ക്രിസ്‌റ്റഫ്, പുസ്‌തകം. നോവല്. വിവര്‍ത്തനം.\nജീന് ക്രിസ്‌റ്റോഫ് - ഭാഗം 9\nഒളിവറും ജാക്വിലിനും തമ്മിലുള്ള ബന്ധം അനുദിനം വഷളാവുകയും അവസാനം അവള് മറ്റൊരുവനൊപ്പം ഒളിച്ചോടുകയും ചെയ്യുന്നു. അവരുടെ കുട്ടിയെ സിസിലിയും മാഡം ആര്‍നോള്‍ഡും ചേര്‍ന്ന് വളര്‍ത്തുന്നു. ഒളിവറും ക്രിസ്‌റ്റഫറും തമ്മിലുള്ള ഹൃദയബന്ധം പുനസ്ഥാപിക്കുന്നു. ഒരു പാര്‍ട്ടിയില് വച്ച് ക്രിസ്റ്റഫ് തന്റെ ബാല്യകാല സഖിയായിരുന്ന ഗ്രേസിയെ കണ്ടുമുട്ടുന്നു. അവള് ജര്‍മ്മനിയിലെ ഒരു വലിയ ഉദ്യോഗസ്ഥന്റെ ഭാര്യ ആയിക്കഴിഞ്ഞിരുന്നു. സത്യത്തില് അവള് അവനെ നേരത്തെ തന്നെ തിരിച്ചറിഞ്ഞിരുന്നു. ക്രിസ്‌റ്ററ്ഫിന് നാട്ടിലേക്ക് പോകാനുള്ള സമ്മതപത്രം യഥാര്‍ത്ഥത്തില് വാങ്ങിച്ചുകൊടുത്തത് ഗ്രേസിയായിരുന്നു. അവര് വീണ്ടും സൌഹൃദത്തിലാവുന്നെങ്കിലും അധികം താമസിക്കാതെ അവള് അമേരിക്കയിലേക്ക് പോകുന്നു.\nപിന്നീടുള്ള നോവല് ഭാഗം ക്രിസ്‌റ്റഫിന്റെയും ഒളിവറിന്റെയും ജനാധിപത്യത്തോടും കമ്യൂണിസത്തോടും മറ്റ് രാഷ്‌ട്രങ്ങളോടുമുള്ള നിലപാട് വിശദീകരിക്കുന്നതിനാണ് ശ്രമിക്കുന്നത്.\nഒരു മെയ്‌ദിന റാലിയില് പങ്കെടുക്കാന് പോയ ഒളിവര് അതിനിടയിലുണ്ടായ സംഘടനത്തില് പെട്ട് മരണമടയുന്നു. ഈ മരണം അറിയാതെ ഒരു പോലീസുകാരനെ കൊന്ന കേസില് ക്രിസ്‌റ്റഫ് രാജ്യം വിടുകയും സ്വിസ്വര്‍ലാന്റില് അഭയം തേടുകയും ചെയ്യുന്നു. അവിടെവച്ചാണ് ഒളിവറിന്റെ മരണം ക്രിസ്‌റ്റഫ് അറിയുന്നത്. ആ വേര്‍പാട് അയാളെ രോഗഗ്രസ്ഥനാക്കുന്നു. എങ്കിലും ഒടുവില് അതില് നിന്നും വിമുക്‌തനാകുന്നു.\n1. സ്‌നേഹത്തിന്റെ വഞ്ചന സമ്പൂര്‍ണ്ണമായിക്കഴിഞ്ഞ ശേഷം അതിനാല് യാതന അനുഭവിക്കുന്നവര് സാധുക്കളാണ്. ഹൃദയം സത്യസന്ധമായിരിക്കുമ്പോള് ഉടലിന്റെ നിന്ദ്യമായ വഞ്ചന നിസ്സാരമാണ്. ഹൃദയം വിശ്വാസവഞ്ചകനായിത്തീരുമ്പോള് ബാക്കിയെല്ലാം അഗണ്യം..!\n2. എത്രയും കാലം സാധിക്കുമോ അത്രയും കാലം ജീവിക്കുക എന്നതല്ല, പ്രത്യുത എത്ര ശക്‌തമായി ജീവിക്കാമോ അത്രയും ശക്‌തമായി ജീവിക്കുക എന്നതാണ് കാര്യം.\n3. എന്താണ് ജീവിതം..? അത് തണുത്തുറഞ്ഞ യുക്‌തിപോലെയോ നമ്മുടെ കാഴ്ച പോലെയോ അല്ല. നാം സ്വപ്‌നം കാണുന്നതെന്തോ അതാണ് ജീവിതം. ജീവിതത്തിന്റെ അളവുകോല് സ്നേഹമാണ്.\n4. നീ എന്നെ സ്നേഹിക്കാതിരുന്ന ദിനങ്ങള്‍ക്ക് ഞാന് നിന്നോടു നന്ദി പറയുന്നു... വേറെ എവിടെയെങ്കിലും ലഭിക്കും നിനക്ക് കൂടുതല് സൌഖ്യമെന്ന് ഞാനാശിക്കുന്നു...\n5. ഒരാള്‍ക്ക് തന്റെ കലയില് ഊനം തട്ടാതെ നിലകൊള്ളണമെങ്കില് തന്റെ ജന്മസിദ്ധമായ പ്രതിഭകൂടാതെ മറ്റ് ചിലതുകൂടി വേണം. അയാളുടെ ജീവിതത്തെ സമ്പൂര്‍ണ്ണമാക്കുകയും അതിന് ഒരു ലക്ഷ്യം നല്കുകയും ചെയ്യുന്ന വികാരവിക്ഷോഭങ്ങളും ദുഃഖങ്ങളും ഇല്ലെങ്കില് അയാള് ഒന്നും സൃഷ്ടിക്കുകയില്ല. (ഇബ്‌സന്റെ വാചകം)\n5. എല്ലാത്തിനെയും മനസിലാക്കുക എന്നാല് ഒന്നിനെയും വെറുക്കാതിരിക്കുക എന്നതാണ്..\n6. അലറിപ്പായുന്ന കൊടുങ്കാറ്റില് ദൃഡമായി വാക്കുചൂണ്ടിക്കാണിക്കുന്ന വടക്കുനോക്കിയന്ത്രമാണ് കലാകാരന്\n7. നഷ്ടപ്പെട്ടവരെ, അവരുടെ നഷ്ടം അപ്പോഴും വേദനകരമായിരിക്കവെ, നമ്മള് അപൂര്‍വ്വമായേ സ്വപ്‌നം കാണൂ. അവര് പിന്നീട് നാം മറക്കുവാന് തുടങ്ങവേ നമ്മിലേക്ക് തിരിച്ചുവരുന്നു.\n8. കല ദുഃഖത്തിലെ യഥാര്‍ത്ഥമായി വിലയിരുത്താനാവൂ. ദുഃഖമാണ് ഉരകല്ല്. അപ്പോള് മാത്രമേ ആര്‍ക്കാണ് യുഗങ്ങള് കവച്ചുകടക്കുന്നതിന് ആരാണ് മരണത്തെക്കാള് ശക്‌തരെന്ന് മനസിലാക്കുന്നതിന് നമുക്ക് കഴിയൂ. അല്പം ചിലരെ ആ പരീക്ഷണത്തെ അതിജീവിക്കൂ...\n9. യഥാര്‍ത്ഥ ദുഃഖങ്ങള് അഗാധതകളില് ശാന്തമാവുന്നു. അവ അവയ്ക്കുവേണ്ടി നിര്‍മ്മിച്ച തലങ്ങളില് ഉറങ്ങുന്നതുപോലെ തോന്നുന്നു. എന്നല് എല്ലായിപ്പോഴും അവ ആത്മാവിനെ കാര്‍ന്നു തിന്നുകൊണ്ടിരിക്കുന്നു....\nPosted by ബെന്യാമിന് at 8:55 PM No comments:\nജീന് ക്രിസ്റ്റഫ് - ഭാഗം 8\nഒളിവറിന്റെ സഹായത്തോടെ ക്രിസ്റ്റഫ് പാരീസില് പ്രസിദ്ധനായിക്കഴിഞ്ഞിരുന്നു. അതിനിടയില് അമ്മയെ കാണാനായി അവന് സ്വന്തം നാട്ടിലേക്ക് പോകുന്നു. പിറ്റെ ദിവസം തന്നെ അമ്മ മരിക്കുന്നു. പക്ഷേ അവന്റെ പേരില് അപ്പോഴും അറസ്റ്റ് വാറന്റ് നിലനില്ക്കുന്നതിനാല് അവരുടെ ശവസംസ്കാരത്തില് പങ്കെടുക്കാന് അവന് കഴിഞ്ഞില്ല. ഒളിവറാണ് അവന്റെ അമ്മയുടെ ശവസംസ്കാരം നടത്തുന്നത്.\nരണ്ടുപേരും കൂടുതല് സൌഹൃദത്തില് കഴിയുന്നതിനിടെ ഒളിവര്, ജാക്വിലിന് എന്നൊരു പെണ്‍കുട്ടിയുമായി പ്രണയത്തിലാവുകയും വീട്ടുകാരുടെ എതിര്‍പ്പിനെ അവഗണിച്ച് ക്രിസ്‌റ്റഫിന്റെ സഹായത്തോടെ വിവാഹിതരാവുകയും ചെയ്യുന്നു. അനുരാഗത്തിന്റെ ആദ്യദിനങ്ങളില് സന്തുഷ്ടരായിരുന്നെങ്കിലും അവരുടെ ജീവിതം പിന്നീട് അസന്തുഷ്ടിയിലേക്ക് നീങ്ങുന്നു.\nഇതിനിടയില് ക്രിസ്‌റ്റഫ് ഫ്രാന്‍സ്വ എന്ന നാടകനടിയെ പരിചയപ്പെടുകയും അവര് ഒന്നിച്ച് ജീവിതം ആരംഭിക്കുകയും ചെയ്യുന്നു. അവള് പക്ഷേ പിന്നീട് അമേരിക്കയിലേക്ക് പോകുന്നു. ഒളിവറും അവനെ പിരിഞ്ഞുകഴിഞ്ഞിരുന്നു. അവന് സ്വന്തം നാട്ടിലേക്ക് തിരിച്ചുപോകണമെന്ന് അതിയായ ആഗ്രഹം തോന്നുന്നു. ഒരു മേലുദ്യോഗസ്ഥന്റെ സഹായത്തോടെ രണ്ടുദിവസത്തേക്ക് സ്വന്തം രാജ്യത്ത് പ്രവേശിക്കാനുള്ള അനുമതി ക്രിസ്‌റ്റഫ് നേടുന്നു. സ്വന്തം ഗ്രാമം ഉല്ലാസപൂര്‍വ്വം സന്ദര്‍ശിക്കുന്നതിനിടെ അവന് തന്റെ പഴയ പ്രേമഭാജനം മിന്നയെ കണ്ടുമുട്ടുന്നു. അവള് വിവാഹിതയും നാലുകുട്ടികളുടെ മാതാവും ആയിക്കഴിഞ്ഞിരുന്നു. അവള് അവനെ സ്വഗൃഹത്തിലേക്ക് ക്ഷണിക്കുകയും വിരുന്നൊരുക്കുകയും ചെയ്യുന്നു. സന്തോഷകരങ്ങളായ രണ്ടു ദിവസങ്ങള് അവന് നാട്ടില് ചിലവിടുന്നു.\n1. എപ്പോഴും പൂര്‍ണ്ണമായും തയ്യാറെടുത്തു നില്ക്കു. കാരണം ഈശ്വരന് ഇന്നുരാത്രി നിങ്ങളുടെ വാതില്‍ക്കലൂടെ കടന്നുപോവില്ലെന്ന് നിങ്ങള്‍ക്ക് നിശ്ചയമില്ല.\n2. നിങ്ങള് മറ്റുള്ളവരുടെ ജീവിതങ്ങളില് ജീവിക്കുകയും സ്നേഹിക്കുകയും വിധിയുടെ മുന്നില് കീഴടങ്ങുകയും വേണം.\n3. നമ്മോടൊപ്പം കരയുവാന് വിശ്വസ്‌തരായ സുഹൃത്തുക്കള് ഉള്ളത്രയും കാലം സമസ്‌തയാതനയും അനുഭവിക്കുവാന് സമര്‍ഹമാണ് ജീവിതം.\n4. തന്റെ വിഡ്ഢിത്തം അറിയാവുന്ന ഒരു വിഡ്ഢി അതറിയാത്ത രണ്ടുപേരേക്കാള് വിലപ്പെട്ടവനാണ്.\n5. ഒരാളുടെ സാമര്‍ത്ഥ്യത്തിന്റെ പേരിലാണ്, അനുരാഗത്തിന്റെ മാസ്‌മരികതയാലും അടക്കമില്ലായ്മയാലും അല്ല സ്നേഹിക്കപ്പെടുന്നതെങ്കില് സ്നേഹയോഗ്യനായ ഏതു പുരുഷനാണ് ഉണ്ടാവുക..?\n6. മുന്നില് ഓടിയതുകൊണ്ട് എന്തുഗുണം? പിരമിഡുകള് മുകളില് നിന്നല്ല സൃഷ്ടിക്കപ്പെട്ടത്..\n7. നിങ്ങളുടെ ഹൃദയസ്പന്ദനത്തിന്റെ താളവട്ടം നിങ്ങളുടെ ലിഖിതങ്ങളില് നിലനില്ക്കട്ടെ, ശൈലിയാണ് ആത്മാവ്...\n8. അല്ല ജീവിതം ദുഃഖകരമല്ല; പക്ഷേ ജീവിതത്തില് ദുഃഖകരമായ നിമിഷങ്ങളുണ്ട്..\n9. സ്‌ത്രീയ്ക്ക് അവളുടെ നല്ല നിമിഷങ്ങള് നേരത്തെ അല്ലെങ്കില് വൈകി ഉളവാകും. ഒരാള്‍ക്ക് അവയ്ക്കുവേണ്ടി കാത്തിരിക്കാനുള്ള ക്ഷമവേണം എന്നുമാത്രം..!\nPosted by ബെന്യാമിന് at 10:45 PM 1 comment:\nLabels: ജീന് ക്രിസ്‌റ്റഫ്, പുസ്തകം, റൊമയ്ന് റോളണ്ട്